Aa guideline thakehge dhashun club thakuge practice fashanee | Mihaaru\nމާޒިޔާގެ ކުޅުންތެރިން ޕްރެކްޓިސް ފެށުމުގެ ކުރިން ސެނިޓައިޒާ އިން އަތް ސާފުކުރަނީ.-- ފޮޓޯ: މިހާރު\n22 ފެބުރުއަރީ 2021 - 19:58\n"އިންޝާﷲ ވަރަށް އަވަހަށް ކްލަބްތަކުން އާ ގައިޑްލައިންތަކުގެ ދަށުން ޓީމުތަކަށް ޕްރެކްޓިސް ފެށޭނެ،" ބައްސާމް ވިދާޅުވި އެވެ.\nމާޒިޔާ ސ.ރ.ކ ކްލަބް އީގަލްސް ޓީސީ ސްޕޯޓްސް ކްލަބް ވެލެންސިއާ ޔުނައިޓެޑް ވިކްޓަރީ ސުޕާ ޔުނައިޓެޑް ސްޕޯޓްސް ދަ ގްރާންޑޭ ސްޕޯޓްސް ކްލަބް އެފްއޭއެމް ދިރާގު ދިވެހި ޕްރިމިއާ ލީގު 2020\nހަމަ އެކަނި މާލޭގަ ކުޅިވަރު ކުޅޭ މީހުންނަށް ހުއްދަ ދޭކަށް ނުޖެހޭ. އާ ގައިޑްލައިންގެ ދަށުން އެހެން އަތޮޅުތަކަށްވެސް ދޭންޖެހޭނެ.\nޝަވީދުގެ މުށު ތެރެއިން ދިވެހި ގައުމު ސަލާމަތްވާނެބާ\nވެކްސިން ޖެހިޔަސް ނުޖެހިޔަސް އުފަލެއް ނެތީ ރިސޯޓް މުވައްޒަފުންނަށް. ރިސޯޓް ބަންދުގައި އަހަރެއް.


Haalu rangalhuvamun annaathee doctorun ufaavey: Rahul Roy\nހާލު ރަނގަޅާތީ ޑޮކްޓަރުން އުފާވޭ: ރާހޫލް ރޯއި\nރާހޫލް އާއިލާގެ މީހުންނާއެކު ހޮސްޕިޓަލުގައި\n"އާޝިގީ" އިން ފެނުނު "ޗޮކްލެޓް ބޯއި" ރާހޫލް ރޯއީއަށް ސްޓްރޯކެއް ޖެހި ވަރަށް ބަލިވެ ގިނަ ދުވަސްތަކަކު އުޅުމަށް ފަހު މިހާރު އޭނާގެ ހާލު އަންނަނީ ރަނގަޅު ވަމުންނެވެ. ރާހޫލް ބުނި ގޮތުގައި އޭނާގެ ސިއްހަތަށް ރަނގަޅު ބަދަލުތަކެއް އަންނަތަން ފެންނާތީ ފަރުވާ ދޭ ޑޮކްޓަރުން ވެސް ތިބީ ވަރަށް އުފަލުންނެވެ.\nއުމުރުން 53 އަހަރުގެ އެކްޓަރު އޭނާގެ އިންސްޓަގްރާމް އެކައުންޓުން ހޮނިހިރު ދުވަހު ޝެއާ ކުރި މެސެޖެއްގައި އޭނާގެ އެއްމާބަނޑު ބޭބެގެ ފޮޓޯއަކާއި އޭނާގެ ފޮޓޯއެއް ޝެއާކޮށްފައި ވެއެވެ. ރާހޫލް ބުނި ގޮތުގައި ސިއްހަތު އަލުން ހަމަޔަކަށް އެޅި ކެމެރާ އާ ކުރިމަތިލެވޭނެ ދުވަހަކަށް ކެތްތެރި ކަމެއް ނެތި އިންތިޒާރު ކުރެވެ އެވެ.\nރާހުލްއަށް ސްޓްރޯކް ޖެހިގެން ހޮސްޕިޓަލުގައި އެޑްމިޓްކުރިތާ މިހާރު ތިން މަސް ދުވަސް ފާއިތުވެއްޖެ އެވެ.\n"ގަވާއިދުން ޑޮކްޓަރަށް ދައްކަން ޖެހޭތީ އިއްޔެ ވެސް ޗެކްއަޕް ހަދަން ޑޮކްޓަރަށް ދެއްކިން. އަހަރެންގެ ސިއްހަތު ރަނގަޅުވަމުން އަންނަ ގޮތާ މެދު ޑޮކްޓަރުން ވަރަށް ހިތްހަމަ ޖެހޭ،" ރާހޫލް ބުންޏެވެ.\nބްރެއިން ސްޓްރޯކް ޖެހުމުގެ ސަބަބުން ރާހޫލްގެ އެއްފަޅިން ވާގި ގޮސް އެއްވެސް ހަރަކާތެއް ނުކުރެވި ވެސް ގިނަ ދުވަސް ތަކަކު އޮތެވެ. މިހާރު އޭނާ ނަގަނީ "މިއުޒިކް ތެރަޕީ" އެއް ކަމަށް ރާހޫލް ބުންޏެވެ.\nރާހުލް އަށް ސްޓްރޯކް ޖެހުނީ އިންޑިޔާގެ ކަރްގިލްގައި "އެލްއޭސީ: ލައިވް ދަ ބެޓްލް" ކިޔާ ފިލްމެއްގެ ޝޫޓިންގްގައި އުޅެނިކޮށް މިދިޔަ ނޮވެމްބަރު މަހުގެ ފަހު ހަފުތާ ގައެވެ. ސްޓްރޯކް ޖެހުމުން ވަގުތުން މުމްބާއީއަށް ގެންގޮސް ނާނާވަތީ ހޮސްޕިޓަލުގައި ބާއްވައިގެން ވަރަށް ގިނަ ދުވަސް ތަކެއް ވަންދެން ފަރުވާ ދީފައި ވެއެވެ. ހޮސްޕިޓަލުން އޭނާ ދޫކޮށްލީ ޖެނުއަރީ 7، 2021 ގައެވެ.


ސުންގަޑި: 02 އޮކްޓޫބަރު 2019 1300\nސީނިއަރ އެޑްމިނިސްޓްރޭޓިވް އޮފިސަރ ( ހއ މޮޅަދޫ ޞިއްޙީމަރުކަޒު )\nހއ.މޮޅަދޫ ޞިއްޙީމަރުކަޒަށް ތިރީގައި މިދަންނަވާ މަޤާމަށް މީހަކު ހޯދުމަށް ބޭނުންވެއެވެ. މި ވަޒީފާއަށް ބޭނުންވަނީ މަސައްކަތަށް ޝައުޤުވެރިކަންހުރި މަސައްކަތަށް ޤާބިލު މީހެކެވެ.\nސީނިއަރ އޮފިސަރ ގްރޭޑް1\nހއ. މޮޅަދޫ ޞިއްޙީމަރުކަޒު\nސަޕޯޓިންގ ކޯ އެލަވަންސް މަހަކު -/700ރުފިޔާ ، ދިވެހި ރާއްޖޭގެ ޕެންޝަނާއި ބެހޭ ޤާނޫނުގެ ދަށުން ލިބިދެވޭ ޕެންޝަން ކޮންޓްރިއުބިޝަން ، ހަމަޖެހިފައިވާ އުސޫލުން އިތުރުގަޑީގެ ފައިސާ.\nފައިސާއާއި ގުޅުންހުރި މަސައްކަތްއް ކުރުން\nތިޖޫރީ ބާކީ އަޕްޑޭޓްކޮށް ބެލެހެއްޓުން\nފައިސާއާއި ބެހޭ ލިޔުންތަކާއި، ބިލްތައް ތަރުތީބުން ފައިލްކޮށް ބެލެހެއްޓުން.\nބަޖެޓާއި ނުބެހޭ އެކައުންޓް ބެލެހެއްޓުމާއި، ރިޕޯޓްހަދާ މަހުންމަހަށް ފޮނުވުން\nފައިސާއާއި ބެހޭ ރިޕޯޓްތައް ތައްޔާރު ކުރުމާއި، ރިޕޯޓް ފޮނުވުމުގައި ސެކްޝަނުގައި އިސްކޮށް ހުންނަވާ ފަރާތަކަށް ފުރިހަމައަށް އެހީތެރިވެ އެއްބާރުލާ މަސައްކަތް ކުރުވުން.\nބަޖެޓް ސެކްޝަނުގައި އިސްކޮށް މަސައްކުރައްވާ މުވައްޒަފަކު ނެތިއްޖެ ހިނދެއްގައި އިސްވެ މަސައްކަތްކޮށް އެޒިންމާ އުފުލުން\nޞިއްޙީ މަރުކަޒު ތަކުގެ މުވައްޒަފުންގެ މުސާރަ ދިނުމާބެހޭ ކަންތައްތައް ދުރާލާ ރާވާ އިންތިޒާމުކޮށް ބެލެހެއްޓުން. އަދި ދުރާލާ އިތުރަށް ބޭނުންވާ ފައިސާއަށް އެދި ހޮސްޕިޓަލާއި މިނިސްޓްރީ ގައި ދަންނަވާ އެކަންކަމަށް މަސައްކަތް ކުރުން.\nޞިއްޙީމަރުކަޒުގެ މުވައްޒަފުންނަށް އިދާރީގޮތުން ދޭންޖެހޭ ޚިދުމަތްތައް ދެވޭގޮތްތައް ބެލެހެއްޓުމާއި، އެޚިދުމަތްތައް ދިނުން.\nސެކްޝަނަށް ލިބޭ ރަސްމީ ލިޔުންތަކަށް ޖަވާބުތައްޔާރުކުރުން\n10. އަތޮޅުތެރޭގެ ޞިއްހީޚިދުމަތްދޭ ތަންތަނަށް އިދާރީގޮތުން އަންގަންޖެހޭ އެންގުންތައް އެންގުމާއި، އަދި ފޯނުން އެކަންކަމުގެ މަޢުލޫމާތުތައް ކަމާއިގުޅޭ ފަރާތްތަކާއި ގުޅައިގެން ހޯދައި، ސެކްޝަންތަކަށް އެމަޢުލޫމާތު ފޯރުކޮށްދިނުން.\n11. ސެކްޝަންގެ މުވައްޒަފުންގެ މަސައްކަތްތައް ހިގާނުހިގާ ގޮތް ބަލައި ސްޕަރވައިޒުކުރުން\n12. ބިދޭސީ މުވައްޒަފުންގެ ޗުއްޓީ ރެކޯރޑްސް ބެލެހެއްޓުމާއި، މަޢުލޫމާތުތައް އަޕްޑޭޓް ކުރުން.\n13. މުވައްޒަފުންގެ މުސާރަދިނުމަށްޓަކައި ތައްޔާރުކުރަންޖެހޭ ރިޕޯރޓްތައް ތައްޔާރުކުރުމާއި،އެމަސައްކަތް ބެލެހެއްޓުން\n14. ކޮންމެ ދުވަހަކުވެސް އޮފީހަށް ލިބޭ އެންމެހާ ލިޔެކިޔުންތައް ޤަވާއިދުން އެންޓްރީކޮށް ވެރިޔާއާއި ހަމައަށް ގެންދިއުން.\n15. ކޮންމެދުވަހަކުވެސް ލިބޭ ލިޔުންތައް ޤަވާއިދުން ހަވާލުކުރަންޖެހޭ ސެކްޝަންތަކަށް ހަވާލުކުރުން\n16. ޔައުމިއްޔާ ލިޔެބެލެހެއްޓުން.\n17. ސެކްޝަނަށް ބޭނުންވާ ސްޓޭޝަނަރީސްއަށް ރިކުއެސްޓްކޮށް ހޯދުން\n18. ރަސްމީގަޑީގައި އޮފީހަށް އަންނަ ފޯނުކޯލްތައް ރިސީވްކުރުމާއި، ކަމާއިގުޅޭ ބޭފުޅުންނާއި ގުޅުވައިދިނުން.\n19. އެޑްމިނިސްޓްރޭޝަން ސެކްޝަނަށް ލިބޭ އެންމެހާ ލިޔެކިއުންތައް ފައިލުކޮށް ބެލެހެއްޓުން\n20. މުވައްޒަފުންގެ ޕަރސަނަލް ފައިލްތައް ބެލެހެއްޓުން.\nމަޤާމުގެ މަސައްކަތާއި ގުޅޭ ތަޢުލީމީ ރޮގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާޞިއްލުކޮށްފައިވުން\nފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު ( މި ފޯމް ސިވިލް ސަރވިސް ކޮމިޝަނުގެ ވެބްސައިޓުން އަދި ހއ.މޮޅަދޫ ޞިއްޙީމަރުކަޒުގެ އިދާރީ އޮފީހުން ލިބެން ހުންނާނެއެވެ.)\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު/ލެވެލް ކަނޑައަޅާފައިވާ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓުފިކެޓުތަކާއި ޓްރާންސްކްރިޕްޓްގެ ކޮޕީ، ނުވަތަ ކޯސް ފުރިހަމަ ކުރިކަމުގެ ލިޔުމާއެކު ކޯހުން ލިބޭ ސެޓްފިކެޓު ވަކި ފެންވަރެއްގައި ޤަބޫލުކުރެވޭނެކަމަށް މޯލްޑިވްސް ކޮލިފިކޭޝަން އޮތޯރިޓީން ދޫކޮށްފައިވާ ލިޔުމުގެ ކޮޕީ.\n(ށ) މަތީ ތަޢުލީމު ދޭ، ރާއްޖޭގެ މަރުކަޒަކުން ދޫކޮށްފައިވާ ތަޢުލީމީ ސެޓްފިކެޓްތަކާއި ޓްރާންސް ކްރިޕްޓްގެ ކޮޕީ.، ނުވަތަ ކޯސް ފުރިހަމަ ކުރިކަމުގެ ލިޔުމުގެ ކޮޕީ.\n(ހ) ދައުލަތުގެ މުވައްސަސާއެއްގައި ނުވަތަ ސަރުކާރު ހިއްސާވާ ކުންފުންޏެއްގައި ވަޒީފާ އަދާކޮށްފައިވާނަމަ، އަދާކޮށްފައިވާ ވަޒީފާ، ވަޒީފާގެ މުއްދަތާއި، ވަޒީފާގެ މަސްއޫލިއްޔަތު ބަޔާންކޮށް އެ އޮފީހަކުން ދޫކޮށްފައިވާ ލިޔުން.\n4. ޤާނޫނުތަކާއި ޤަވާއިދުތަކަށް އަހުލުވެރިވެފައިވާ މިންވަރު\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 02 އޮކްޓޯބަރ 2019ވާ ބުދަ ދުވަހުގެ 13.00ގެ ކުރިން ހއ.މޮޅަދޫ ޞިއްޙީމަރުކަޒުގެ އިދާރީ އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 އޮކްޓޯބަރ މަހުގެ ތެރޭގައި ހއ.މޮޅަދޫ ޞިއްޙީމަރުކަޒުގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމި ވަޒީފާއަށް އެދި ހުށަހަޅާ، ޝަރުތު ހަމަވާ ފަރާތްތަކުގެ އަދަދު 10 އަށްވުރެ ގިނަނަމަ، ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭ 10 ފަރާތް ޝޯޓް ލިސްޓް ކުރެވޭނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6500579 ނަންބަރު ފޯނާއެވެ.


Kuranhuri Kankan Tharutheeb Kurevihje, Dhen Othee Kanthahthah Kurun - Raees - Vaguthu\nކުރަން ހުރި ކަންކަން ތަރުތީބު ކުރެވިއްޖެ، ދެން އޮތީ ކަންތައްތައް ކުރުން – ރައީސް\nސްޓްރަޓެޖިކް އެކްޝަން ޕްލޭން އިފްތިތާހް ކުރުމުގެ ރަސްމިއްޔާތު – ވަގުތު އިމޭޖްސް: އަޝްހާދް އަބްދުﷲ (ޖެރީ)\nކުރަން ހުރި ކަންކަން ތަރުތީބު ކުރެވިއްޖެ ކަމަށާއި ދެން އޮތީ ކުރަން ހުރި ކަންތައްތައް ކުރުން ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހް ވިދާޅުވެއްޖެއެވެ.\nރައީސް ޞާލިހް މިހެން ވިދާޅުވީ 2023 އާއި ހަމައަށް ސަރުކާރުން އެކުލަވާލި ސްޓްރަޓެޖިކް އެކްޝަން ޕްލޭން އިފްތިތާހް ކުރުމަށް މިރޭ ބޭއްވި ރަސްމިއްޔާތުގައި ވާހަކަފުޅު ދައްކަވަމުންނެވެ.\nރައީސް ވިދާޅުވީ ސްޓްރެޓެޖިކް އެކްޝަން ޕްލޭންގައި ބައެއް ބޭފުޅުން ބޭނުން ނުވާ ގޮތައް ބައެއް ކަންކަން ލިޔެވިފައި ހުރެދާނެ ކަމަށާއި ނަމަވެސް އެކަންކަން ތަންފީޒު ކުރުމުގައި ހުރިހާ ފަރާތްތަކެއްގެ އެއްބާރުލުމަށް އެމަނިކުފާނު އެދިވަޑައިގަންނަވާ ކަމަށެވެ.\n"ބައެއް ބޭފުޅުން ބޭނުން ނުވާ ގޮތައް މީގައި ކަންކަން ލިޔެވިފައި ހުރެދާނެ. ނަމަވެސް ހުރިހާ ވަޒީރުންނާއި ސަރުކާރުގެ ހުރިހާ މުވައްޒަފުންނަށް ދަންނަވާލަން ބޭނުން ވަނީ މިކަންކަން ތަންފީޒު ކުރުމުގައި އަޅުގަނޑަށް އެއްބާރުލުން ދެއްވާށޭ. މިއިން ކޮންމެ ކަމަކީ އެތައް ބައިވަރު ރައްޔިތުންނާއި ވާހަކަދެކެވި އެތައް މުއައްސަސާތަކަކާއި ވާހަކަދެކެވިގެން ލިޔެވިފައި ހުރި ކަންކަން." ރައީސް ވިދާޅުވިއެވެ.\nސްޓްރަޓެޖިކް އެކްޝަން ޕްލޭންގައި ހިމެނިފައި ހުރި ކަންކަން ކުރޭތޯ ބެލުން ވެސް ވަރަށް ފަސޭހަ ވެގެން ދާނެ ކަމަށާއި އަދި ސަރުކާރު ޖަވާބު ދާރީ ކުރުވަން ވެސް ފަސޭހަ ވެގެން ދާނެ ކަމަށެވެ. ސްޓްރަޓެޖިކް އެކްޝަން ޕްލޭންގައި ހުރިހާ ތަންސީލްތަކެއް ހިމެނިފައި ހުންނާނެ ކަމަށް ރައީސް ވިދާޅުވިއެވެ.\n"ކީއްވެގެންތޯ މިކަން ނުކުރެވި އޮތީ؟ ކީއްވެގެންތޯ މިކަންތައް ލަސްވެފައި އޮތީ ސުވާލު ކުރެވޭނެ." ރައީސް ވިދާޅުވިއެވެ.\nރައީސް ވިދާޅުވީ ސަރުކާރުން ސްޓްރަޓެޖިކް އެކްޝަން ޕްލޭން އެކުލަވާލި ނަމަވެސް އެކްޝަން ޕްލޭން ތަންފީޒު ކުރުމަކީ ސަރުކާރަށް އެކަނި ކުރެވޭނެ ކަމެއް ނޫން ކަމަށެވެ.\nޝަރުޢީ ދާއިރާ އިން ކުރަން ޖެހޭ ކަންތައްތަކާއި، ރައްޔިތުންގެ މަޖިލިސް ތެރެއިން ކުރަން ޖެހޭ ކަންތައްތައް ވެސް ޕްލޭންގައި އެބަހުރި ކަމަށާއި އެހެންކަމުން އެފަރާތްތަކުގެ އެއްބާރުލުން ބޭނުންވާ ކަމަށް ރައީސް ވިދާޅުވިއެވެ. "އެހެންކަމުން ފަސްޖެހިވަޑައިނުގެން އަޅުގަނޑުމެންނާއި އެކު ކުރިއަށް ވަޑައިގަންނަވާ" ރައީސް ވިދާޅުވިއެވެ.\nސަރުކާރުން އެކުލަވާލި ސްޓްރަޓެޖިކް އެކްޝަން ޕްލޭންގައި ކުރުމަށް ސަރުކާރުން ވައުދުވެފައިވާ ކަންތައްތަކާއި އެކަންތައްތަކަށް ފަންޑު ހޯދާނެ ގޮތާއި އެކަންކަން ކުރިއަށް ގެންދާނެ ތާރީޚްތައް ހިމަނާފައި ވެއެވެ.\nރައީސް ބަންގްލަދޭޝްގެ ބޮޑުވަޒީރާއި ބައްދަލުކުރައްވައިފި\nގުޅުން ބަދަހިކުރަން ކުވޭތު ބޮޑުވަޒީރާއި ރައީސް މަޝްވަރާކުރައްވައިފި\nއޮކްޓޯބަރ 2, 2019 23:08\nކޮބާ މެނިފެސްޓޯ ؟ ބަލަ ދިވެހިން ގުނބޯ ނެހެއްދޭނެ . ޢެމޮޑީޕީ މީހުން ތިބޭނެ އައްޖަހަން . ބަލަ ތީ ކައުންސިލް އިންތިހާބައް ޖަހާ ކަޑަ .\nއޮކްޓޯބަރ 2, 2019 23:11\nސުބުހާނައްﷲ 1 އަހަރު މިވީ ކަންކަން ތަރުތީބު ކުރަން\nއޮކްޓޯބަރ 2, 2019 23:26\nސޯލިހް ކުރަންވީ ކަމަކީ ހިތްހަމަ ނުޖެހިފައި ތިބި މިނިސްޓަރުން ޓީވީއަށް ނޫނީ އާއްމުންގެ ކުރިމައްޗަށް ނެރެ އެމީހުންގެ ދުލުގައި ހުރި އެއްޗިއްސާ ހިތުގައި ހުރި އެއްޗެހި ދިމާވޭތޯ ބަލަންވީ. ދިމާނުވާކަން އެގޭނެ މިންވަރު ވަންޔާ ސަރުކާރުން އެމީހުންނަށް ދީފަ ހުރި މަޤާމްތައް އަތުލާފަ މިނިސްޓަރުކަން ކުރެވޭނެ ގާބިލްކަންހުރި ކޮމިޓްމަންޓް ދެވޭނެ އިތުބާރު ކުރެވޭ މީހުން ގެނެސް ލާންވީ. ޢަސްލަންޓޭ ފައްޔާޒެއް ބަލާނެ ކަމެއް ނެތް.. ގައުމުގައި އެބަތިބި ފުރުސަތަށް އެދިއެދި އިންތިހާއަށް ގާބިލް އިލްމީ އެތައް ރައްޔިތެއް. ޓީމް ނަޝީދެއް. ޓީމް ޖީއެމްއާރެެއް، ޓީމް އިބްރޭއެއް. ޓީމް ޝާހިދެއް މުހިންމެއް ނޫން. ރައީސުލްޖުންހޫރިއްޔާއަށް5އަހަރަށް ދިން ޓާމް ބަލައިގަންނަ ގޮތަކަށް ފުރިހަމަ ކުރެވެން އެބަޖެހޭ\nއޮކްޓޯބަރ 2, 2019 23:34\nމިހާ މަިކަރުވެރި ގޮތަކައް ބަސްތައް ހުންނަނީ. ރަގަޅައް ކީކަމެއް ކުރަން އުޅެނީ، ކުރާނެތޯ، ކޮންއިރަކުތޯ، ކިހިނެއްތޯ، އެއެއްވެސް އެއްޗެއް ނޭގެ. ދެން ތިބޭ މޑޕ މީހުންނާ ދެން ތިބި ދިވެހިން ހެއްދިފަ. އިބޫ ސޯލިހް މަކަރުވެރި އަންނިއައް ވުރެންވެސް. އެންމެމަކަރުވެރިވާނީ ހަމްޒާ، ނަސީބަކުން އޭނައައް އެއްވެސް ހިސާބަކައް ވާސިލުނުވެވުނު، މިއެންމެންގެ ބަސްމަގުހުންނަނީ އެއްގޮތަކައް.\nއޮކްޓޯބަރ 2, 2019 23:41\nވެރިކަމަށް އަންނަންވެގެން، ޖަޒީރާ ރާއްޖޭއޭ ކިޔާފަ ދެއްކި މެނިފެސްޓޯގެ ބޭނުމަކީ ކޮބާ؟\nއޮކްޓޯބަރ 2, 2019 23:42\nވިހިހާސް އާއިލާ އަށް ގެދޮރު އެޅުމާއި އެކު އެކްޝަން ޕްލޭން އިފްތިތާހުކޮށްފި ނަމަވެސް ތިޔާގައި އާ އެއްވެސް ކަމެއް ނެތޭ ދަ ރާއްޖެތެރޭގައި ފްލެޓްސް ތައް އަޅައިގެން އެތަންތާ އުޅެން ދާނީ ހަންޑިން ނޫންތޭ ތަމެންގެ ވެރިކަމަށް2އަހަރު ދުވަސް ވެގެން ދިޔާއިރު އެންމެ ފްލެޓެއް ވެސް އެޅުނީ އެއް ނޫނޭ އަދި ތަމެންނަށް މާލެ ސަރަހައްދުން ހިއްކުނު ފަޅެއް އޮތީ އެއް ނޫނޭ ތަމެން ދެން މަހަށް ދޭބަލަ މަހަށް މަހަށް މަހަށް މަހަށް ދޭބަލަ...\nއޮކްޓޯބަރ 2, 2019 23:48\nއެއްވެސް ކަމެއް ކުރާނެ ކަމެއްނެތް އިސްތިއުފާ ދެއްވާ ތިބޭފުޅާއަށް ލިބޭ ފާފަ މަދުވާނެ އޭރުން.\nއޮކްޓޯބަރ 3, 2019 00:00\nތިޔަ ބުނީ ދެން ރައްޔިތުން ފެލަން ފަށާ ވާހަކަ ދޯ. ތަރުތީބުކޮށް ނިމުނު އިރު ކަމެއް ކުރާނެ ރުފިޔާ އެބަ ހުރިތަ ބަޖެޓުގާ.\nއޮކްޓޯބަރ 3, 2019 00:01\nމިއީ ހަމަސީދާ ކައުންސިލް އިންތިހާބާއި ދިމާކޮށް ޖައްސާ ކެމްޕެއިންނެއް. މެނިފެސްޓޯއަކާއި ކުރާނެ ކަންތައް ހިފާގެން އަައިސް އެކަންތައް ތަރުތީބް ކުރަން 1 އަހަރު ނެގިބަޔަކަށް ކޮންކަމެއްބާ ކުރެވޭނީ. 1 އަހަރުތެރޭ މުޅި ދައުލަތުގެ ދަރަނި އެތައްގުނައަކަށް ބޮޑުކޮއްލާފަ އިޤްތިސާދު ދަށަށް ވައްޓާލާފަ މި ދުވަނީ އިންޑިޔާފަހަތުން ހިލޭ އެހީ ދޭށެކިޔަމުން. މުޅިގައުމު އިންޑިއާގެ އަޅުވެތިކަމަށް ވައްޓާލަން. ނުވަންޏާ އިސްތިއުފާދީ\nއޮކްޓޯބަރ 3, 2019 00:16\nފަސް އަހަރުގެ ޕްލޭން، ތަފްސީލުތަކާއި މުއްދަތުތަކާއެކު ނެރެފިއޭ ދަ ރާއްޖެތެރޭ އެއްޗިއްސަށް ކުރަން އިނގޭ ޕްލޭން ހުންނަ ކަން މަމެން ނުދަންނަމޭ ތަމެން ތިޔާ ކަން ހުއްޓާލާ އިހު އުޅުނު ގޮތަށް ދިގު ފަރަށް ދަގަ ބޮލި ހިލަން ދަގަ ދަގަ ދަގަ ބޮލިހިލަން ބޮލިހިލާ ދޯ ކޯއްޗެއްތޭ ފަސް އަހަރުގެ ޕްލޭނޭ ތަމެން ބަނޑޭ ކިޔާބަލަ...\nއޮކްޓޯބަރ 3, 2019 02:09\nކަލޯ 2023 ނޮވެމްބަރ 11 ވަނަ ދުވަހު ތަރުތީބު ކުރަން މަޑުކުރަންވީނު. ބަޔަކު އަޅެ ހައިރާނެއް ނުވާނެތަ...؟\nއޮކްޓޯބަރ 3, 2019 02:21\nއަންނަ އަހަރު ބައިއަޅަން ދައުރުނިމޭއިރު ފަށައިގަންނަން ކިތަންމެގިނަވޯޓްދިނަސް ނޭގޭމީހަކައްނޭގޭނެ ސެލްފީއެއްނެގިދާނެ ރައްޔިތުންހަނާވަނީ ވިޔަފާރި ބަނގުރޫޓްވެއްޖެ ދައުލަތުގެ ޙަޒާނާހުސްކޮއްލައިފި މަހުލޫފް މެން އަމީތާބް އެއްކޮއް ފޮޓޯނަގަން މިލިއަނެއް\nއޮކްޓޯބަރ 3, 2019 03:05\nއޮކްޓޯބަރ 3, 2019 05:37\nތަރުތީބުކުރަން އަހަރެއް ދިރާސާކުރަން އަހަރެއް. ލޮނުހަމަޖެއްސުމަށް އަހަރެއް. ކޮންޓެކްޓަރ އާ މަސައްކަތް ހަވާލުކުރަން އަހަރެއް. ބާކީއަހަރު އިންތިހާބައް ކަޑަޖެހުން. ތިވަރުން ފުދިއްޖެ.\nއޮކްޓޯބަރ 3, 2019 06:49\nހުރިހާ އެކްޓިވިސްޓުންނަށް ވަޒީފާ ދެވިއްޖެ. ދެން އޮތީ ހަތަރުފަރާތުން ކައި ހުސްކޮށްލުން.\nއޮކްޓޯބަރ 3, 2019 07:38\nބަލަން ތިބޭ ދެން އުފައްދާނީ ތިކަމަށް ކޮމިޓީއެއް، ބޮލުގަ ތެއްގޯނި އެޅިގެން ތިބޭ، 1 އަހަރު ހޭދަވެ ދިޔައީ ދަޅަ ދެއްކުން ނޫން ކަމެއް އެބަވޭބާ؟ އެއްބަޔަކު އަނބިގޮއްޔަ ރުއްސަން ރައްޔިތުން ގުރުބާންކުރަނީ އަނެއްބަޔަކު ކާރުރޭސް ބަލަނީ ދެން އުޅެނީ ފިލްމު ކުޅޭ މީހުނާއެކު ފޮޓޯ ނުނެގިގެން އުޅޭ މީހުން މިހިރީ ހާލަކީ.\nއޮކްޓޯބަރ 3, 2019 07:54\nއަދި ކިރިޔާތޯ ތަރުތީބު ކޮށްލެވެނީ؟ އެއްއަހަރުން ތަރުބީބު ކުރުން. ދެވަނަ އަހަރުން ފީސިބިލިޓީ ހެދުން.3ވަނައަހަރު އެކަމަށް ބޭނުންވާ ފަންޑު ހޯދުން4ވަނަ އަހަރު އެމަސައްކަތް ކުރާނެ ބަޔަކު ހޯދުން.5ވަނަ އަހަރު އެފަދަ ބަޔަކާއި މަސައްކަތް ހަވާލު ކުރުން. އެހިސާބުން ކުރެވުނަސް ނުކުރެވުނަސް ދައުރު ހަމަކީ. ވައްސަލާމް.\nއޮކްޓޯބަރ 3, 2019 08:19\nކަންކަން ނުކުރެވުނީ ކީއްވެތޯ ސުވާލުކުރީމާ ލިބޭނެ ޖަވާބުވެސް ހިމަނާލިނަމަދޯ؟ ޖަވާބަކަށް ލިބޭނީ ކުރީގެ ސަރުކާރު. މިނޫން ޖަވާބެއް ދޭކަށް މިސަރުކަރަކަށް ނޭގޭނެ.\nއޮކްޓޯބަރ 3, 2019 08:56\nގުއިރޯނާ ،ގުނބޯ ނުހައްދާށެވެ،ލޯކަލް ކައުންސިލް އިންތިހާބެއް ޖެހީ މައްކަރެއް،ދިވެހިންނޭ ލޯކަލް ކައުންސިލް އިންތިހާބު ހުރިހާ ގޮނޑިއެއް އެމް.ޑީ.ޕީ އަށް ދޭށޯ މި ބުނަނީ ،ދީ ؟ދިވެހިން ބޮލުގައި އަބަދު ފޮށާ އަޅުވައިގެން ހައްލާލާލަން ލޮލީޕޮޕްދެނީ


އެމެރިކާގައި ރާއްޖެ އިސްތިހާރުކުރަން އެޤައުމުގެ ނޫސްވެރިން ރާއްޖޭގައި އެމެރިކާގައި ރާއްޖެ އިސްތިހާރުކުރަން އެޤައުމުގެ ނޫސްވެރިން ރާއްޖޭގައި\nއެމެރިކާއިން ރާއްޖެ އައި ނޫސްވެރިންގެ ޓީމު. ފޮޓޯ: ވިޒިޓް މޯލްޑިވްސް\nއެމެރިކާގެ ނޫސްވެރިންގެ ޓީމު ރާއްޖޭގެ ރިސޯޓެއްގައި ޑައިވިންއަށް ދިއުމަށް ތައްޔާރުވެފައި. ފޮޓޯ: ވިޒިޓް މޯލްޑިވްސް\nއެމެރިކާގެ ނޫސްވެރިންގެ ޓީމު ރާއްޖޭގެ ރިސޯޓެއްގައި. ފޮޓޯ: ވިޒިޓް މޯލްޑިވްސް\nއެމެރިކާ އަކީ ރާއްޖެއަށް ގިނަ އަދަދެއްގެ ފަތުރުވެރިން ޒިޔާރަތްކުރާ ޤައުމެކެވެ. އެގޮތުން ކޯވިޑްގެ ބަލިމަޑުކަން ފެށުނު ފަހުން 2020 ވަނަ އަހަރު އެމެރިކާގެ 19،759 ފަތުރުވެރިން ވަނީ ރާއްޖެއަށް ޒިޔާރަތްކޮށްފައެވެ. އަދި މިއަހަރުގެ ޖޫންމަހުގެ3ވަނަ ދުވަހާއި ހަމައަށް އެމެރިކާއިން 15،914 ފަތުރުވެރިން ވަނީ ރާއްޖެ އައިސްފައެވެ.


Boxer therein bai kilo drugs, ijuraauthah goas vumun kuh saabithu nuvi - One Online\nބޮކްސާ ތެރެއިން ބައި ކިލޯގެ ޑްރަގްސް، އިޖުރާއުތައް ގޯސްވުމުން ކުށް ސާބިތު ނުވި\nލައިގެން ހުރި ބޮކްސާގެ ތެރެއިން ބައި ކިލޯ އަށްވުރެ ގިނަ ޑައިމޯފިން ފެނުނު މައްސަލައެއްގައި، އެ މީހާ ބަލައި ފާސްކުރުމުގެ މަރުހަލާ ކުރިއަށްގެންދިޔަ އިޖުރާއުތައް ގޯސްވުމުން ކުށް ސާބިތު ނުވާ ކަމަށް ކްރިމިނަލް ކޯޓުން ހުކުމްކޮށްފިއެވެ.\nބައި ކިލޯގެ ޑައިމޯފިން ޓްރެފިކްކުރި ކަމުގެ ދައުވާ ދައުލަތުން ކޮށްފައިވަނީ، މާލެ، މއ.ހިންނަވަރުހުޅަނގުބައި އަހުމަދު ރާއިފުގެ މައްޗަށެވެ.\nދައުލަތުން ރާއިފުގެ މައްޗަށް ދައުވާ އިއްވަމުން ވިދާޅުވެފައިވަނީ، 2016 ވަނަ އަހަރުގެ އޮކްޓޯބަރު މަހުގެ ހަ ވަނަ ދުވަހު 15:55 ހާއިރު އައްޑޫ އިންޓަނޭޝަލް އެއާޕޯޓަށް ދަތުރުކުރި މޯލްޑިވިއަންގެ ފްލައިޓަކުން އައްޑުއަށް މީހަކު މަސްތުވާތަކެތި އެތެރެކުރަން އުޅޭކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ފުލުހުން ހާއްސަ އޮޕަރޭޝަނެއް ހިންގި ކަމަށެވެ.\nފްލައިޓުން ފޭބި ޕަސަންޖަރުންގެ ހަރަކާތްތައް ފުލުހުން މޮނިޓާ ކުރަމުންދަނިކޮށް، ރާއިފުގެ އަމަލުތައް ހުރިގޮތުން އޭނާގެ ހަށިގަނޑުގައި މަސްތުވާތަކެތި ރައްކާކޮށްފައިވާ ކަމަށް ތުހުމަތުކުރެވިގެން ފުލުހުންގެ ބެލުމުގެ ދަށަށް ގެންގޮސް، އޭނާ ބަލައި ފާސްކުރިއިރު ލައިގެން ހުރި ތިން ބޮކްސާގެ ތެރެއިން އެންމެ އަޑިން ލައިގެން ހުރި ބޮކްސާގެ ތެރެއިން ފެނުނު މާސްކިން ޓޭޕު އަޅާފައިވާ އެއްޗެއް ނިއުޅުވާ ބެލިއިރު އޭގެ ތެރޭގައި އޮތް ޕެކެޓެއްގައި 290،4000 ގްރާމް ޑައިމޯފިން ހުރި ކަމަށާއި އަނެއް ޕަކެޓުގައި 222.3000 ގްރާމް ޑައިމޯފިން ހުރި ކަމަށް އެތަކެތީގެ ތަހުލީލު ރިޕޯޓުން ދައްކާތީ މަސްތުވާތަކެއްޗާ ބެހޭ ގާނޫނުގެ ދަށުން ޑައިމޯފިން ޓްރެފިކް ކުރިކަމުގެ ކުށުގެ ދައުވާކުރާ ކަމަށް ދައުލަތުން ވިދާޅުވިއެވެ.\nޑައިމޯފިން ޓްރެފިކް ކުރިކަމުގެ ކުށުގެ އަދަބަކީ 25 އަހަރަށް ޖަލަށް ލައި އެއްލައްކަ ރުފިޔާއާއި ދިހަ މިލިއަން ރުފިޔާގެ އަދަދަކުން ޖޫރިމަނާކުރުމެވެ.\nއެ މައްސަލައިގެ އިބްތިދާއީ އަޑުއެހުން ބާއްވައި ޖިނާއީ ކުށެއްގެ ދައުވާ ލިބޭ މީހަކަށް ލިބިދޭ ހައްގުތައް ރާއިފަށް ވަނީ ސާފުކޮށްދީފައެވެ. ރާއިފު ބުނެފައިވަނީ ދައުވާ ސާފުވެއްޖެ ކަމަށާއި ވަކީލަކު އައްޔަން ކުރުމަށް ބޭނުންވާ ކަމަށެވެ. ކޯޓުން ވަނީ އޭނާއަށް އެ ފުރުސަތު ދީފައެވެ.\nދައުވާއަށް ޖަވާބުދާރީވުމުގެ ކުރިން ރާއިފުގެ ދިފާއީ ވަކީލު ވަނީ ޓްރެފިކްކުރިކަމުގެ ކުށުގެ ދައުވާ، ޕެޑަލްކުރުމުގެ ދައުވާއަށް ބަދަލުކޮށް ދިނުމަށް އެދޭ ކަމަށް ވިދާޅުވެފައެވެ. ނަމަވެސް ދައުލަތުން ވިދާޅުވެފައިވަނީ ރާއިފުގެ ހަށިގަނޑުން ފެނުނު ޑައިމޯފިންގެ ބަރުދަނަށް ބަލާއިރު ޓްރެފިކްކުރި ކަމުގެ ދައުވާ ޕެޑަލްކުރުމުގެ ދައުވާއަށް ބަދަލުކޮށް ނުދެވޭނެ ކަމަށެވެ.\nދައުވާއަށް ރާއިފު އިންކާރުކުރުމުން ދައުލަތުގެ ފަރާތުން ވަނީ ކުށް ސާބިތުކުރަން ހެކި ހުށަހަޅައިފައެވެ. ހެކީގެ ގޮތުގައި ހުށަހަޅާފައިވަނީ ހަ ފުލުހުންނެވެ. ރާއިފުގެ ފަރާތުން ދިފާއުގައި ހެއްކެއް ހުށަހަޅައިފައެއް ނުވެއެވެ.\nދައުލަތުގެ ފަރާތުން ހުށަހެޅި ހެކިން ބުނެފައިވަނީ ރާއިފު ބަލައި ފާސްކޮށްފައިވަނީ ބަރަހަނާކޮށްގެން ކަމަށެވެ. ބަލައި ފާސްކުރީ އެއާޕޯޓުގެ އިންޓަވިއު ރޫމުގައި ކަމަށާއި އެކަން ކުރުމަށް ޑިއުޓީ އިންޗާޖުގެ ހުއްދަ ނުހޯދާ ކަމަށް ވެސް ހެކިވެރިން ވަނީ ބުނެފައެވެ.\nއެ މައްސަލަ ބެލުމަށްފަހު މިދިޔަ އާދީއްތަ ދުވަހު ކޯޓުން ހުކުމްކުރީ ރާއިފުގެ މައްޗަށް ކުށް ސާބިތުނުވާ ކަމަށެވެ.\nއެގޮތަށް ހުކުމްކުރީ ތުހުމަތުކުރެވޭ މީހަކު ބަރަހަނާކޮށްގެން ބަލައި ފާސްކުރެވޭނީ ފުލުހުންގެ ގަވާއިދުގައިވާ ގޮތުގެ މަތިން ޑިއުޓީ އިންޗާޖުގެ ހުއްދަ ލިބިގެން ކަމަށްވުމުންނެވެ. އަދި ރާއިފު ބަރަހަނާކޮށްގެން ބަލައި ފާސްކުރީ އެއާޕޯޓުގެ އިންޓިވިއު ރޫމެއްގައި ކަމަށާއި އެތަނަކީ މީހަކު ބަރަހަނާކޮށްގެން ބަލައި ފާސްކުރަން އެކަށީގެންވާ ތަނަކަށް ނުވުމުގެ އިތުރުން ބޮކްސާގެ ތެރެއިން ފެނުނު މަސްތުވާތަކެތީގެ ޗެއިން އޮފް ކަސްޓަޑީ ދިމާނުވާތީ، ހެކިތަކުގެ ސައްހަކަމާ މެދު ސުވާލު އުފެދޭތީއެވެ.\nއެ މައްސަލަ ބެއްލެވީ ގާޒީ އާދަމް މުހައްމަދެވެ.\nގުޅޭ ޓެގު ޕީޖީ އޮފީސް މަސްތުވާތަކެތީގެ މައްސަލަތައް ކުށް


Imaam Naumun Aasaharaa Miskithgai Eid Namaadh Kuree Aamun Ge Meehaku - Vaguthu\nއިމާމު ނައުމުން އާސަހަރާ މިސްކިތުގައި ޢީދު ނަމާދު ކުރީ އާއްމުންގެ މީހަކު\n11 މަސް ކުރިން ( އޮގަސްޓް 12, 2019 )\nއާސަހަރާ މިސްކިތުގައި އިބްރާހިމް ޚުޠުބާ ވިދާޅުވަނީ\nއީދު ނަމާދު ކުރާ ގަޑި ޖެހުނު އިރު ވެސް އާސަހަރާ މިސްކިތައް އިމާމަކު ނައުމުން އެވަގުތު މިސްކިތުގައި އިން އާއްމުންގެ މީހަކު އިމާމުވެ ޢީދު ނަމާދު ކޮށްފިއެވެ.\nޑިޕާޓްމެންޓް އޮފް ޕަބްލިކް އެގްޒަމިނޭޝަން (ޑީޕީއީ) ގެ ޑިރެކްޓަރު މުހައްމަދު އާޒިމް (އާޒިމްބެ) ފޭސްބުކްގައި ކުރެއްވި ޕޯސްޓެއްގައި ވިދާޅުވީ އިއްޔެ ހެނދުނު 7:40 ވީއިރުވެސް އީދު ނަމާދު ކުރަން އިމާމަކު އައިސްފައިނުވާތީ ގިނަ ބައެއްގެ ޢީދު ނަމާދު ގެއްލެން ދަނިކޮށް ޢީދު ނަމާދު އިމާމުވެ ކުރީ މިސްކިތުގައި އިން އިބްރާހިމް ނަމަކަށް ކިޔާ މީހެއް ކަމަށެވެ.\nއިބްރާހިމް ޚުޠުބާ ވިދާޅުވީ ފޯން ބައްލަވައިގެންނެވެ.\nIBRAAHEEM ah fah fashun shukuriyyaa!miadhuge gina baehge eedhu namaadhu gelli dhanikoh 7:40 haairu imaamuve eedhu...\nPosted by Azimbe Azim on Saturday, August 10, 2019\nމިސްކިތުގައި އިމާމުވެ ނަމާދު ކުރާނެ މީހުން ކަނޑައަޅާއިރު، ޚުޠުބާ ކިޔާ ނަމާދުތަކުގައި އިމާމުންގެ އިތުރުން ބަދަލުގައި ވެސް މީހަކު ހަމަޖައްސައެވެ. އެއީ ސަބަބެއް މެދުވެރިވެގެން އިމާމަށް ނާދެވިއްޖެނަމަ ދެން ޚުޠުބާ ވިދާޅުވުމަށްޓަކައެވެ.\nނަމަވެސް އާސަހަރާ މިސްކިތުގައި ބަދަލުގައި މީހަކު ހަމަޖައްސާފައި ހުރިކަމެއް ކަށަވަރެއް ނުވެއެވެ.\nހައްޖު ދުވަހު އިސްލާމީ މަރުކަޒަށް ވެސް އިމާމަކު ހާޒިރުނުވުމުން އެމިސްކިތުގައި ބަންގި ގޮވީ އާއްމުންގެ މީހެކެވެ. އިސްލާމީ މަރުކަޒަކީ ސްޓޭޓް މިނިސްޓަރުންގެ ފެންވަރުގައި ތިން އިމާމުން ތިބޭ މިސްކިތެކެވެ.\nމުދަލު ޒަކާތް ބެހުމަށް ފަގީރުންނާއި މިސްކީނުންގެ ދަފްތަރު މުރާޖައާ ކުރަން ނިންމައިފި\nފަޤީރުންނާއި މިސްކީނުންގެ ދަފްތަރު މުރާޖަޢާ ކުރަނީ\nއޮގަސްޓް 12, 2019 13:00\nޑޯންޓް ވޮރީ، މިއީ ޖަޒީރާ ސަރުކާރު. ދިވެހި ރައްޔިތުންނޭވެ. 1000 އަހަރު ދުވަހު ދިވެހިންގެ ޤަބޫލްކޮށްގެންތިބި އިސްލާމްދީނަށް ލޯބިކުރުމާއި އެދީނަށް އިހާނާއްތެރިކޮށްހިތާ ކޮށް ހިތުމަށް ހިތްވަރުދޭ މިޖައްބާރު ސަރުކާރުގެ ، ވަރުގަދަ ރޭވުމުގެ ތެރެއިން ހިންގާ ލާދީނީއްޔަތު އަމަލު މިއީ... ޤައުމިއްޔަތެއް ދީނެއް، ސަގާފަތެއްނެތް ބަޔެއްގޮތުގައި ދިވެހިންގެ އުޅުމާއިބުޅުން ބަދަލްކުރަން މިސްރާބު ހިފާފައިވާ މިސަރުކާރު އަވަސްނިމުމަކުން ނެތި ކުރައްވާށިއެވެ.... އިސްލާމްދީން ދެކެ ލޯބިވާ ޒުވާނުންނާއި، ރައްޔިތުން ނުކުމެ މިލާދީނީ ސަރުކާރަށް ނޫނެކޭ ބުނުން ލަސްވާ ކޮންމެދުވަހަކީ މިޤައުމު ހުރިހާގޮތަކުން ފަހަތަށް ސޮއްސާލުން....\nތިހެން ވެދާނެދޯ! ޖުއްބާ ތުރުކުރައްވައިގެން ހިނގާފަ ނޫނީ ސައިކަލުގަ މިސްކިތައް ދެވޭކަމަކަށްނުވޭ. އިމާމުއަށް ޓެކްސީއެއް ނުލިބުނީކަމަށް ލަފާކުރެވެނީ\nއޮގަސްޓް 12, 2019 19:48\nމިފަދަ ދުވަސް ދުވަހު އިމާމުވެ ނަމާދުކުރާ މީހާއަށް ބޮޑު އުޖޫރައެއް ވެސް ހަމަޖައްސާފަވޭ އަދި ބަދަލުގަ މީހުން ޖަމަޖައްސާފަވެސް ތިބޭ އެކަކަށް ނުދެވޭނަމަ ދެވަނަ މީީހާއަށް ވަގުތު އޮއްވާއަންގާލުމަކީމުހިއްމު ކަމެއް އަމިއްލައކަށް ކުރެވޭނެކަމަށްބުބެގެން ރަޖިސްޓަރީވެފަ ތިބެނީ ވެސް\nއޮގަސްޓް 12, 2019 13:37\nއިމާމުންނެތިގެންބަންގިގޮވުންހުއްޓާލައި ޓީޗަރުންނެތިގެން ކިޔަވައިދިނުންހުއްޓާލާ،ޑޮކްޓަރުންނެތިގެން ބަލިމީހުންދިރިތިއްބަވަޅުލާމިއޮތީވާދިވެހިންނަށްވެރިކަމެއްލިބިފަ ރައިސްމީހާގެކަމަކީ ތަނެއްގަދެބެރެއްޖަހާހެންހީވިއަސް ބީޓެއް ނެތަސްނެށޭތޯ ބެލުން ކުޅިވަރާއިމަޖާކުރުން އެމާނަކުރަނީހެއުވެރިކަމެއްގެގޮތުގަ .އަސާސީ އެތަށްހިދުމަތަކުން ރައްޔިތުންމަހްރޫމުވަމުންދާއިރުކަމެއްނުކޮށްދެވޭއިރު އިސްތިއުފާދޭން ޖެހިއްޖެކަން ގަބޫލެއްނުކުރެވޭބާ؟ކަންފަސޭހަކަންކަން،ވަރިހަމަ ކަން ދައްކާމީހަކު ވެރިކަމަށް އެރުމުން ދެންތިބޭބަޔަކުވެސް މިބަލަނީ ބޮނޑު މުސާރަނަގައިގެން ޒިންމާއިން ރެކެވޭތޯ\nއީދު ނަމާދު ކުރާނެ މިސްކިތްތައް އިޢުލާން ކުރާނެ\nއޮގަސްޓް 12, 2019 13:53\nސަޙަރާ ތަކުގަ މިސްކިތް ބިނާކުރުމަކީ ޙަރާމް ކަމެއް. އަދި ހަމަ އެފަދައިން މިސްކިތުގައި ވަޅުލުމަކީވެސް ޙަރާމް ކަމެއް. ދެން ކޮން ނަމާދެއްގެ ވާހަކަ މި ދައްކަނީ؟ ގޮތް ދޫކޮށްލާފަ ކީރިތި ނަބިއްޔާގެ ޒަމާނުގައި ދީނުގެ އަޅުކަންތައް ކުރަމުން ދިޔަގޮތް ކަޅާހުދުން ލިޔެވި ފެންނަން އެހެރީވިއްޔަ. އެގޮތަށް ހަދާލަންވީނު. އޭރުން މިކަހަލަ މައްސަލަދިމާނުވާނެ.\nއޮގަސްޓް 12, 2019 13:59\nތިޔައީ ޔާމީނުސަރުކާރުން ކަންތައްކޮށްފައިއޮތްގޮތުން ދިމާވިކަމެއް.\nއޮގަސްޓް 12, 2019 19:28\nހަހަހަހަ މަށަށްވެސް ހީވަނީ ތިހެން. 1440 ވަނަ އަހަރުގެ އަޟްޙާ އީީދު ނަމާދު، އާސަހަރާ މިސްކިތުގަ ކުރާނެ މީހަކު ޔާމީނު ހަމަނުޖައްސާ އޮތީމަ ވާނީ އެހެން.\nއޮގަސްޓް 12, 2019 14:05\nވަރިހަމައެއްނުން؟ ހުރިހާ ރަށެއްގަ ބަރާބަރަށް ފެންކުޅިއާ ކުލަޖެހުމާ މިކަންކަން ބަރާބަރަށް ކުރިއަށް ގެންދެވުނެެއްނުން! އަޟްޙާ އީދުގަ ކުރަންޖެހޭ އަދި އަންދުހުއްސުރެ މިރާއްޖޭގަ ކުރަމުން އައި ކަންކަމަކީ އެއީ އެއްނުން.\nއޮގަސްޓް 12, 2019 14:50\nމެސަރުކާރުގެ އަމާޒަކީ މިހެން މަޑުމަޑުން މިގައުމުން މިކަހަލަ ކަންތަށް އެކިގެން ދިއުން މިހާރު ބިދުވާވެސް މާގިނަވެއްޖެ ތަކުބީރުވެސް މިހާރު ކިއަނީ އާގޮތްގޮތަށް ހުޅުމާލޭ އަޒީޒާ މިސްކިތުގަވެސް ހުރިހާކަމެއްވެސް ކުރީ މުދިން ސޮރުއެކަނި ބަންގިގޮވާ ނަމާދުކޮށް ހުތުބާކީއާ ތަކުބީރުގެ އެއްބާއި ކިއާ ހެދީ އެސޮރު މިކުގައި ކަންބޮޑުވާ މީހުން މިހާރު އެއްކަންނޭގެ މިގައުގަ މިހާރު ހުރިހާކަމެއްވެސް ރައްއިތުން ވިނަމީހުންނަށް ރަޅު ކަންނޭގެ ކުރީސަރުކާރުގަ އަނިއާވެރިން ތިބީމާ ގޯސްވީ މިހާރު ދީންނޮޅާލާ އިކްތިސާދު އިދަޖައްސާދާ ސިއްހީނިޒާމު ކުނިކޮ މިހެންކިއާނެކަމެއްނެއް ހުރިހާސަރިއަތެއް މަޖިލީހުން ކުރަމުންދާއިރުވެސް އަނިއާއަކަށް ނޫވޭބާ\nއޮގަސްޓް 12, 2019 19:52\nތަކްބީީީރުގެ ވަރަށްގިނަ ސީޣާތައް ހުރޭ އެހެން ވީމަ ތިބުނާމިސްކި ތުގަ އެކީ އަދި ނުބައިކޮށް ކަމެއް ނޭގެއެއްނު ތިމާ ނުދަންނަ ކޮންމެ ގަޮތަކީ އެއީ ރަގަޅު ނޫންގޮތެއް ކަމުގަ ނިންމުން ބުއްދި ވެރިއެއްނޫން\nއޮގަސްޓް 12, 2019 15:05\nއެބުނާ 19 ތިއީ\nއޮގަސްޓް 12, 2019 17:43\nސަރުކާރުން ރާވައިގެން ކުރާ ކަމެއް. މިއަދުވެސް.އިސްލާމީ މަރުކަޒު މެންދުރު ނަމާދަކަށް އިމާމު ނާދޭ. ނަމާދު އިމާމުވެ ކުރީ މުވައްޒިން ރަފީއު.\nޢިސްލާމީ މަރުކަޒު ގަ 15000ރ މުސާރަ ދީފަ 3އިމާމުން ތިބޭ. މީގެ އިތުރުން އެއް އިމާމަކު ހީވާނީ قران ކިޔަވާއިރު ރީތި ލޯބީގެ ލަވައެއް ކިޔާ ހެން. قران އެގޮތަށް ކިޔެވުން އެއީ ރަގަޅު ކަމެއް ވެސް ނޫން އެކަމު އެސޮރު ކިޔަވާނީ ހިންދީ ލަވަ އެއް ކިޔާ ހެން. ލުހާ ސޫރަތް ވެސް ކިޔަވާ އިރު ހީވާނީ ޝަކުވާ އެއް ލަވައަކުން ކިޔާ ހެން. ދެރަ ކަމެއް މީ. ޢިމާމުން އެބްސެންޓް ވަނީ ރާވައިގެން ހިންގޭ ރައްޔިތުންގެ ރިއެކްޝަން ލެވެލް ބެލުމަށް ޖަހާ މަޅި އެއް ކަމަށް ..\nއޮގަސްޓް 12, 2019 17:58\nއެޖެންޑާ19 ފުރިހަމަ ވަމުން އައްނަކަމުގެ އަލާމަތް ތިފެެއްނަނީ!\nއޮގަސްޓް 12, 2019 19:14\nވޭތުވެދިޔަ އެއްވެސް ސަރުކާރެއްގައި ނުހިނގާވަރުގެ ކަންކަން މިރާއްޖޭގައި މިހިނގަނީ، ވީއިރު، މިވާހަކަތައް ދައްކަން ތިބޭނީ، މިރާއްޖޭގެ މީހުން، ފަލަ ސުރުޚީއެއްގައި މޮޅު ވާހަކައެއް ބުނެފައި، ހަނުހުރުމުގެ ފުރުޞަތު ނަގަނީ، މިއީ ކިހާ ދެރަކަމެއްތޯއެވެ؟\nއޮގަސްޓް 12, 2019 19:19\nމިދިޔަ ޢީދު ދުވަހު މަސްޖިދުއްތަޢާވުން ގައި ޢީދު ނަމާދު ކުރާގޮތަށް މިނިސްޓްރީން ހަމަޖައްސަވާފައެއްނުވޭ އެހެންވީމާ އިމާމަކުވެސް އަދި ބަދަލުގައި މީހަކުވެސް ނުދާނެ ނޫންތޯ\nއޮގަސްޓް 12, 2019 19:23\nމި ސަރުކާރުގަނޑު އައިފަހުން މިނޫން ވަރެއް ވޭތަ؟\nއޮގަސްޓް 12, 2019 19:56\nޢާސަހަރާ މިސްކިރަކީ އީީދު ނަމާދު ކުރަން ހަމަޖައްސާ ފައިވާ މިސްކިތަކަށް ނުވެ ދާނެ ހުރިހާ މިސްކިތެއްގަ ޢީދު ނަމާދެއް ނުކުރޭ އެއް އިރެއްގަވެސް އިސްލާމިކް އެފެއާރސް އިން އިޢުލާން ކުރޭ އަބަދުވެސް ޢީދުނަމާދު ކުރާ މިސްކިތްތައް\nއޮގަސްޓް 12, 2019 20:07\nތިޔައް ޖަވާބެއް ލިބޭނީ ސަރުކާރު ހުޅުވެ7ދުވަސް ފަހުން. ހީކުރަން މިނިސްޓްރީގެ ފަރާތުން މިފަހަރު ތިމިސްކިތުގައި އީދުނަމާދު ކުރާގޮތައް ހަމަޖެހިފަނެތްކަމަށް ނުބުނާނެކަމައް.\nއޮގަސްޓް 12, 2019 23:21\nކުރިން ހުރޭ ނޫންތަ ބަދަލު އިމާމް. މިހާރު ކަރަދު ކުޑަ ކުރަން އެކަހަލަ މީހަކު ނު ބަހައްޓަނީ ބާ


Rangalhu fenvarugai ehme mageh hedhumun dhen vee 'Sana' kiyan thibentha? - vNews.mv\nރަނގަޅު ފެންވަރުގައި އެންމެ މަގެއް ހެދުމުން ދެންވީ "ސަނާކިޔަން" ތިބެންތަ؟\nމުހައްމަދު ހަފީޒް 28 April 2022, 12:07\nރަނގަޅު ފެންވަރުގައި އެންމެ މަގެއް ހެދުމުން، ދެންވީ ސަނާކިޔަން ތިބެން ތޯއެވެ. ކޮންމެ ވެރިކަމެއްގައިވެސް އައްޑޫ ތަރައްގީކުރުމަށް އެއްވެސް ބަޔަކު މަސައްކަތްނުކުރާ ވާހަކައަކީ މެދުކެނޑުމެއްނެތި އިވޭ އަޑުތަކެވެ. އައްޑޫއަކީ ހަމައެކަނި އިންތިހާބުތަކާ ދިމާކޮށް ވޯޓަށް އޮންނަތަނެއްގެ ގޮތުގައި ސިޔާސީ ފަރާތްތަކުން ބުނާ ވާހަކައަކީ މިހާރު އަޑުއިވިއިވި ބާވެފައިވާ ވާހަކަތަކެވެ.\nމި ވާހަކަތަކަށް އެންމެ ބޮޑު ބާރެއް ލިބޭ އެއް ހެއްކަކީ ރާއްޖޭގެ އެހެން އަތޮޅުތަކަށް އައިސްފައިވާ ތަރައްގީއާއި އަޅާ ބަލާއިރު އައްޑޫސިޓީ ހުޅުދޫ އަދި މީދޫއަށް، "ހައްގުވާ" ތަރައްގީގެ ކަންފުޅެއްވެސް އައިސްފައި ނެތުމެވެ. މީގެ އެއް އަހަރު ކުރިޔެއެކޭ މިއަދެކޭ އެއްވެސް ތަފާތެނެތެވެ. އެއްމެ މަގެއް ހެދުމުން އަޅުގަނޑުމެން ރައްޔިތުން މި ތިބެނީ ސަނާކިޔާށެވެ. ހަމަ ހަގީގަތުގައިވެސް ހުޅުދޫ މިދޫއަކީ އައްޑޫ ސިޓީގެ ގުޅިފައިވާ ރަށްތަކާއި އަޅާ ބަލާއިރު ސިޓީ ކައުންސިލުންވެސް އެންމެ އަޅާނުލެވި ދޫކޮށްލާފައިވާ ދެ އަވަށޭ ބުންޏަސް ދޮގަކައް ނުވާނެއެވެ.\nސިއްހީ ފަރުވާއިން ފެށިގެން ޒަރޫރީ ބޭނުންތައް ފުއްދުމަށްވެސް މި ދެ ރަށުގެ ރައްޔަތުން ސަލާން ޖަހަމުން އަންނައިރު އަބަދުވެސް މި ކަންތައްތަކަށް އެދެވޭ ހައްލެއް ލިބިފައިނެތީ ސިޓީ ކައުންސިލުން ދޭންޖެހޭ އެއްބާރުލުން ނުލިބިގެން ކަމުގައި ބުނާ އަޑުއިވެއެވެ. ވެލި މަގަށް ފަސްކޮޅެއް އަޅާ އެއްވަރުކޮށްލަން ވިޔަސް ސިޓީ ކައުންސިލުން ހުއްދަ ނަގަންޖެހޭ ކަމަށް ދޭހަވާފަދަ މޭރުމަކުން ވާހަކަދައްކާފައިވެސް ވެއެވެ. މި ދެ އަވަށުގައި ކަމެއް ކުރަން ކައުންސިލްގެ މެޖޯރިޓީ ނުލިބޭ ވާހަކައަކީ އެއްވެސް މީހަކަށް އާ ވާހަކައެއް ނޫނެވެ. އެކަމަކު ހިތަށް އަރައެވެ. މީ މިކަން ހަމަ އޮންނަ ޖެހޭ އުސޫލު ހެއްޔެވެ؟ ނޫނީ މީ ކައުންސިލަރުންގެ ޒިންމާތަކުން ބޯދަމައިގަންނަން ދައްކާ ބަހަނާއެއް ހެއްޔެވެ؟ ނޫނެކެވެ. މިއީ ބަހަނާއެއް ނޫނެވެ. މި ދެރަށުގައި ދިރިއުޅުއްވާ މި ދެރަށުގެ ކައުންސިލަރުންނާއި، ކަމާ ގުޅުން ހުރި ފަރާތްތަކަކީ، އާންމު ރައްޔަތުން އުފުލާ ތަކުލީފުތައް އުފުލަންޖެހޭ މީހުންނެވެ. އެހެންކަމުން މި މައްސަލަތައް ހައްލު ކުރުމަށް އެ ބޭފުޅުންވެސް މަސައްކަތްކުރައްވާނެ ނޫންތޯއެވެ.\nހުޅުދޫ މީދޫ ގައި ރަނގަޅު ފެންވަރުގައި އޮތީ އެންމެ މަގެކެއެވެ. ދެން ހުރި މަގުތަކުން ދުއްވުންވެފައި އޮންނަނީ އުފުލަން ޖެހޭ ތަކްލީފަކަށެވެ. ހުޅުދޫ އަދި މީދޫ މަގުތަކުގެ ހާލަތު ނުފެންނާނެ އެއްވެސް ފަރާތެއް ހުންނާނެކަމަކަށް ގަބޫލެއް ނުކުރެވެއެވެ. ވާރޭ ވެހިއްޖެނަމަ މުޅި މަގުގައި ބޮޑެތި ފެންގަނޑުތައް ހެދިފައިވާއިރު ގެޔަށް ވަންނަން ވިޔަސް ނޫނީ ފިހާރައަކަތް ވަންނަން ވިޔަސް ދާންޖެހެނީ އަޑިނޭގޭ އެތައް ފެންގަނޑުތަކެއް ހުރަސްކުރުމަށްފަހުއެވެ.\nއައްޑޫއަށް ތަރައްގީ ގެންނަން ކަމަށްބުނެ، ޓުއަރިޒަމް ޒޯން ތަކައާއި ބަނދަރުއް ހުޅުވާލުމުން ނިމުނީއެއް ނޫނެވެ.\nކަންތައްތައް މި ގޮތަށް ހުރިއިރު އަޅުގަނޑުމެން އަދިވެސް ތިބެންވީ ހަމަ ސަނާކިޔަންތޯއެވެ. ރާއްޖޭގެ އެހެން ރަށްތަށް ބޮޑެތި ތަރައްގީތަށް އަންއިރު މި ދެ ރަށް ބަކީވެފައި މި އޮންނަނީ ކީއްވެތޯއެވެ؟ ސިޔާސި ވެރިން ޕޯޑިއަމަށް އަރާ އެ ބުނާ ތަރައްގީ ހުޅުދޫ މީދޫ އިން ނުފެނަނީ ކިވެތޯ މިއަދު އެ ދެ ރަށުގެ ކޮންމެ ރައްޔިތަކުވެސް ހިތްއަރާނެއެވެ. ހަގިގީގަތަކީ ސިޔަސީ ވެރިން އެ ދައްކަވާ ތަރައްގީގެ ހުވަފެނުގައި ހަގީގީ ކުލަ ޖެހޭ ތަނެއް ހުޅުދޫ މީދޫގެ ރައްޔިތުންނަށް ނުފެންނަ ކަމެވެ.\nސިޔާސީ މީހުން އެ ބުނާ ތަރައްގީއަކީ ކުރިއެރުމުގެ ބަދަލުގައި ފަހަތަށް ދިޔުންކަމަށް ވާނަމަ ހުޅުދޫ މިދޫ މިހާރު އޮތީ ތަރައްގީގެ ރޭހުގައި އަތް ނުފޯރާ ހިސާބަށް ގޮސްފައެވެ.\nއައްޑޫ ސިޓީ ރާއްޖެ ރިޕޯޓް ތަރައްގީ\nނިމޭކޮޅަށް އަޅާފަ މިއޮތީ މިހާރު ވަރަށް ފޯރި އެބަހުރި، ހާސްނުވޭ އަނެއްކާވެސް ލޮލުގަ އަނދުން އަޅުވާ އެއްމެން ހައްދާލާނެ ވޯޓުވެސް ހޯދާނެ\nބައްލަވާ އައްޑޫގެ ގިނަބޭފުޅުން ވިދާޅުވަމުން ގެންދަވަނީ އަދިވެސް މިއޮތީ އެބޭފުޅުންގެ ވެރިކަން އައިސް ތަރައްގީ ގުގުމާލާފައޭ ނޫންތޯ. އެކަމު ތިޔަބުނާ އިކުއިޓޯރިއަލް ހަސްފަތާލުވެސް އެޅިފަ ހުރީ އަހަންނަށް ހީވާގޮތުގަ ކުރީ ވެރިމީހާ ތިކަން ތިވަރަށް ކޮށްދީފަ ހުރީމަ. އަދިވެސް އެވަރުންވެސް އެތަންވެސް ނުހުޅުވާ ދިގުދަންމާ އެތަށް ސަކާރާތެއް ގަތެއްނޫންތޯ. ހުޅުމީދޫގެ ރައްޔިތުންވެސް ވިސްނާލާ ތިޔަބައިމީޙުންގެ މަޅީގަ ނުޖެހެން ދަސްކުރާކަށް ނުވޭބާއޭ ހިތަށް އަރަނީ\nހިތާމަޔަކީ ތިޔަރަށްތަކުގެ ރައްޔިތުންނަށް އަދިވެސް ނުވިސްނި ނޫނީ ވިސްނާލަންވެސް ބޭނުންނެތި މާބޮޑަށް ރީނދޫ ވެވިފަ ތިބޭކަން.\nމީގަ މިވާގޮތަކީ ލިބޭ މީހުންނާ ނަގާތަނަކުން ނަގާމީޙުންނާ ތިބެނީ ބަނޑުފުރައިގެން، އެހެންވީމާ ޢާއްމު ރައްޔިތުން ކޮންމެފަދަ ހާލެއްގަ އުޅެން ޖެހުނަސް ތިބުނާ ސަނާކިއުމަށް ހެސްކިޔާފަ އެމީހުންދާނީ ބާރު އަޅަމުން. އަދި ނުވިތާކަށް އުޑުން ތަރިބާލަދީގެން އަނެއްކާވެސް އަނެއްވޯޓަށް ރައްޔިތުން ތިބޭނީ ބޯކާލައިގެން ވޯޓަށް ރެޑީކުރުވާފަ.


ކޮލަމް: ނަފުރަތު ހުއްޓުވާ ބިލުން އުފެއްދީ އިތުރު ނަފުރަތު!\n19 ޖުލައި 2021 - 10:27 0\nނަފުރަތު އުފެއްދުން ޖިނާއީ ކުށަކަށް ހަދަން ސަރުކާރުން ހުށަހަޅައިގެން އުޅޭ ބިލާ މެދު ހިޔާލުތަފާތުވުންތައް ބޮޑު. -ވިޝުއަލްސް: އަބްދުﷲ ޝަފީއު (އަބޯ)/ އަދަދު\n"...މި ބިލު މި ތަޅުމަށް ލައިގެން މި ހިނގި ގާތްގަނޑަކަށް ދޮޅު މަހެއްހާ ދުވަހު ހާސިލު ވީ އެންމެ މަގުސަދެއް އޮތީ. އެއީ ތުޅާދޫ ދާއިރާގެ އިއްޒަތްތެރި މެންބަރު ހިސާން ހުސެއިން ނުރައްކަލާއި މަރުގެ ތުންފަތްމައްޗަށް ލުން އެކަނި،"\nއެއީ ދީނާ ގުޅުވައިގެން ނަފުރަތު އުފެއްދުން ހުއްޓުވަން ސަރުކާރުގެ ފަރާތުން ބިލެއް ހުށަހަޅައި, އޭގެ ފަހުން ކަންކަން ހިނގައިދިޔަ ގޮތް ރައްޔިތުންގެ މަޖިލީހުގެ ނައިބު ރައީސް އީވާ އަބްދުﷲ ސިފަ ކުރެއްވި ގޮތެވެ.\nނިމިދިޔަ ދެ ވަނަ ދައުރުގެ ފަހު ޖަލްސާގައި އީވާ ހަމަ ހަގީގަތުގައި ވެސް ވިދާޅުވީ ރަނގަޅު ވާހަކަފުޅެކެވެ.\nސަރުކާރުން ހުށަހަޅާ ބިލުތައް އަންނަނީ ރައީސް އޮފީސް މެދުވެރިކޮށެވެ. ބަންޑާރަނައިބުގެ އޮފީހުން ޑްރާފްޓުކުރާ ބިލުތައް ރައީސް އޮފީހުން ސިއްކަ ޖެހުމުން އެ އަންނާނީ އެއިރެއްގައި ވެރިކަން ކުރާ ޕާޓީގެ ޕާލިމަންޓަރީ ގުރޫޕަށެވެ. މަޖިލީހުގެ ތަޅުމާ ހަމައަށް އަންނަނީ އެ ގުރޫޕުގެ ތެރެއިން ކޮންމެ ވެސް މެމްބަރެއް ސްޕޮންސާ ކުރެއްވުމުންނެވެ. އެއީ ވަކި މެމްބަރަކަށް ނިސްބަތް ކުރެވޭނެ ބިލެއް ނޫން މި ނިޒާމު ހިނގާގޮތާ ކިރިޔާ ވެސް ފަރިތަ މީހަކަށް ރަނގަޅަށް އެނގޭނެ އެވެ.\nއެކަމަކު ބައެއް މީޑިއާތައް ވެސް ހިމެނޭ ގޮތަށް "ހިސާން ބިލު" ލަގަބު އެ ބިލުގައި އަޅުވައިގެން އެ މެމްބަރަށް ކުރިމަތިވެފައިވާ އިންޒާރުތަކުން ސެކިއުރިޓީ ވަރުގަދަ ކުރަންޖެހުން އެއީ އަދި އެ ބިލުން ނުކުތް އެންމެ ނަތީޖާ އެކެވެ.\nފުރަތަމަ ވެސް ގޯސް; އޭގެ ފަހުން މަތި މައްޗަށް ގޯސް\nސަރުކާރުގެ ފަރާތުން އެ ބިލު އެންމެ ފުރަތަމަ ހުށަހެޅީ، އާންމު ތަނެއްގައި ވަކި މީހަކީ އިސްލާމްދީނާ ހިލާފަށް ނޫނީ އިސްލާމްދީނާ ދެކޮޅު މީހެއް ކަމަށް ތުހުމަތު ކުރުމާއި، މީހެއްގެ އިސްލާމީ އަގީދާއާ ގުޅުވައި އެ މީހަކާމެދު ނަފްރަތު އުފެއްދުމުގެ އިތުރުން، މުސްލިމަކު ކާފަރެއްގެ ގޮތުގައި ސިފަކުރުމާއި އެކަމުގައި ބައިވެރިވުމަކީ ކުށެއްގެ ގޮތުގަ އެވެ.\nއެހާ ހިސާބުން ސަރުކާރުން އޮތީ ގޯސް ހަދައިފަ އެވެ. ދީނާ ގުޅޭ ކޮންކަމަކީ ގިނަ ބަޔެއްގެ ޖަޒުބާތާ ގުޅިފައިވާ ކަމެއް ކަން ނުވިސްނި، ވަރަށް އާދައިގެ ކަމެއްގެ ގޮތުގައި ނެގީމަ އެވެ. އެއްވެސް މަޝްވަރާ ކުރުމެއް ނެތި، އެއްވެސް މީހެއްގެ ހިޔާލު ނުހޯދައި، އެ ބިލު ޑްރާފްޓުކޮށް ނިމުނުއިރު ވެސް، އުފެދުމުގައި ވެސް އޮތީ ބާތިލު ވެފަ އެވެ.\nއެ ބިލު ބަލައިގަނެ ކޮމިޓީއަށް ފޮނުވުމުން، އޭގައި މަލަން އެޅޭތޯ ކޮމިޓީން ވަރަށް މަސައްކަތް ކުރި އެވެ. އެންމެ ފުރަތަމަ ދުވަހު ބިލު އެކުލަވާލުމުގެ ކުރިން ސަރުކާރުން ކުރަންޖެހޭ ކަންތައް ކުރީ ކޮމިޓީންނެވެ.\nއިސްލާމިކް މިނިސްޓްރީ، ހިއުމަން ރައިޓްސް ކޮމިޝަނާއި ޕްރޮސެކިއުޓާ ޖެނެރަލްގެ އޮފީހުގެ އިތުރުން އާއްމުންގެ ހިޔާލުތައް ވެސް ހޯދައި، އެ ބިލަށް ބޮޑެތި އިސްލާހުތަކެއް ގެނެސްފަ އެވެ.\nއެގޮތުން އެ ބިލުގެ ފުރަތަމަ މާއްދާ ކޮމިޓީން އިސްލާހުކުރީ، ދީނީ އިލްމުވެރިންގެ މެދުގައި ރައުޔު ތަފާތުވެފައިވާ މައްސަލައެއްގައި، އޭގެ ތެރެއިން ވަކި ރައުޔެއްގައިވާ ގޮތަށް މީހަކު ފާޅުކުރި ޝުއޫރަކުން، ނުވަތަ ކުރި އަމަލަކުން، އެމީހަކީ އިސްލާމްދީނާ ހިލާފަށް އުޅޭ ނުވަތަ އިސްލާމްދީނާ އިދިކޮޅު މީހެއްކަމަށް ނުވަތަ އެފަދަ މާނައިގައި އާއްމު ތަނެއްގައި، ސިފަކުރުން ނުވަތަ ތުހުމަތުކުރުން އެއީ ކުށެއް ކަމަށް ކަނޑައެޅުމަށެވެ.\nނަމަވެސް، އެ މާއްދާ ރަނގަޅުކުރުމުގެ ނިޔަތުގައި ކޮމިޓީން ގެނައި އިސްލާހުގެ ސަބަބުން އެ ބިލު ކުރިއަށްވުރެ ގޯސްވެފައިވާ ކަމުގެ ކަންބޮޑުވުންތައް ބަންޑުންވި އެވެ.\nއިސްލާމްދީނުގައި އިލްމުވެރިންގެ މެދުގައި ހިޔާލުތަފާތުވާ ގިނަ ކަންކަން ހުންނައިރު، ވަކި ރައުޔުއެއްގެ މައްޗަށް ބިނާކޮށް ރާއްޖޭގައި އޮތް އިސްލާމްދީނުގެ އަސްލުތަކާ ހިލާފަށް އަމަލުކޮށް ބަސްބުނުމުގެ ޖާގަ ލިބޭ ކަމީ އެ އިސްލާހާމެދު އޮތް އެންމެ ބޮޑު އެއް ކަންބޮޑުވުމެވެ.\nއަދި ހަރުކަށި ވިސްނުން އާއްމުގޮތެއްގައި ބިނާވެފަ ހުންނަނީ އެމީހުން ގަބޫލުކުރާ ވަކިވަކި އިލްމުވެރިންގެ ބަހަށް ކަމަށްވާއިރު، ބިލުގެ އެ މާއްދާ އޮތް ގޮތުން ދީނީ ގޮތުން ހައްދުފަހަނައަޅާފައިވާ ވިސްނުމަށް ވެސް ހިމާޔަތްލިބޭ ކަމުގެ އިންޒާރެވެ.\nއެއާއެކު ސަރުކާރުން އަނެއްކާވެސް ތެޅިގަތީ އެވެ. އަވަސް އަރުވާލައިގެން އެ ބިލަށް އަނެއްކާ ވެސް ބޮޑެތި އިސްލާހުތަކެއް ހުށަހެޅީ އެވެ. މުޅި ބިލުގައި އޮތް ހުރިހާ މާއްދާތަކެއް އެގޮތް މި ގޮތަށް އަނބުރާލައި، އަނެއް ކޮޅު ރުއްސަން ދީނާ މެދު ނަފުރަތު އުފެއްދުން ވެސް ޖިނާއީ ކުށަކަށް ހަދަން މާއްދާއެއް އިތުރުކުރީ އެވެ.\nނަމަވެސް، އެއް ކޮޅު ރުއްސަން ހަދައިގެން އަނެއް ކޮޅަށް ވާނެ ގޮތެއް ވިސްނައިގަތުމުގެ ހިކުމަތްތެރިކަމެއް ނުފެނުނެވެ. އެ އިސްލާހުތަކާ ދެކޮޅަށް އެމްޑީޕީގެ ޕީޖީ ގުރޫޕުގެ ތެރެއިން ތެދުވީ އެވެ. އެ ބިލު ހުށަހެޅި މަގުސަދު އޮޅުވާލައި، ނަތީޖާއެއް ނުނެރެވޭ ގޮތަށް ބިލު އެކީގައި ބަދަލުކުރަން ދެކޮޅު ހަދަމުންނެވެ.\nދެން އަނެއްކާ ވެސް ސަރުކާރުން ދޫދިނީ އެވެ. އެ ބިލު އަނބުރާ ކޮމިޓީއަށް ފޮނުވައިލަން އެއްބަސްވެ، ދެ މަހެއްހާ ދުވަހުގެ ބޮޑު ސަކަރާތްގަނޑެކެވެ.\nސިޔާސީ ކޯޅުމަށް އަޅާނެ ދަރުގަނޑެއް\nއެ ބިލު ހުށަހަޅަންޖެހުނު މަގުސަދާއި ހާސިލުކުރަން ބޭނުންވި ނަތީޖާ ސަރުކާރަށް ވެސް މިހާރު އެނގޭނެ ހެން ހީ ނުވެ އެވެ. އެކަމަކު އެއް ކަމެއް ވަރަށް ސާފެވެ. މިކަމުގެ ހުރިހާ ނުބަޔަކާއި ހިތްޗެއް ލިބުނީ ސީދާ ސަރުކާރަށެވެ.\nރާއްޖެއަށް ސެކިޔުލާ ސްޓޭޓެއް ގެންނަން އުޅޭ ކަމުގެ ތުހުމަތުތަކުގެ އަޑުވީ އިތުރަށް ގަދަ އެވެ. އެ ބިލު އަނެއް ކޮޅުން ބޭނުންވާ ގޮތަށް ދޫދީގެން އަމިއްލަ ޕާޓީ ތެރޭގައި އޮތް ބައިބައިވުން އިތުރަށް ފުޅާވީ އެވެ. އެމްޑީޕީގެ ޕީޖީ ގުރޫޕުގެ ތެރޭގައި އޮތް ދެ ފެކްޝަން އިތުރަށް ދުރުވީ އެވެ.\nހުރިހާ ކޮޅަކުން ވެސް ސަރުކާރަށް ވީ ގެއްލުމެވެ.\nއެކަން އެންމެ ރަނގަޅަށް ސިފަކޮށް ދެއްވި އެއް ބޭފުޅަކީ މަޖިލީހުގެ ކޮމިޓީ މަރުހަލާގައި އެ ބިލާ އެންމެ ބޮޑަށް ދެކޮޅު ހެއްދެވި ވިލިނގިލި ދާއިރާގެ މެމްބަރު ސައުދު ހުސެއިން އެވެ.\nއޭނާ ވިދާޅުވި ގޮތުގައި ނަފުރަތުގެ ބިލަކީ ސަރުކާރު ހޫނުފެނަށްލައި، ކައްކަން ބޭނުންކުރާ ދަރުގަނޑަކަށް ހަދައިފި އެވެ.\nއެއީ ހަމަ ހަގީގަތުގައި ވެސް މިހާރު ކެކެމުން، އުތުރެމުން އަންނަ ސިޔާސީ ކޯޅުމުގައި ފެންނަމުންދާ މަންޒަރެވެ.\nއެމްޑީޕީގެ އިސް ސަފު ދެ ފަޅިފައިވާއިރު، އެެއް ބޭފުޅެއްގެ ފަޅި ބޮޑުކުރަން ނަފުރަތުގެ ބިލު މި ވަނީ ހަތިޔާރެއްގެ ގޮތުގައި ނަންގަވައިފަ އެވެ.\nދީނުގެ ނަމުގައި ރާއްޖޭގައި ހިންގާފައިވާ ބޮޑެތި ގަތުލުތަކަށް އިންސާފު ހޯދުމަކީ އެމްޑީޕީގެ ގިނަ މެމްބަރުންގެ ހިތާ ވަރަށް ގާތް ކަމެއް ކަން އެ ޕާޓީގެ ރައީސް އަދި ކުރީގެ ރައީސް މުހައްމަދު ނަޝީދަށް ރަނގަޅަށް އެނގިވަޑައިގަންނަވަ އެވެ.\nނަޝީދު ދާދި ފަހުން ވިދާޅުވި ގޮތުގައި ދީނާ ގުޅުވައިގެން ނަފްރަތު އުފެއްދުން ކުށަކަށް ހަދަން ގާނޫނުލްއުގޫބާތު އިސްލާހުކުރަން ސަރުކާރުން މަޖިލީހަށް ހުށަހެޅީ ކުރިން ހިނގާފައިވާ ޑރ. އަފްރާޝީމް އަލީ، ޔާމީން ރަޝީދު އަދި އަހުމަދު ރިލްވާން އަނިޔާވެރިކޮށް މަރާލުމުގެ އިތުރުން އެމަނިކުފާނު ވެސް އަވަހާރަކޮށްލަން ދިން ޓެރަރިސްޓު ހަމަލާގެ ފަހަތުގައި އޮތީ މީހުން ކާފަރެއްގެ ގޮތުގައި ސިފަކޮށް އެބަޔެއްގެ ލޭ ހުއްދަކުރުން ކަމަށް ވިސްނިގެންނެވެ.\nނަމަވެސް، އަދާލަތު ޕާޓީން އިސްވެ އެ ބިލާ ދެކޮޅު ހެދުމުން، ސަރުކާރުން އަމިއްލަ ހުށަހެޅި ބިލަށް ކުރި ތާއީދު އަނބުރާ ގެންދިޔައީ، ސަރުކާރުގެ ތެރޭގައި ތިއްބެވި ބޭފުޅުންނާ މެދު ވެސް ނަފުރަތު އުފައްދައި، ހަމަ އެފަދަ ނުރައްކާތެރިކަމަށް ހުށަހެޅިދާނެތީ ކަމަށް ނަޝީދު ވަނީ ތުހުމަތު ކުރައްވައިފަ އެވެ.\n"އެހެންކަމުން މި ބިލަށް ތާއީދުކޮށް، ގަބޫލުކުރާ ހަމަތަކުގެ މަތީގައި ސާބިތުވެ ތިބުމުގެ ލީޑާޝިޕް މި ސަރުކާރަށް ނުދެއްކޭނަމަ، އަޅުގަނޑަށް މި ސަރުކާރަށް ތާއީދުކުރަން ވަރަށް ދަތި،" ނަޝީދު ވިދާޅުވެފައި ވެ އެވެ.\nއިނގިރޭސި ބަހުން އެ ބަޔާން ނެރުއްވުމުގައި ވެސް މޮޅު ހިކުމަތެއް ފޮރުވިގެން ވެ އެވެ. އަދި ރައީސް އިބްރާހިމް މުހައްމަދު ސޯލިހާ ދެމެދު އޮތް ސިޔާސީ ވާދަވެރިކަމުގެ ތެރެއަށް ނަފުރަތުގެ ބިލު ކުއްލިއަކަށް ވައްދާލުމުގެ ނަތީޖާ މިހާރު ވެސް ވަނީ ފެންނަން ފަށައިފަ އެވެ.\nއެމްޑީޕީގެ ބައެއް ގުނަންތަކުން ނަފުރަތު އުފައްދައިގެން މީހުން މެރުން ހުއްޓުވައި ދިނުމަށް ސަރުކާރަށް ގޮވާލަމުން، ނަޝީދާއެކު ވަނީ ތެދުވެފަ އެވެ.\nއެމްޑީޕީގެ ތެރެއިން ވެސް ސަރުކާރަށް އަމާޒުވެފައިވަނީ އެއް ފާޑުކިޔުންތަކެކެވެ. ސަރުކާރު ބަލިކަށި ކަމެވެ. ހިތްވަރެއް ނެތުމެވެ. ނުކެރި ފަހަތަށް ޖެހޭ ކަމެވެ. އެއީ ސަރުކާރަކަށް ރައްދުވާނެ އެންމެ ނިމަކެތި ސިފަކުރުންތަކެވެ. ސިޔާސީ ގޮތުން ވަރަށް މުހިންމު ދަނޑިވަޅެއްގައި އެޅުނު ވަރަށް ބޮޑު ޅަ އެއްޗެކެވެ.\nއެއް ކޮޅަކުން ވެސް ދެން ސަރުކާރަށް މޮޅުވެވެން ނެތީމަ އެވެ. އެ ބިލު ދެން ކޮންމެ ގޮތަކަށް ބަދަލުކުރިޔަސް ކޮންމެވެސް އެ ބަޔަކު ނުރުހޭނެ އެވެ. އެ ބިލު އަނބުރާ ނެގިޔަސް އަނެއް ކޮޅުން ހަޅޭއްލަވައިނެ އެވެ. އެހެން ގޮތަކަށް ބުނަނީނަމަ، އެ ބިލުގެ މެދުގައި ސަރުކާރުން ވަނީ ޒާތަކަށް ތާށިވެފަ އެވެ.


އަނެއްކާ އަނެއް ބިރުވެރިކަން: ފާއިތުވި 24 ގަޑިއިރު ތެރޭގައި 147 ބިންހެލުން – Dhen.mv\nއަނެއްކާ އަނެއް ބިރުވެރިކަން: ފާއިތުވި 24 ގަޑިއިރު ތެރޭގައި 147 ބިންހެލުން\nގިނަ ބަޔަކު 2020 ވަނަ މި އަހަރު ސިފަ ކުރަމުން އަންނަނީ ހައްތަހާވެސް ދެރަ ކަންތައްތައް ދިމާވުމުގެ އަހަރެއްގެ ގޮތުގައެވެ. ކޮވިޑް19 އާ ގުޅިގެން ދުނިޔެ ބޮޑު ބަލިމަޑުކަމެއް ގައި ވަނިކޮށް އަނެއްކާ ވެސް މިވަނީ ދުނިޔެ ބޮޑު ބިރުވެރިކަމަކާ ކުރިމަތި ލާން ޖެހިފައެވެ.\nއެގޮތުން ފާއިތުވި 24 ގަޑިއިރުގެ ތެރޭގައި 100 އަށް ވުރެ ގިނަ ގައުމަށް މި ވަނީ 147 ބިންހެލުން އަތުވެފައެވެ. މި ބިންހެލުންތަކުގެ އަސަރު އަވައްޓެރި ޕާކިސްތާނަށް ވެސް ވަނީ ކޮށްފައެވެ.ރިޕޯޓުތައް ބުނާ ގޮތުގައި ޕާކިސްތާނަށް އައިސްފައިވަނީ 5.1 މެގްނިޓިއުޑް ގެ ބިންހެލުމެކެވެ. މި ބިންހެލުމުގެ އަސަރު ޕާކިސްތާނުގެ ފަސް ސަރަހައްދަކަށް ވަނީ ކޮށްފައެވެ.\nމީގެ އިތުރުން ވެސް އެމެރިކާ، އާޖެންޓީނާ، ފިލިޕިންސް، ނިއުޒީލެންޑު، ގްރީސް އިންޑޮނޭޝިއާ، ތުރުކީ، އަދި މެކްސިކޯ ފަދަ ގިނަ ގައުމުތަކަށް ވެސް ތަފާތު އެކި އެކި މެގްނިޓިއުޑް ގައި ބިންހެލުންތައް އަތުވެފައެވެ.\nބިންހެލުންތައް އާދަޔާހިލާފަށް ގިނަވުމަކީ ޤިޔާމަތް ދުވަހުގެ ކުދި އަލާމާތްތަކުގެ ތެރޭގައި ވެސް ހިމެނޭ ކަމެކެވެ.


Himabihssah shakkukurevey meehunnah IGMH gai haasa inthizaamthakeh\nހިމަބިއްސަށް ޝައްކުކުރެވޭ މީހުންނަށް އައިޖީއެމްއެޗްގައި ހާއްސަ އިންތިޒާމްތަކެއް\nސަރުކާރުގެ މައި ހޮސްޕިޓަލް އައިޖީއެމްއެޗް ---\nހުމާ އެކު ފެންނުލާ ހުންނަ ބިހި ނަގައިގެން ފަރުވާ ހޯދުމަށް އަންނަ ބަލި މީހުންނަށް ހާއްސަ އިންތިޒާމް ތަކެއް ސަރުކާރުގެ މައި ހޮސްޕިޓަލް އައިޖީއެމްއެޗުން ހަމަޖައްސައިފި އެވެ.\nރާއްޖެއިން ހިމަބިހި (މީސްލްސް) ފެނި، ކުއްޖަކު ހިމަބިއްސަށް ޕޮޒިޓިވްވެފައިވާ ކަމަށް ހެލްތް ޕްރޮޓެކްޝަންސް އެޖެންސީ (އެޗްޕީއޭ) އިން ވަނީ ބުނެފައެވެ.\nއުމުރުން ތިން އަހަރުގެ އެ ކުއްޖާއަށް މީސްލްސް ވެކްސިންގެ ދެ ޑޯޒް ދީފައިނުވާ ކަމަށް އެޗްޕީއޭއިން ވަނީ ބުނެފައެވެ. އެއީ އުމުރުން ނުވަ މަހާއި 18 މަހުގައި ދޭންޖެހޭ ދެ ޑޯޒެވެ. އެ ކުއްޖާގެ ހާލަތު ރަނގަޅު ކަމަށާ ބަލި ފެތުރޭ މުއްދަތު މިހާރު ފަހަނައަޅާފައިވާތީ އެ ކުއްޖާ ގެއަށް ދޫކޮށްލާފައިވާ ކަމަށެވެ.\nއައިޖީއެން ހޮސްޕިޓަލުން ބުނީ ހުމާ އެކު ފެންނުލާ ހުންނަ ބިހި ނަގައިގެން ފަރުވާ ހޯދުމަށް އަންނަ ބަލި މީހުންނަށް ހާއްސަ އިންތިޒާމް ތަކެއް ހަމަޖައްސާފައިވާ ކަމަށެވެ. އެގޮތުން އެފަދަ މީހުން އެމާޖެންސީ ޓްރައޭޖްގައި ހުރި ނަރުހަކަށް އަންގާލުމުން ފަރުވާ ލިބޭނެ އިންތިޒާމު ހަމަޖެހިގެންދާނެ ކަމަށެވެ.\n"ހުމާ އެކު ފެންނުލާ ހުންނަ ބިހި ނަގައިގެން ފަރުވާ ހޯދުމަށް އައިޖީއެމްއެޗް އަށް އަންނަ ބަލިމީހެއްނަމަ, އެމަޖެންސީ ޓްރައޭޖްގައި ހުރި ނަރުހަކަށް ވީހާވެސް އަވަހަކަށް އަންގާލަދެއްވުން އެދެން،" އައިޖީއެމް ހޮސްޕިޓަލުން ކޮށްފައިވާ ޓްވީޓެއްގައިވެ އެވެ.\nހިމަބިހި ކޮންޓުރޯލް ކުރެވޭނެ ހަމައެކަނި ގޮތަކީ މީސްލްސް، އެމްއެމްއާރު އަދި އެމްއާރު މިއިން ކޮންމެވެސް އެއްޗެއްގެ ދެ ޑޯޒް ހަމަކޮށްފައި ހުރުމެވެ. ހިމަބިހި ޖެހިފައި ހުރި މީހަކު ތަނެއްގައި މަޑުކޮށްލައިގެން އިނދެފައި ދިޔަޔަސް އެއް ގަޑިއިރުވަންދެން އެ ވައިރަސް އެތަނުގައި ހުންނަނެ އެވެ. އަދި އެތަނަށް އަންނަ އެހެން މީހުން ގަޔަށް އެ ބަލި އެރުމުގެ ފުރުސަތު އޮވެ އެވެ.\nދުނިޔޭގެ އެކި ކަންކޮޅުތަކުން އެ ބައްޔެއްގައި އަހަރަކު 134،000 މީހުން މަރުވާ މީސުލްސް (ހިމަބިހި) ރާއްޖެއިން ނައްތާލާފައިވާތީ އެކަމުގެ އެވޯޑް ދުނިޔޭގެ ސިއްހަތު ޖަމިއްޔާ ޑަބްލިއުއެޗްއޯއިން ރަސްމީކޮށް ރާއްޖެއަށް ދީފައިވަނީ ސެޕްޓެންބަރު 7، 2017 ގައެވެ.\nރާއްޖެއިން ކޮރޯނާ ވައިރަސްއަށް ޓެސްޓު ކުރެވޭ ގޮތް ހަދައިފި


REPORT: Mududhaaru amaluthakah balan thibeneetha?\nމުޑުދާރު އަމަލަށް ބަލަހައްޓައިގެން ތިބެނީތަ؟\nރައީސް އިބްރާހިމް މުހައްމަދު ސޯލިހު: މި ސަރުކާރުގެ ތެރެއިން ވެސް ސިއްހީ ހިދުމަތުގެ ނަމުގައި ނުރަނގަޅު އަމަލުތައް ހިންގާ ކަމަށްވޭ\nމިހާތަނަށް ފަރުވާއެއް ހޯދިފައި ނުވާ ކޮވިޑް-19 އާ ގުޅިގެން މުޅި ދުނިޔެއަށް ދިމާވެފައި މިއޮތީ ވަރަށް ދަތި އެހާ އުނދަގޫ ހާލަތެކެވެ. ވަކިން ހާއްސަކޮށް ރާއްޖެއަށް މި ކޮރޯނާވައިރަހަކީ ބާރަށް "އުދުހޭ" ނުރައްކާތެރި ވައިރަހެއްގެ އިތުރުން އިގްތިސޯދަށް އައި ވަރަށް ބިޔަ ބޮޑު ތޫފާނެކަށް ވެފައި ވެއެވެ. ދިވެހިންނަށް މިކަންތައް ލައިގަތް ފަހުން އެތައް ބައެއްގެ ދިރިއުޅުމަށް އޭގެ އަސަރު ވަރަށް ބޮޑަށް ކޮށް ގިނަ އުނދަގޫތަކާ ތަހައްމަލު ކުރަން ވެސް ޖެހިއްޖެ އެވެ.\nއެއްބަޔަކު ތިބީ ވައިރަހުގެ "ހާއްޔަކަށް" ވެފައިވާ ގައުމުތަކުގައި، ތާށިވެ ބިރުވެރިކަމެއްގެ ތެރޭ ރާއްޖެއަށް އާދެވޭނެ މަގެއް ނެތި ބަންދުވެފަ އެވެ. އަނެއްބައި މީހުން ވަޒީފާތަކުން ވަކިކޮށް ގެއަށް ފޮނުވާލަނީ އެވެ. އަދި ބަލި ފެތުރުނަ ނުދިނުމަށް އެޅި ފިޔަވަޅުތަކުގެ ސަބަބުން ބައެއް ވިޔަފާރިތައް ބަނގުރޫޓުވާ ހިސާބަށް ގޮސް އެ މީހުން ނިކަމެތި ވެފައި ވެ އެވެ.\nމި ހާލަތުގައި އަޑު އަހަން އެންމެ އުނދަގޫވާނެ ވާހަކައަކީ އެ ހުރިހާ ކަމަކަށް ހައްލު ހޯދައިދޭން އޮތް ސަރުކާރުގެ ތެރެއަށް ބަޔަކު ނުފޫޒުގެ "އަތްބާނައި" އެހެން މީހުންގެ ހައްގުތަކަށް "ފައިން އަރައި" ބާރުގަދަ މީހުންނާއި ސަރުކާރު ހިންގަން ތިބި ފަރާތްތަކާއި އެ މީހުންގެ އާއިލާތައް "ދެމިގަންނަ" ކަމުގެ ވާހަކަ އާއި ޝަކުވާ އެވެ. މިއީ އެއްގޮތަކަށް ވެސް އެއްޗެކޭ ނުބުނެ ހުރެވޭނެ ވަގުތެއް ނޫނެވެ. އަދި ސަމާލުކަން ނުދީ ބޭއްވޭނެ މައްސަލައެއް ވެސް ނޫނެވެ.\nސަރުކާރުގެ ތެރެއިން ނުފޫޒުގެ ބޭނުން ކޮށްގެން ޓިކެޓް ހޯދާ ކަމާއި ސިއްހީ ހާލަތުގެ ނަމުގައި ވައްކަން ކުރަމުންދާ ކަމުގެ އަޑުތައް ވަނީ ގަދަވެފަ އެވެ. އެހެން ނަމަވެސް އެކަންކަމަށް އަމާޒުކޮށް މިވަގުތު ސަރުކާރުގެ މޫނުމަތި ރީތިކޮށް ކޮވިޑް-19 އިގެ މައުލޫމާތު ދިނުމުގެ މައްސޫލިއްޔަތު އަދާ ކުރައްވާ ތަރުޖަމާނު މަބްރޫކު އަޒީޒް ވިދާޅުވި ގޮތުގައި އެއީ "ހަޑި މުޑުދާރު އަމަލެ" ކެވެ.\n"މިފަދަ ހާލަތެއްގައި ނުފޫޒެއް، ބާރެއް ބޭނުން ކޮށްގެން، އެއީ ސަރުކާރުގެ ތެރެއިން އޮތް ނުފޫޒެއް ބޭނުން ކޮށްގެން ކަމަށް ވިޔަސް، ވިޔަފާރިއެއް ކުރައްވާ ބޭފުޅަކު އަތުގައި އޮތް ނުފޫޒެއް ވިޔަސް، ނުފޫޒެއް ބޭނުން ކޮށްގެން މިފަދަ ހައްސާސް ވަގުތެއްގައި ވަކި ގޮތަކަށް މީހަކު ދަންނަ މީހަކަށް ޓިކެޓެއް ހޯދައިދޭން އުޅުމަކީ ހަޑި މުޑުދާރު އަމަލެއް. ހަމަ އެއްގޮތަކަށް ވެސް ކޮށްގެންވާނެ ކަމެއް ނޫން،" އޭނާ ވިދާޅުވި އެވެ.\nސަރުކާރުގެ ތަރުޖާމާނު މަބްރޫކް އަޒީޒް\nއެއީ އެންމެނަށް ވެސް އެނގޭ ވާހަކައެކެވެ. ނުފޫޒާއި ބާރު ބޭނުން ކޮށްގެން ވަކި ބަޔަކަށް ފައިދާ ހޯދައި ދިނުމަކީ ގާނޫނުތަކުން ވެސް މަނާ ކުރާ އަދި މި ހާލަތުގައި ނޫނަސް ވަރަށް ހަޑި މުޑުދާރު އަމަލެކެވެ. އެކަމަކު މި ހާލަތުގައި މިކަން ހިނގައިގެން އުޅެނީ މަބްރޫކް ވެސް ތަމްސީލް ކުރައްވާ ސަރުކާރުގެ ތެރެއިންނެވެ. އެހެންކަމުން އެހެން އެކަނި ވިދާޅު ވެގެން ފުދޭ ހެއްޔެވެ؟\nމި ކަންކަމުގެ ހުޅު އެންމެ ފުރަތަމަ ރޯވެގެން ދިޔައީ ސަރުކާރުގެ "ރެސްކިއު ފްލައިޓުތަކެއް" އެހެން ގައުމުތަކުގައި ހާލުގައި ޖެހިފައި ތިބި މީހުން ބަލައި ދާން ނިންމި ހިސާބުންނެވެ. އެ ފްލައިޓުތައް ދިޔަ އިރު ކޯޓާ ބަހައިގެން ސަރުކާރުގެ ވެރިންގެ އާއިލާތަކާއި ދަންނަ ގާތް މީހުންނަށް ސީޓުތައް ބަހައި ނިންމާލާފައިވާ ކަމުގެ އަޑުތައް ގަދަވި އެވެ. މީގެ ކުރިން ވެސް އެފަދަ ކަންކަމުގައި ނުފޫޒުގަދަ މީހުން ކުރި ހޯދަ އެވެ. އެއީ ވަކި ސަރުކާރެއް ވަކި އެއާލައިނެއް ވެގެން ވާކަމެއް ނޫނެވެ.\nއެހެން ނަމަވެސް ފުރާނައަށް ނުރައްކާވެ، މާލީ ގޮތުންނާއި ނަފްސާނީ ގޮތުން ބޮޑެތި ދަތިތަކަކާ ކުރިމަތިލާން ޖެހިފައިވާ އެތައް ބަޔަކު އެބަ ތިއްބެވެ. އެ މީހުންގެ ޝަކުވާތައް ވަރަށް ސީރިއަސް އެވެ.\n"އަޅުގަނޑު ސްރީ ލަންކާއަށް އައީ ޑޮކްޓަރަށް ދައްކަން، އަނބުރާ ފުރަން އެއް ދުވަހަށް ވިތަނާ ކާފިއު އިއުލާން ކުރީ. އޭގެ ފަހުން ދިވެއްސެއްގެ ގޭގައި މި ހުންނަނީ ކުއްޔަށް. އާއިލާއާ ދުރުގައި. ކޮންމެ ދުވަހަކު އެމްބަސީއަށް ގުޅާފަ މި ވާހަކަ ދައްކަން. އަދި މާލޭގައި އަދާ ކުރާ ވަޒީފާ އިން ވެސް ކަނޑާލަފާނެ ކަމުގެ ބިރު އެބައޮތް،" ސްރީ ލަންކާގައި މިވަގުތު ހުރި ދިވެހި ފިރިހެނަކު ބުންޏެވެ.\nބޭރު ގައުމުތަކުގައި ތިބި އާއިލާތަކަށް މުދާ ފޮނުވުން\nސަރުކާރުން ލަންކާއަށް ފްލައިޓު އޮޕަރޭޓު ކުރަން ނިންމި ހިސާބުން އެންމެ ފުރަތަމަ ބުނި ގޮތުގައި އިސްކަން ދޭނީ އެންމެ ހާލުގައި ތިބި މީހުންނަށެވެ. އަދި އެއަށް ފަހު ޕާސްޕޯޓު ފޮޓޯ ފޮނުވަން ވައިބާ ނަމްބަރެއް ހަމަޖެއްސި އެވެ. ގާތްގަނޑަކަށް 15،000 އަށް ވުރެ ގިނަ ދިވެހިން ލަންކާގައި ދިރިއުޅެމުން އަންނައިރު އެ ނަމްބަރު އާންމު ކުރި ހިސާބުން އެއްފަހަރާ އެތައް ބަޔަކު އެ ފުރުސަތު ހޯދުމަށް މަސައްކަތް ކުރި އެވެ.\nއެހެން ނަމަވެސް "އިއްތިފާގުން" ލައްވާލީ ސަރުކާރުގެ ހަރަދުގައި ލަންކާގެ ފެންވަރު ރަނގަޅު ހޮޓާތަކުގައި ބައިތިއްބާފައި ތިބި ޓީސީ ޓީމުގެ 30 އަކަށް ކުޅުންތެރިންނަށެވެ. އެއަށް ފަހު ސަރުކާރުގެ އިސް ބައެއް ފަރާތްތަކުގެ އާއިލާތަކަށް އެ ފުރުސަތު ލިބުނު ކަމުގެ ތުހުމަތުތަކެއް ކުރެވެން ފެށި އެވެ.\n"ލަންކާ އިންޑިޔާ އިން އަޅުގަނޑު ދަންނަ ބައެއް މީހުން އެބަހުރި އެތަންތަނުގައި ގެ ގަނެގެން ދިރިއުޅޭ. އެ މީހުން ވެސް އެބަތިބި މާލެ ގެނެސްފައި. ހަމަ ސީދާ ސަރުކާރުގެ ވެރިއަކަށް ގުޅާލައިގެން ސީޓުތައް ބުކް ކުރަމުން ދިޔައީ. އެ މީހުންނަށް މި ހާލަތުން ދެމިގަނެވުނު އިރު އަސްލު ހާލުގައި ތާށިވެފައި ތިބި މީހުންނަށް ދެންވާންވީ ކިހިނެތް؟" މަޖިލީހުގެ އިދިކޮޅު މެންބަރަކު ވިދާޅުވި އެވެ.\nމެލޭޝިއާއަށް ފްލައިޓުތައް އަޅަން ފެށިއިރު ނިޒާމް އޮތީ އެއަށް ވުރެ ބޮޑަށް ތަރައްގީކޮށްފަ އެވެ. ޕޯޓަލްއެއްގެ ތެރެއިން ޓިކެޓު ބުކް ކުރެވޭ ގޮތަށެވެ. އެހެން ނަމަވެސް އެކަން ވެސް ގޯހުން ގޯހަށް ހިނގާފައިވާ ކަމުގެ ތުހުމަތުތައް ވަރަށް ގިނަ އެވެ. އަދި މިހާރު މެލޭޝިއާ އިން އައި މީހުންގެ ލިސްޓު ކަމަށް ބުނެ ސަރުކާރުގެ ބައެއް އިސް ފަރާތްތަކުގެ އާއިލާ މީހުން ހިމެނޭ ލިސްޓެއް ވަނީ އާންމުވެފަ އެވެ. އެއީ ރަނގަޅު ލިސްޓެއްތޯ ނުވަތަ ނޫންތޯ ވެސް ސަރުކާރަކުން ނުބުނެ އެވެ. މައުލޫމާތު ފޮރުވުމަކީ ވަކި މުޑުދާރުކަން ކުޑަ ތާހިރު އަމަލެއް ހެއްޔެވެ؟\n"ޕޯޓަލް ހުޅުވުމުގެ 30 މިނެޓު ކުރިން އެ ޕޭޖު ރީފްރެޝްކޮށްލަ ކޮށްލާ ހުރީ. ހަމަ ގަޑިއަށް ޕޯޓަލް ހުޅުވުމާއެކު ދެން ބެލިއިރު އެންމެ ފުރަތަމަ ވެސް އެރީ ޖާގަ ފުރިފައިވާ ކަމަށް. ޕޯޓަލް ހުޅުވި އިރު ވެސް ބަޔަކަށް ދީ ބަހާލާފަ އޮތީމަ ނޫނީ އެހާ އަވަހަށް ޖާގަ ފުރެންވީ ކިހިނެތް؟ ދެން ގުޅީމަ ފޯނު ނަގާފަ ވާހަކަ ނުދައްކާ ހުރެ ކަނޑާލަނީ،" މެލޭޝިއާގައި ދިރިއުޅެމުން އަންނަ ދަރިވަރަކު ބުންޏެވެ.\nމި ހާލަތުގައި އޮތީި ހަމައެކަނި ބާރުގަދަ މީހުންގެ ނުފޫޒުތަކުގެ މައްސަލަ އެކަންޏެއް ނޫނެވެ. ކޮވިޑް-19 އިގެ ބަލިމަޑުކަމުގެ ތެރޭގައި ސިއްހީ ސަލާމަތުގެ ނަމުގައި ވައްކަން ކުރަމުންދާ ކަމުގެ އަޑުތައް ވަނީ ފެތުރެން ފަށައިފަ އެވެ. ޓެންޑަ ބޯޑުގެ ޗެއާމަންގެ މަގާމުގައި ހުންނެވި އަދި ކުރިން ސަރުކާރުގެ އޮޑިޓިން ދާއިރާގައި ދިގު މުއްދަތެއް ހިދުމަތް ކުރެއްވި އިސްމާއިލް ޒަރިއާންދު ގެންދަވަނީ މަޝްރޫއުތަކުގައި ހިނގާ އުސޫލުތަކާ ހިލާފު ކަންކަން ތިލަ ކުރައްވަމުންނެވެ.\n"ކުރިން ވައްކަން ކުރީ ރައްޔިތުންގެ މުދަލުން. މިހާރު ވައްކަން ކުރަނީ ރައްޔިތުންގެ ސިއްހީ ސަލާމަތުގެ ނަމުގައި. ކުރިން ވެސް މިހާރު ވެސް ވައްކަން ކުރަނީ ހަމަ އެއް ގްރޫޕެއް،" ޒަރިއާންދު ވިދާޅުވި އެވެ.\nމިފަދަ މައްސަލަތަކައް ސަމާލުވާނެ ކަމަށް އެންޓި ކޮރަޕްޝަން ކޮމިޝަން (އޭސީސީ) އިން ވަނީ ބުނެފަ އެވެ. އެހެން ނަމަވެސް ކުރިޔަށް އޮތްތަނުގައި އޮތީ އަދި ބައެއް ފަރާތްތައް ކަޅި ޖަހައި ނުލާ ބަލަން ތިބީ ސްޓިމިއުލަސް ޕެކޭޖަށެވެ. ދައުލަތުން ވިޔަފާރިތަކަށާއި އެހެނިހެން ފަރާތްތަކަށް ބޮޑެތި މާލީ އެހީތެރިކަން ދޭން ނިންމާފައިވާއިރު އެ މަސައްކަތް "ހަ ފުށް" ފެންނަ ގޮތައް ކުރިޔަށް ގެންދަން ޖެހެ އެވެ. އެ ނޫން ނަމަ އިގްތިސާދީ މި ދަތި ހާލުގައި ރައްޔިތުންނަށް ކުރާ ގެއްލުން އިންތިހާއަށް ބޮޑުވާނެ އެވެ.\nހިޔާނާތް ކޮރޯނާ ވައިރަސް ކޮވިޑް-19 + ކޮވިޑް-19 އިގެ ބަލާއާފާތް


މުވާސަލާތީ ހިދުމަތްދޭ ހުރިހާ އޮޕަރޭޓަރުން އެއް ޓަވަރެއް ބޭނުންކުރުން މުހިއްމު: އެޗްޑީސީ\nމުވާސަލާތީ ހިދުމަތްތައްދޭ ޓަވަރެއް\nރާއްޖެއަކީ ކުދިކުދި ޖަޒީރާ ރަށްތަކެއްގެ މައްޗަށް ބިނާވެފައިވާ ގައުމަކަށް ވާތީ، ކޮންމެ ކަހަލަ ބޭނުމެއްގައި ވިޔަސް ވިއުގައެއް ބިނާކުރުމަކީ ބޮޑެތި ގޮންޖެހުންތަކަކާއި ކުރިމަތިނުލާ ކުރެވޭ ވަރުގެ ކަމެއް ނޫނެވެ. ވަކިން ހާއްސަކޮށް މުވާސަލާތީ ބޭނުންތަކަށް ވިއުގައެއް ބިނާކުރުމުގައި ގޮންޖެހުންތަށް އިންތިހާއަށް ބޮޑެވެ. އެއީ ކޭބަލްގެ ޒަރީއާއިން، ނުވަތަ މައިކޮރޯވޭވް ވިއަސްމެއެވެ. ޓެލެކޮމް ވިއުގައެއް ބިނާކުރުމުގައި ބޭނުންކުރެވޭ ދެގޮތުގެ ތެރޭގައި ހިމެނޭ މައިކޮރޯވޭވް ޑިޖިޓަލް ރޭޑިއޯ އަކީ ރާއްޖޭގައި އެންމެ ގިނައިން މިފަދަ ވިއުގަ ބިނާކުރެވޭ ގޮތެވެ. މިގޮތް ބޭނުންކުރަނީ އާންމުގޮތެއްގައި އެއްރަށާއި އަނެއްރަށް ގުޅާލުމަށެވެ. ސަބަބަކީ ކޭބަލުން ރަށްތައް ގުޅާލުމަކީ ވަރަށްވެސް އަގުބޮޑު އަދި ބެލެހެއްޓުމުގެ ހަރަދާއެކު ބިޔަ ބޮޑު އިންވެސްޓްމަންޓަކަށް ވެގެންދާނެތީއެވެ.\nމިގޮތަށް ކޭބަލްއާއި ނުލާ ރަށްތައް ގުޅާލުމަށްޓަކައި އުސް ކޮމިއުނިކޭޝަން ޓަވަރުތަކެއް ގާއިމް ކުރަން ޖެހެއެވެ. އެއީ ވަކިވަކި ރަށްތައް ގުޅާލުމަށްޓަކައެވެ. އެއްފަސް ރަށްތަކެއް ކަމުގައިވަނީނަމަ، ކޭބަލްއިން ގުޅާލުމަކީ ފަސޭހައިންކުރެވެން އޮއްނަކަމެކެވެ. އެގޮތުން އައްޑު އަތޮޅުގެ ގިނަ ރަށްތަކެއް ގުޅައިލެވިދާނެއެވެ. ހަމަ އެހެންމެ، ލާމުގެ ގިނަ ރަށްތައްވެސް މިގޮތަށް ގުޅައިލެވިދާނެއެވެ. މާލެސިޓީ މިވަގުތުދަނީ މިދެންނެވިގޮތަށް ކޭބަލުން ގުޅާލެވެމުންނެވެ.\nރާއްޖޭގެ ހުރިހާ ރަށެއްގައިވެސް މިދެންނެވި ޓަވަރުތަށް ފެންނަން ހުންނާއެވެ. ބައެއް ރަށްރަށުގައި ދެޓަވަރު، ނުވަތަ ތިން ޓަވަރުވެސް ޖަހާފައި އެބަހުށްޓެވެ. މޮބައިލް ސިގްނަލް މުޅި ސަރަހައްދަށް ފޯރުކޮށްދިނުމަށްޓަކައި ޓަވަރުތައް ބޭނުންވެއެވެ. އެހެން ނަމަވެސް އަޅުގަނޑުމެންގެ ރާއްޖެފަދަ ފަސްގަނޑު ކުޑަ ރަށްތަކުގައި މިފަދަ ގިނަ އަދަދެއްގެ ޓަވަރުތައް ނުޖަހާވެސް ފަރުޖެއްސިދާނެއެވެ. ކޮންމެ އޮޕަރޭޓަރަކަށް ވަކިޓަވަރެއް ހުރުމަކީ ކޮންމެހެން ލާޒިމްކަމެއް ނޫނެވެ. އެއްޓަވަރުން ހުރިހާ އޮޕަރޭޓަރުންނަށްވެސް ބޭނުން ކުރެވިދާނެއެވެ. މިގޮތަށް މިހާރުވެސް ބައެއް ރިސޯޓްތަކަށް ހިދުމަތް ފޯރުކޮށްދެއެވެ. އެއީ އެރިސޯޓް އޮޕަރޭޓްކުރާ ފަރާތުން އެއްޓަވަރައްވުރެން ގިނައިން ނުޖެހުމަށް ބާރުއެޅުމުންނެވެ.\nމިއީ ކުރެވިދާނެ ކަމެއްކަން މިއަދު ހުޅުމާލޭގެ ފޭސް ދޭއްގައި އެޗްޑީސީ އިން ގާއިމްކޮށްފައިވާ ކޮމިނިކޭޝަން ޓަވަރުތަކަށް ބަލާލުމުން އެނގިގެންދެއެވެ. އާބަން ޕުލޭނިންގެ ދަށުން އެޗްޑީސީ އިން ދަނީ ޓެލެކޮމް މުޅިއިންފްރާސްޓަރްކްޗާ ގާއިމް ކުރަމުންނެވެ. މިއީ ރާއްޖެގައި ފުރަތަމަ ފަހަރަށް، އޮޕަރޭޓަރުން ފިޔަވައި އެހެން ފަރާތަކުން މިފަދަ ބޮޑު އިންވެސްމަންޓެއް ކުރެވުނު ފަހަރެވެ. މީގެ ސަބަބުން އޮޕަރޭޓަރުންނަށް ނުހަނު ގިނަ ލުއިފަސޭހަތަކެށް ލިބިގެންދާނެކަމީ މިއަދު އޮޕަރޭޓަރުންވެސް ގަބޫލު ކުރާކެމެވެ. ހާއްސަކޮށް ހިދުމަތްތައް އަވަހަށް ފޯރުކޮށްދިނުމުގެ ކަންކަމުގައެވެ.\nއެޗްޑީސީ އިން މުޅި ޓެލެކޮމް އިންފްރާ ބިނާކުރަމުން ދަނީ މަލްޓި އޮޕަރޭޓާ ނުވަތަ އެއްފަހަރާ ގިނަ އަދަދެއްގެ ހިދުމަތް ފޯރުކޮށްދޭ ފަރާތްތަށް ބޭނުންވިއަސް، އެއްވިއުގަ މެދުވެރިކޮށް ރައްޔިތުންނަށް އެހިދުމަތްތައް ފޯރުކޮށްދެވޭނެ ގޮތަށް މުޅި ނެޓްވޯކް ޑިޒައިން ކޮށްގެނެނެވެ. އަދިވަކިން ހާއްސަކޮށް، މި މަޝްރޫއުތަކަކީ އޮފަރޭޓަރުންނަށްވެސް މާލީގޮތުން މަންފާ ކުޑަ ނުވާނެ ގޮތަށް ބެލުމަށްފަހު، އޮޕަރޭޓަރާއި، ކޮމިނިކޭޝަން އޮތޯރިޓީ އާއި އަދި ދާއިރާގެ މިނިސްޓްރީތަކާއި ގުޅިން ކުރިއަށް ގެންދެވޭ މަސައްކަތްތަކެކެވެ.


މިކުރެވުނީ ކީއްބާއޭ މިހާރު އެވެރިން ހިތަށް އަރައެވެ! – Maldivian Democratic Party\n28 އޭޕްރީލް 2012\nމިކުރެވުނީ ކީއްބާއޭ މިހާރު އެވެރިން ހިތަށް އަރައެވެ!\nޤައުމެއްގެ ރައްޔިތުންނާ ހެޔޮގޮތުގައި އަޅާލެވޭނީ ރަގަޅު ރިވެތި އުސޫލުން މިނިވަންކަމާއެކު ހޮވޭ ހެޔޮ ވެރިކަމެއްގެ ތެރެއިންނެވެ. ފަރުދުންގެ ހަމަހަމަކަމާއި، މިނިވަންކަމާއި، އިންސާފުވެރިކަމާއި، ޤާނޫނުގެ ހަމަހަމަކަން، މިއީ އެފަދަ ޤައުމެއްގެ ރައްޔިތުންނަށް ލިބިދޭންޖެހޭ ޙައްޤުތަކެވެ. ދިރިއުޅުމުގެ ރަގަޅު ވައްޓަފާޅީގައި ހިމެނޭ ރިވެތި އާދަކާދައާ، އެކުވެރިކަމާއި، އެއްބައިވަންތަކަމާއި، ހެޔޮ ބަސްމޮށުންތެރިކަމާ، ޢިލްމު އުނގެނި ޙިލްމް ހޯދާ ގޮތްތަށް އެއީ އާއްމު މުޖްތަމަޢު ތަކުގައި ހުންނަ އާއްމު ދިރިއުޅުމުގެ ރަގަޅު މީހުން ގެންގުޅޭ މިންގަޑުތަކެވެ. ބަޔަކު އުޅޭ ރީތި ގޮތް ދަސްކުރެވި ރިވެތި އާދަ ކާދަ ބައެއްގެ ތެރޭގައި އަށަގަނެ އެ ރީތި ގޮތަށް އުޅެވޭތޯ ގިނަ މީހުން ބަލާނެއެވެ. ކަންމިހެން ހުރިކަމުގައިވީނަމަވެސް މުޖްތަމަޢު އެއް ފުރިހަމަ މިވަނީ މިހުރިހާ ކަމަކާ ޙިލާފު ގޮތަކަށް އުޅޭ ބަޔަކުވެސް އެ މުޖްތަމަޢު އެއްގައި ހިމެނިގެންނެވެ. އަޅުގަނޑުމެންގެ ދިވެހިރާއްޖޭގައިވެސް ދިރިއުޅުމުގެ ރަގަޅު ސުލޫކީ މިންގަޑުން ބޭރުގައި އުޅޭ ބަޔަކު އަބަދުމެ އުޅެއެވެ. މިގޮތުން މިފަހަކަށް އައިސް އަޅުގަނޑުމެންގެ ރާއްޖޭގައި މިފެނުނީ ވެށީގެ ދިރި ހަލާކު ކުރަމުންދާ ބާޣީން ފާވި ތަނެވެ.\nމި ބާޣީންގެ ވާހަކަ މިއީ މިހާރު ބާ ވާހަކައެކެވެ. ނަމަވެސް ދުވަސްތައް ދައުރުވަމުން ދާދިއުމުގައި މި ބައިގަނޑުގެ ކަންކަން މިހިރަ ދަނީ ހައްދު ފަހަނައަޅައެވެ. ކޮމަންވެލްތެއް، ޔޫއެންއެއް، އައިޕީޔޫއެއް، ބޮޑެތި ޤައުމުތަކުގެ ސަރުކާރުތަކަށް ބެލުމެއްނެތި ފުރައްސާރަކޮށް ކޮޅުފައިން ޖަހަމުން މިއޮށްގެން ދަނީއެވެ. އަމިއްލައަށް ކަސްތޮޅު އެޅިގެން ތިބި ބާޣީންނަށް ކުރެވޭ ނުކުރެވޭ ނޭނގި މިކުރާ ހަޑިމުޑުދާރުކަމުން މި ބައި މީހުންނާ ހެދި މިހާރު މިދިމާވަނީ މާ ހިތި ހިތާމައާއެވެ. މި މީހުންގެ ތެރޭގައި ތިބި ހަމައެއްލަމައެއް ނުދަންނަ، އާއްމު މައުލޫމާތުގެ މިންވަރެއްވެސް ނޭނގޭ، ދުނިޔެ ހިނގާ އުސޫލަށް ބީރައްޓެހި، ކަނު އަނދިރިވެފައިވާ، މި އެންމެންގެ ނަހަމަ ގޮވެލީގެ އަޑު ގަދަވެ، ކިޔޭ ނުކިޔޭ ހިސާބަށް ދިޔައީއެވެ. ކަންވާނީވެސް އެހެންތާއެވެ. ކުޑަނަމަވެސް ވިސްނުމެއް މި މީހުންގެ ހުރިނަމަ އަމިއްލައަށް މިވަޅުގަނޑަކަށް ނޭރުނީސް ވިއްޔާއެވެ. ޤާނޫން އަސާސީ އާ އިދިކީލިކޮށް ވެރިކަން ފޭރިއެއް ނުގަތީސް ވިއްޔާއެވެ.\nގަދަކަމުން ވެރިކަން ފޭރިގަނެގެން ތިޔަ ކުރާ އަނިޔާވެރިކަމުގައި ރައްޔިތުންނަށް ހޯދައިދެވުނީ ކޮން މޮޅެއްހެއްޔެވެ؟ ތިމާގެ އަމިއްލަ ޤައުމުގައި ރައްރަށަށް އަރާ ފައިބާ އުޅޭ ގޮތް ނިކަން ދެކިބަލާށެވެ. ޤައުމުގެ ދިފާއީ ބާރާ ރައްޔިތުންގެ ސަލާމަތަށް ޙިދުމަތް ކުރަން ތިބި ފުލުހުން ގޮވައިގެން ގަދަކަމުން ރަށްރަށް އަރާ ފައިބާ އުޅޭއިރު ކުޑަކޮށްވެސް ވިސްނާލާ ލަދު ހީވަން އެންމެރަގަޅު ނޫން ހެއްޔެވެ. ރަށްރަށަށް އަރާ ރައްޔިތުންނަށް ބިރުދައްކާ، ކަންކަން ކުރުން މަނާކޮށް، ރައްޔިތުން ފިތުނައިގެ ތެރެއަށް ވައްދާ، ސުލްހަ މަސަލަސްކަން ނަގާލާ، ރައްޔިތުންނަށް ލިބިދީފައިވާ އެތައް އެތައް ޙައްގެއް ރައްޔިތުންގެ އަތުން ނިގުޅައިގަނެގެން ތިޔަ އުޅެނީ ކޮންޙައްގަކުންހެއްޔެވެ. ރައްޔިތުންގެ މެދުގައި ފިތުނަފަސާދަ އުފެދި ރަށުގެ ޢާންމު މަޞްލަހަތު ގެއްލިގެން ހިނގައިދާ ގޮތަށް ކަންކަން އާދަ ކުރަމުން ތިޔަހަރަގެން ގެންދަނީ ނުބައި ވިސްނުން މުޖްތަމަޢުއެއްގެ ތެރޭގައި އަށަގަންނުވަންކަން ހަމަ ކަށަވަރެވެ. އަޅެ ފަހެ ތިޔަކުރަނީ ބަލާވެރިކަމެއް ނޫންހެއްޔެވެ؟ ނޫނީ އަނިޔާ ވެރިކަމެއް ނޫންހެއްޔެވެ؟ ހަމަގައިމުވެސް ތިޔަ ވެރިކަމަކަށް ހެޔޮވެރިކަމެކޭ ނުކިޔާނެއެވެ.\nއަދި ހަމަ އަވަސް އަރުވާލައިގެން އުޅޭވަރު ނިކަން ދެކިބަލާށެވެ. ޝަރުއީ ކޯޓުތަކުގެ ހުރުމަތް ކަނޑާ މިންވަރާ ދޭތެރޭ ވިސްނާލަބަލާށެވެ. ޝަރުއީ މައްސަލަތައް ގަޑުބަޑުކޮށް ރައްޔިތުންނަށް އިންސާފު ލިބިދިނުމުގައި ނަހަމަ އުސޫލުން މައްސަލަތައް ކޯޓަށް ވައްދާ ނެރެ، ޙުކުމް ކުރުމުގައި މީހުންގެ މޫނަށް ބަލާ މައްސަލަތައް ނިންމާ އުސޫލު ވަރުގަދަ ކުރުވައިފިއެވެ. ބައެއް ހާލަތްތަކުގައި ތަންފީޒީ މަރުހަލާ އެއީ އޮންނަ ކަމެއްކަން ވެސް ނުދަނެ ސާބިތު ޙުކުމްތައް ބާތިލު ކުރަމުން އަންނަތަން ނިކަން ދެކިބަލާށެވެ. ރައްޔިތުންގެ މަޖްލީސް ކުރާގޭގެ ހުރުމަތް ކަނޑާ ގޮތް ނިކަން ދެކިބަލާށެވެ. 45 ކުން 45 ކޭ ބުނެ ވޯޓުދީ ރުހުންދީ ނިންމަމުން ދާއިރު މިއީ މުޅި ޤައުމުގެ ރައްޔިތުން ތަމްސީލުވާ މަޖްލީސް ކަން ކުޑަކޮށްވެސް ވިސްނާނުލައެވެ. މުޅި ރައްޔިތެއްގެ އިޙްތިރާމް ކަނޑާލާ އެންމެންގެ ގައިގައި ކޮޅުފައިން ޖަހަމުން ދާގޮތް ނިކަން ދެކިބަލާށެވެ. ޤައުމުތަކުގެ ސިޔާސަތުތަކާ ހިންގުމުގައި އެއްބަސް ވެވި، އެއްގޮތްކަމެއް ހުރެ، ހުރިހާ އެންމެންހެން އެކައްޗެއް ކިޔާ، ނިންމުންތަކުގައި މެޖޯރިޓީއަށް ތާއީދުކޮށް ހެޔޮ މިންވަރަށް ބޯލަބާ އުޅޭ މީހުންގެދުނިޔެ ލާ މެހި ދުނިޔެ ކުޑަވެ، ހިނދުން ހިނދަށް ހިނގާ ކަންކަން އެގި ފެނިވާ ހިނދު، ދުނިޔޭގެ އާދަޔާ ފަލްސަފާ ނޭގިމިބައިމީހުން މި އުޅެ ގަންނަ ގޮތުން މިއީކީ އަދި ތަޙްޒީބު ޒަމާނުގެ ބައެއް ނޫން ޔަގީންވެއެވެ.\nއެވޭލާ ބޯދާ ޒަމާނުގެ ޖަންގަލީގެ ވިސްނުމުގައި މިބައިމީހުން މިކިޔާ އުޅޭ އެއްޗިހިންނާއި، ކުރާކަންތަކުން ބޭޒާރުވާ މިންވަރާ ދޭތެރޭ ވިސްނާލާއިރު ބަސް މޮށެ އުޅުމުގެ އާދައަށް ބީރައްޓެހި މިންވަރު ފެނި ލަދުގަންނަވަރުވެއެވެ. ކޮންމެ މީހަކީބޭރުގެ ބީރައްޓެހި ބަސްތަކަށް އެންމެ މޮޅު މީހަކަށް ވާކަށް ނުޖެހެއެވެ. އެހެން ނަމަވެސް އަނގަ ހުޅުވުމުގެ ކުރިން މީހަކު ބުނި އެއްޗެއް އެބުނީ ކޮން މާނައެއްގައި ކީއްވެގެންތޯ ބަލާ ލުން ބުއްދިވެރިނޫންތޯއެވެ. ނުބައި އަނިޔާވެރިކަމެއްގައި ތިބި ބަޔަކު ތިމާމެންނަށް މިކުރެވެނީ މާމޮޅު ވެރިކަމެއްކަމަށް ޤަބޫލު ކުރެވިގެން ހަސަދައިގެ ހިތްވަރުގައި އަނެކާއާ ތިޔަ ދިމާކޮށްގަންނަނީ ވަކިވަރެއް ބަލައިގެންނެއް ނޫންވިޔައެވެ. އަދިވެސް މަމޮޅު އެއީ އެންމެ މޮޅު ނޫންކަން ޤަބޫލުކުރާކަށް ނުވޭހެއްޔެވެ؟ މަމޮޅު ހެދިގެން އުޅޭ ގުބޯލުންގެ އުސޫލު ތިޔަ އެންމެންނަށް އެގޭ ހެއްޔެވެ؟ ދޮލަގެއްގެ ތެރެއަށް ގުބޯލެއް ލައިގެން ގުބޯލާ ގުބޯލާއޭ ކިޔާ އެ ގުބޯ ނެއްޓުވުމުން ގުބޯ ނަށާ އުސޫލުން ގުބޯލު ހެދިގެން ތިޔަހަރަ އުޅޭގޮތް ނިކަން ދެކިބަލާށެވެ. އަމިއްލަ އިޙްތިޔާރުން ބޭރުން ހުރިހާ ކަމަކަށް އެއްބަސް ވާން މަޖަބުރުވަނީއެވެ. ރަށު ރައްޔިތުންނާއި ބޭރުގެ ނިންމުން ތަކުގައި ކޮޅުފައިން ޖެހުން ނޫން ކުރެވޭނެ އެހެން އެއްވެސް ކަމެއް ނެތް ވިއްޔާއެވެ. ގުބޯލާ ގުބޮލާ އޭ ބުނުމުން ނެށުން ނޫން ގޮތެއް ނެތުމުން ބަޔަކުމީހުން ހަމަ ނަށާށޭ ބުނާ އިރަށް ތިޔަ ނަށަނީ ވިއްޔާއެވެ.


ބޮޑެތި އަލާމާތްތައް ފެންނަން ނެތް ނަމަވެސް ކުއްލިޔަކަށް ހާލު...\nކުއްލިޔަކަށް ހާލު ދެރަވާ މީހުން ގިނަ\nބޮޑެތި އަލާމާތްތައް ފެންނަން ނެތް ނަމަވެސް ކުއްލިޔަކަށް ހާލު ދެރަވާ މީހުން ގިނަ: ޑރ. މޫސާ މުރާދު\nއެންމެން ގުޅިގެން މި ނަންބަރުތައް ދަށްކުރުމަށް ޑޮކްޓަރު ވަނީ އިލްތިމާސްކުރައްވާފައި\nބައްޔަށް ޕޮޒިޓިވްވެ އެޓްމިޓްކުރަން ޖެހޭ މީހުންގެ އަދަދާ އަޅާބަލާއިރު ސިއްހީ އެހީތެރިން މަދު\nއެޑްމިޓް ކުރަންޖެހޭ މީހުންގެ އުމުރުފުރާ ޅަކަން ފާހަގަކުރެވޭ\n23 ފެބްރުއަރީ 2021 | އަންގާރަ 08:07\nކޮވިޑަށް ޕޮޒިޓިވްވާ މީހުންގެ ތެރެއިން ބޮޑެތި އަލާމާތްތައް ފެންނަ ނެތް ނަމަވެސް، ކުއްލިޔަކަށް ހާލު ދެރަވާ މީހުންގެ އަދަދު ގިނަވަމުންދާ ކަމަށް އައިޖީއެމްއެޗްގެ އެތެރެ ހަށީގެ ޑޮކްޓަރ، ޑރ. މޫސާ މުރާދު ވިދާޅުވެއްޖެއެވެ.\nހޯމަ ދުވަހުގެ ރޭ ހެލްތް އިމަރޖެންސީ އޮޕަރޭޝަން ސެންޓަރ (އެޗްއީއޯސީ) ގައި ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ޑރ. މޫސާ މުރާދު ވިދާޅުވީ ކުރިއާ އަޅާބަލާއިރު މިހާރު ބައްޔަށް ޕޮޒިޓިވްވެ ހޮސްޕިޓަލްތަކުގައި ނުވަތަ ސެންޓަރުތަކުގައި އެޑްމިޓް ކުރަންޖެހޭ މީހުންގެ އުމުރުފުރާ ޅަކަން ފާހަގަކުރެވޭ ކަމަށެވެ.\nވައިރަސްއަށް ޕޮޒިޓިވްވާ މީހުންގެ އަދަދު އިތުރުވާކަމަށްވާނަމަ އެޑްމިޓްކޮށްގެން ފަރުވާދޭން ޖެހޭ މީހުންގެ އަދަދު ވެސް އިތުރުވެގެންދާނެ ކަމަށް ޑރ. މޫސާ މުރާދު ވިދާޅުވިއެވެ. އަދި ބައްޔަށް ޕޮޒިޓިވްވެ އެޓްމިޓްކުރަން ޖެހޭ މީހުންގެ އަދަދާ އަޅާބަލާއިރު ސިއްހީ އެހީތެރިން މަދު ކަމަށާއި، އެންމެން ގުޅިގެން މި ނަންބަރުތައް ދަށްކުރުމަށް ޑޮކްޓަރު ވަނީ އިލްތިމާސްކޮށްފައެވެ.\nއަޅުގަނޑުމެން އެޑްމިޑް ކުރަންޖެހޭ އަދަދާ އަޅައިބަލާއިރު އެވަރަށް ސިއްހީ އެހީތެރިނެއް ނުއެއް ތިބޭ. ތިބި ބަޔަކު ކިތަންމެ ގިނަ ބަލިމީހުން އެޓްމިޑްކުރަން ޖެހުނަސް އެމީހުންނަށް ފަރުވާދޭން މިތިބީ މިހާރު ވެސް ތިބި ބަޔަކު. ގިނަ ދުވަސްތަކަށް ގިނަ މީހުންނަށް ފަރުވާދޭން ޖެހޭ ކަމަށްވާނަމަ ސިއްހީ އެހީތެރިން ވެސް ވަރުބަލިވެގެންދާނެ. އެމީހުން އެ ދޭންޖެހޭ ހިދުމަތް ވެސް އެންމެ ފުރިހަމައަށް ދެވިގެނެއް ނުދާނެ\nޑރ. މޫސާ މުރާދު\nއެންމެ ކުރީއްސުރެ ކޮވިޑް ފެނިގެން އައިރު އެޗްޕީއޭގެ ފަރާތުން ދެމުން ދިޔަ އިރުޝާދުތަކުގައި ހުރިހާ އެންމެން ވެސް ދެމިތިބެވޭތޯ މަސައްކަތްކުރަން ޖެހޭކަން ފާހަގަކުރައްވައި ޑރ. މޫސާ މުރާދު ވިދާޅުވީ އެންމެންގެ އެއްބާރުލުން މިކަމަށް ބޭނުންވާ ކަމަށެވެ.\nވައިރަސްއިން ރައްކާތެރިވުމަށްޓަކައި ވެކްސިން ޖެހިކަމުގައިވީނަމަވެސް އެއީ އެމީހަކަށް ބަލި ނުޖެހޭނެކަމުގެ ޔަޤީންކަން ލިބުން ނޫން ކަމަށާއި، ވެކްސިން ޖެހިޔަސް ރައްކާތެރިކަމުގެ ގޮތުން އަޅަންޖެހޭ ފިޔަވަޅުތައް އަޅަން ޖެހޭނެ ކަމަށް ޑޮކްޓަރު ވިދާޅުވިއެވެ. ވެކްސިންގެ ދެ ޑޯޒް ހަމަނުވާއިރު އެއްޑޯޒް އިން ލިބޭ ރައްކާތެރިކަން ތަންކޮޅެއް ކުޑަކަމަށާއި، ވެކްސިންގެ ދެ ޑޯޒް ހަމަނުވާހާ ހިނދަކު މިކަމުން އަދި އަރައިގަނެވެން ނެތް ކަމަށް ވެސް އޭނާ ވިދާޅުވިއެވެ.\nކޮވިޑަށް ޕޮޒިޓިވްވާ މީހުންގެ ތެރެއިން ބޮޑެތި އަލާމާތްތައް ފެންނަ ނެތް ނަމަވެސް، ކުއްލިޔަކަށް ހާލު ދެރަވާ މީހުންގެ އަދަދު ދަނީ ގިނަވަމުންނެވެ. އެހެންކަމުން ގޭގައި ހުއްޓާވެސް ކުރިން ނުފެންނަ އަލާމާތެއް ފެނިއްޖެނަމަ ލަސްނުކޮށް އަވަހަށް އެކަން އެޗްޕީއޭއާ ހިއްސާކުރުމަށް ޑރ. މޫސާ މުރާދު އެދިވަޑައިގެންނެވިއެވެ.\nހެލްތް އިމަޖެންސީ އޮޕަރޭޝަންސް ސެންޓާރ (އެޗް.އީ.އޯ.ސީ)


ފޯޗުގީޒުންގެ އަނިޔާވެރި އަޅުވެތި ކަމުން ދިވެހި ގައުމު ސަލާމަތްވި ތާރީޚީ ހާދިސާއަށް 460 އަހަރު — Ihavandhoo.com\nފޯޗުގީޒުންގެ އަނިޔާވެރި އަޅުވެތި ކަމުން ދިވެހި ގައުމު ސަލާމަތްވި ތާރީޚީ ހާދިސާއަށް 460 އަހަރު\n28 އޮކްޓޫބަރު 20190މުހައްމަދު ޢަބުދުއްޞަމަދު\nއުތީމުގައި ހުންނަ އުތީމު ގަނޑުވަރު، މިއީ ބޮޑުތަކުރުފާނާއި އެތަކުރުފާނުގެ ޢާއިލާ އެރަށުގައި ދިރިއުޅުއްވި ގެކޮޅު: ފޮޓޯ، މުހައްމަދު ޢަބުދުއްޞަމަދު\nމިއަދަކީ ދިވެހިރާއްޖޭގެ ގައުމީ ދުވަހެވެ. މިއަދު އަޅުގަނޑުމެން ފާހަގަ ކުރަނީ ބޮޑު ތަކުރުފާނު ނުވަތަ އައްސުލްތާނު މުހައްމަދު ތަކުރުފާނުލްއަޢުޒަމް ޕޯޗުގީޒުންގެ އަނިޔާވެރި އަޅުވެތިކަމުން ދިވެހިރާއްޖެ ސަލާމަތް ކޮށްދެއްވި ދުވަހެވެ. މިތާރީޚީ ހާދިސާ ހިނގީ 1 ރަބީޢުލްއައްވަލު 981 (2 ޖުލައި 1573)ގައެވެ.\nއައްސުލްތާނު މުހައްމަދު ތަކުރުފާނުލްއަޢުޒަމް ސިރީ ސަވާދީއްތަ މަހާރަދުންނަކީ، އުތީމު ކަޅު ޢަލީ ޚަތީބު ތަކުރުފާނުގެ ހުސެއިން ޚަތީބު ތަކުރުފާނުގެ ދަރިކަލެކެވެ. މިރަދުންގެ މަންމާފުޅަކީ ހއ. އިހަވަންދޫ ކައްޕީނިތަކުރުފާނުގެ އާމިނާ ދިޔޯ އެވެ.\nޕޯޗުގީޒުން ދިވެހި ރާއްޖޭގެ ރަދުން6ވަނަ ޢަލީ ރަސްގެފާނު ޝަހީދުކޮށް، ދިވެހިރާއްޖެ ހިފިއެވެ. މިހިތާމަވެރި ހާދިސާ ހިނގީ ހިޖުރައިން 965 ވަނަ އަހަރު ޝަޢުބާން މަހުގެ 1 ވަނަ ދުވަހު އެވެ. އެއީ މީލާދީ ސަނަތުން 1558 ވަނަ އަހަރުގެ މެއި މަހުގެ 19 ވަނަ ދުވަހެވެ. ޕޯޗުގީޒުންގެ ވެރިއަކަށްހުރި އަނދިރިއަނދިރިންގެ ނުބައިކަމާއި، ނުލަފާކަމާއި، އަނިޔާވެރިކަން ވަނީ ރާއްޖޭގެ އުތުރާއި ދެކުނަށް ފެތުރިފައެވެ.\nދިވެހި ޖައްވުވަނީ ޕޯޗްގީޒުންގެ އަޅުވެތިކަމުން ކިލަނބުވެފައެވެ. ދިވެހި ކަނޑުތަކާއި، ކަނޑުއޮޅިތައްވަނީ ދިވެހިންގެ ލެއިން ރަތްވެފައެވެ. ދިވެހި ޖަޒީރާ ރަށްތަކުގައި، ޕޯޗުގީޒުން ދަނީ ދިވެހި އަންހެނުންގެ އިއްފަތްތެރިކަމަށް އަރާގަންނަމުންނެވެ. ދިވެހި ފިރިހެނުން މަރަމުންނެވެ. ދިވެހިންގެ ދީނަށް ފުރައްސާރަކޮށް މަލާމާތްކުރަމުންނެވެ. އިސްލާމްދީން ދެކެ ލޯބިވާ ދިވެހި ލޮބުވެތި މުސްލިމު އަހުންނާއި އުހުތުން މަރަމުންނެވެ. އެހެންކަމުން މުޅި ދިވެހިރާއްޖެދަނީ ޣައިރުދީނަށް އެނބުރެމުންނެވެ.\nމިދަރަޖައަށް ރާއްޖޭގެ ކަންތައްތައް ގޮސްފައިވަނިކޮށް، ބޮޑުތަކުރުފާނާއި މި ތަކުރުފާނުގެ ބޭބޭފުޅު އަލިތަކުރުފާނާއި، ކޮއްކޯފުޅު ހަސަންތަކުރުފާނު ރާއްޖެ ސަލާމަތް ކުރެއްވުމުގެ މަސައްކަތް ފެއްޓެވީ ޕޯޗުގީޒުންގެ އަނިޔާވެރިކަން އިންތިހާއަށް ދިއުމުންނެވެ. ރާއްޖެއިން އިސްލާމީ ނޫރު ފުހެވިދާނެ ކަމަށް ބިރުފުޅު ގަތީމައެވެ. މާތްވެގެންވާ އިސްލާމްދީން ރާއްޖޭގައި އަލުން ގާއިމްކުރެއްވުމަށްޓައެވެ. ތިން ބޭފުޅުންގެ ލީޑަރަކަށް ހުންނެވީ ބޮޑުތަކުރުފާނު ނުވަތަ މުޙައްމަދު ތަކުރުފާނެވެ.\nމިއަޒުމު ކަނޑައެޅުއްވުމަށްފަހު، އުތީމު ތިންބޭން އެބޭފުޅުންގެ އާއިލާގެ ބޭފުޅުން މަލިކަށް ގެންދެވުނެވެ. އެ ބޭފުޅުން މަލިކަށް ދަތުރުކުރެއްވީ "ކަޅުއޮށްފުންމި" ގައެވެ. މިއީ ހއ. ބާރަށުގައި ޕޯޗްގީޒުން ބަހައްޓާފައި ހުރި ވިޔަޒޯރުގެ އެހީގައި ބަންނަވާފައިވާ އޮޑިއެކެވެ.\n"ކަޅުއޮށްފުންމީ" ގައި އުތީމު ތިންބޭން ، ޕޯޗްގީޒުންގެ އަޅުވެތިކަމުން ދިވެހިރާއްޖޭ ސަލާމަތްކޮށް އިސްލާމްދީނަށް ނަސްރުދިނުމުގެ ޖިހާދުގެ ކަމަރު ބެންނެވިއެވެ. ރޭގަނޑުގެ އަދިރިއާއެކުގައި ރާއްޖޭގޭ އެތެއަށް ވަންނަވައި، ރަށްރަށުގައިވާ ޕޯޗްގީޒުންގެ މީހުން މަރުއްވައި، މީސްތަކުގެ ހިތްތަކުގައި އިސްލާމްދީނުގެ ރޫޙް އައުކުރައްވާ، ކެތްތެރިވެ، ހިތްވަރުގަދަ ކުރެއްވުމަށް ނަޞޭހަތްތެރިވިއެވެ. ފަތިސްވާއިރު ކަޅުއޮށްފުންމި ރާއްޖޭއިން ބޭރަށްގޮސް ވާނުވާ ތަނެއް ނުއެނގެއެވެ. މި ހަނގުރާމައިގެ ތެރޭގައި ޢަލީތަކުރުފާނު ޝަހީދުވެވަޑައިގަތެވެ. މުހައްމަދު ތަކުރުފާނާއި ހަސަންތަކުރުފާނު އިތުރު ހިތްވަރުފުޅާއެކު ، މަސައްކަތްކުރައްވާ ގައުމީ ޖިހާދު ވަރުގަދަ ކުރެއްވިއެވެ.\nއުތީމު ތިންބޭން ޕޯޗްގީޒުންނާ ދިމާކޮށްލުމުގެ ސަބަބުން އެބައިމީހުން އެކަމަށްހޭލައި ހުޝިޔާރުވެ ތިބެން ފަށައިފިއެވެ. ކަޅުއޮށްފުންމީގެފަހުލަވާނުންނަށް އެކަނި ޕޯޗްގީޒުން ބަލިކުރައްވާ މާލެ ނުހިފޭނެކަށް މުހައްމަދު ތަކުރުފާނަށް އެނގިވަޑައިގަތުމުން، ކަންނަންނޫރު އަލީރާޖާގެ އެހީތެރިކަން ހޯދިއެވެ. އަލީރާޖާ ދެއްވި ހަނގުރާމަމަތީ ގުރާބާއި ލަޝްކަރެއް ގޮވައިގެން މާލެ ހިފަން އުތީމު ތިންބޭން މާލެ ވަޑައިގެންނެވި ރޭގެ އަނެއް ދުވަހަކީ، ކިރިސްޓިއަން ދީނަށް ނުވަންނަ ކޮންމެ މީހަކު މަރައިލާނޭ ކަމަށް ޕޯޗްގީޒުން އިއުލާންކޮށްފައިވާ ދުވަހެވެ. އެއިރު މާލޭގައި ތިބި ހިތްވަރުގަދަ ބަޔަކު، ލިބެންހުރި ހަތިޔާރެއް އެއްކޮށް، ދީނަށްޓަކައި ޝަހީދުވާން ތައްޔާރުވަނީއެވެ. އެރޭ މުހައްމަދު ތަކުރުފާނުގެ އެކުވެރިން ޕޯޗްގީޒުންނާ ހަނގުރާމަކުރައްވާ އެންމެން މަރުއްވާލެއްވީ އެވެ. 15 އަހަރާއި6މަސްދުވަހު ޕޯޗްގީޒުން ރާއްޖޭގައި ހިންގި އަޅުވެތި އަނިޔާވެރި ވެރިކަން ނިމުމަކަށް ގެނައެވެ.\nމިތާރީޚީ ހާދިސާއަށް ހިޖުރީގޮތުން 460 އަހަރު މިއަދު ފުރޭއިރު، ދިވެހި ގައުމިއްޔަތުގެ ބިންގަލުގައިވަނީ ރެނދުލާފައެވެ. ދީނަށް ފުރައްސާރަކުރުމާއި، ލާދީނީވުން އާއްމުވެފައެވެ. ދިރިއުޅުމުގެ އެކިއެކި ކަންކަމުގައި އިސްލާމްދީނުގެ ހުކުމްތަކާއި އުސޫލުތަކާއި ހަމަތައް ގެންގުޅުމާ އިދިކޮޅު ވެފައެވެ. އެތައް ވަސީލަތްތަކެއްގެ އެހީގައި މަކަރުވެރި ގޮތެއްގައި ދިވެހިން ލާދީނީ ކުރުމަށް ބަޔަކު ރެއާއި ދުވާލު ކެނޑިނޭޅި ދަނީ މަސައްކަތް ކުރަމުންނެވެ. ބައެއް ފަހަރު ސީދާ ފާޅުކަން ބޮޑު ގޮތެއްގައެވެ. އަނެއްބައި ފަހަރު އޮޅުވާލުންތަކެއްގެ ތެރެއިންނެވެ. މިއަދުމިވަނީ، މިފަދަ ކަންކަމާ މެދު ވިސްނައި ފިކުރު ކުރަން ޖެހިފައެވެ. މިފަދަ ކަންކަން ހުއްޓުވެން އޮތް ހުއްދަ މަގުތަކުން ހުއްޓުވަންވެސް މަސައްކަތް ކުރަން ޖެހިފައެވެ.


Ehme Rangalhu Airline Akah Singapore Airline Hovihjje - Vaguthu\nއެންމެ ރަނގަޅު އެއާލައިނަކަށް ސިންގަޕޯ އެއާލައިން ހޮވިއްޖެ\n1 އަހަރު ކުރިން ( ޖުލައި 20, 2018 )\nސްކައިޓްރެކްސް އިން ދޭ އެއާލައިން އޮފްދަ ޔިއާ ގެ މަގާމު އޭޝިޔާ ބައްރުގެ މަޝްހޫރު ސިންގަޕޯ އެއާލައިންސްއިން ހޯދައިފިއެވެ. މި މަގާމު ސިންގަޕޯ އެއާލައިންސް އިން ހޯދާފައިވަނީ މިދިޔަ އަހަރު އެ މަގާމު ހޯދި ގަތަރު އެއާވޭސް ފަހަތަށް ޖައްސާފައެވެ.\nސްކައިޓްރެކްސް އިން ދޭ އެންމެ މޮޅު އެއާލައިންތަކުގެ އެވޯޑުތަކަކީ އެވިއޭޝަން ދާއިރާގެ އޮސްކާރ އެވޯޑުތައްކަމުގައި ސިފަކޮށްފައިވާ އެވޯޑުތަކެކެވެ. ސިންގަޕޯ އެއާލައިންސް އިން ވަނީ ބެސްޓް ފަސްޓް ކްލާސް ކެބިން، ބެސްޓް ފަސްޓް ކްލާސް ސީޓު، ބެސްޓް އެއާލައިން އޮފް އޭޝިޔާ އަދި ބެސްޓް އެއާލައިން އޮފް ދަ ޔިއާގެ މަގާމު ހޯދާފައެވެ.\nއަހަރުގެ އެންމެ މޮޅު އެއާލައިންގެ އެވޯޑު ސިންގަޕޯ އެއާލައިންސަށް ލިބުނުކަމުގައި ވީނަމަވެސް މި މަގާމު ކުރިން އުފުލާފައިވާ ގަތަރު އެއާވޭސް އިންވެސް ވަނީ އެވޯޑަކަށް ފަހު އެވޯޑެއް ހޯދާފައެވެ. ބެސްޓް ބިޒްނަސް ކްލާސް ކެބިން، ބެސްޓް ބިޒްނަސް ކްލާސް ސީޓު އަދި މެދު އިރުމަތީގެ ބެސްޓް އެއާލައިންގެ މަގާމު ގަތަރު އެއާވޭސް އިންވަނީ ހޯދާފައެވެ.\nމެދު އިރުމަތީގެ ގަތަރު އެއާވޭސް އިން 2011، 2012، 2015، އަދި 2017 ވަނަ އަހަރު މިމަގާމު އުފުލާފައިވާއިރު އޭޝިޔާ ބައްރުގެ ކުންފުންޔަކަށް މި މަގާމު އެތައް ދުވަސްތަކަށް ފަހު ލިބުން ވެގެން ދާނީ އޭޝިޔާ ބައްރުގެ އެއާލައިންތަކަށް އަންނާނެ ވަރަށް ބޮޑު ކުރިއެރުމަކަށެވެ.\nމި މުނާސަބަތާ ގުޅިގެން ސިންގަޕޯ އެއާލައިންސުގެ ކަސްޓަމާ ސާވިސް އެކްސްޕީރިއެންސްގެ ނައިބު ރައީސް ޔިއޯ ފީ ޓެއިކް ވިދާޅުވެފައިވަނީ އެ އެއާލައިނުން ތިބީ ވަރަށް އުފަލުންކަމަށެވެ.\nސިންގަޕޯ އެއާލައިންސް އިން އެންމެ ފަހުން ސްކައިޓްރެކްސްގެ އެއާލައިން އޮފް ދަ ޔިއާގެ މަގާމު ހޯދާފައިވަނީ 2008 ވަނަ އަހަރުއެވެ.\nސިންގަޕޯ އެއާލައިންސްގެ ޑްރީމްލައިނާ ރާއްޖެއަށް\nއެސްޓީއޯއަށް އަމްރު، އެމްޑަބްލިވްއެސްސީއަށް އާޒިމް އައިއޭސްއަށް ރިޒްވީ\nމަތިންދާ ބޯޓެއްގެ ފަހަތުން ދުވި މީހަކު ހައްޔަރުކޮށްފި\nޖުލައި 20, 2018 11:37


Neymar Vikkalan PSG Ehme Fahun Ehbas Vejje - Vaguthu\nނޭމާ ވިއްކާލަން އެންމެ ފަހުން ޕީއެސްޖީން އެއްބަސް ވެއްޖެ\nމެސީ އާއި ސުއަރޭޒް ވެސް ހުރީ ނޭމާގެ އިންތިޒާރުގައި\nޕީއެސްޖީގެ ނޭމާ ކުރީގެ ކްލަބު ބާސެލޯނާ އަށް ދާން ކެތްމަދުވެފައި ހުރި މި ދަނޑިވަޅުގައި ޕީއެސްޖީ އިން އެންމެ ފަހުން އޭނާ ވިއްކާލަން އެއްބަސްވެއްޖެއެވެ.\nމި ޓްރާންސްފާ މާކެޓުގައި އެތައް ފަހަރެއްގެ މަތިން ބާސާ އިން ނޭމާ ގަތުމަށް ހުށަހަޅާފައި ވީ ނަމަވެސް، ޕީއެސްޖީ އިން ވަނީ އެ ހުށަހެޅުންތަކަށް ފުރަގަސް ދީފައެވެ. ނަމަވެސް، ސެޕްޓަރު މަހުގެ 2ވަނަ ދުވަހު ބަންދުވާ ޔޫރޮޕިއަން ޓްރާންސްފާ މާކެޓު ނިމުމުގެ ކުރިން ބާސާ އިން ނޭމާ ހޯދަން ހުށަހެޅި އެންމެ ފަހު ޑީލް ޕީއެސްޖީ އިން ގަބޫލު ކޮށްފައިވާ ކަމަށް މީޑީއާ ރިޕޯޓްތައް ބުނެއެވެ.\nޕީއެސްޖީގެ ކުޅުންތެރިންނާއި ނޭމާގެ ގުޅުންވެސް ވަނީ ހީނަރުވެފައި\nމީގެ ކުރިން ބާސާގެ ބައެއް ކުޅުންތެރިންގެ އިތުރުން ފައިސާ ނޭމާގެ ބަދަލުގައި ހުށަހެޅި ނަމަވެސް، ޕީއެސްޖީން ރިޖެކްޓް ކޮށްފައި ވަނީ ބާސާ އިން ހުށަހެޅި ފައިސާ މަދުވުމުންނެވެ. މިހާރު ދެ ކްލަބުގެ ދެމެދުގައި އެއްބަސްވުމަކަށް އާދެވިފައި އޮތް ނަމަވެސް، މި ޑީލްގެ އިތުރު މައުލޫމާތެއް އަދި ހާމަވެފައެއް ނުވެފައެވެ.\nމިހާރު ނޭމާ ޕީއެސްޖީ އާއި އެކު ހަދާފައިވާ އެންމެ ފަހުގެ ތަމްރީންތައް ނިމިފައި ވާއިރު، އޭނާ ދެން އެ ކްލަބާއި އެކު ތަމްރީނުތައްވެސް ކުރިއަށް ނުގެންދާނޭ ކަމަށް ސްޕެއިންގެ މީޑީއާ ތަކުން އަންނަނީ ރިޕޯޓް ކުރަމުންނެވެ.\nނޭމާ ޕީއެސްޖީ އާއި އެކު އިތުރު ތަމްރީން ތަކެއް ހެދުމަށްވެސް ހަމަޖެހިފައެއް ނުވޭ\nދުނިޔޭގެ އެންމެ އަގުބޮޑު ކުޅުންތެރިޔާގެ ގޮތުގައި ޕީއެސްޖީ އަށް ބަދަލުވުމުގެ ކުރިން ނޭމާ ވަނީ ބާސާގައި4ސީޒަން ހޭދަކޮށް، 185 މެޗުން 118 ގޯލު ޖަހާފައެވެ. އޭނާ އެނބުރި ބާސާ އަށް ދާން ކެތްމަދުވެފައި ހުރިއިރު، މެސީ އާއި ސުއަރޭޒް ވެސް ހުރީ ނޭމާގެ އިންތިޒާރުގައިކަން ފާހަގަކޮށްލެވެއެވެ.


Bench sahha noon kamah bune Faris ithuru kameh faahaga nukuri\nބެންޗް ސައްހަ ނޫން ކަމަށް ބުނެ ފާރިސް އިތުރު ކަމެއް ފާހަގަނުކުރި\nދިއްގަރު ދާއިރާގެ މެންބަރު އަހުމަދު ފާރިސް މައުމޫން ހައްޔަރުކޮށް ބަންދުކުރި އަމުރުގެ އިސްތިއުނާފު މައްސަލާގެ އަޑުއެހުންތައް ނިންމާލައިފި އެވެ. މައްސަލާގެ އަޑުއެހުންތައް ނިންމާލި މިއީ ދެވަނަ ފަހަރެވެ.\nސިއްރުކުރިއަށް ގެންދާ މި މައްސަލާގައި މިއަދު ބޭއްވި އަޑުއެހުމުގައި މައްސަލާގައި ހުލާސާ ގޮތެއްގައި ކަންކަން ފާހަގަކުރުމަށް ބޭއްވި އަޑުއެހުމެކެވެ. އެކަމަށް ދައުލަތަށާއި ފާރިސްއަށް ވަނީ ފުރުސަތުދީފަ އެވެ. އެ ފުރުސަތުގައި ފާރިސްގެ ފަރާތުން އެއްވެސް ހުށަހަޅުމެއް ހުށަހަޅާފައެއް ނުވެ އެވެ.\nފާރިސްގެ ފަރާތުން މިއަދުގެ އަޑުއެހުމުގެ އިތުރު ކަމެއް ހުށަނޭޅީ، ކުރީގެ ބެންޗަށް ހުށަހަޅަން ބޭނުންވާ ކަންކަން ހުށަހަޅާފައިވާނެ ކަމާއި މިހާރު މައްސަލަ ބައްލަވާ ބެންޗަކީ ސައްހަ ބެންޗެއް ކަމަށް ގަބޫލުނުކުރައްވާ ކަމަށް ފާރިސްގެ ފަރާތުން އަޑުއެހުމުގައި މިއަދު ވަނީ ވިދާޅުވެފަ އެވެ.\nއެކަމާ ގުޅިގެން ދައުލަތުން އެއްޗެއް ބުނެފައެއް ނުވެ އެވެ. އަދި އިތުރު ހުށަހެޅުމެއް ދައުލަތުން ވެސް ހުށަހަޅާފައެއް ނުވެ އެވެ. މައްސަލާގައި އިތުރު ކަމެއް ސާފުކުރަން ނެތް ނަމަ ދެން އޮންނާނީ ހުކުމް އިއްވުމެވެ. ނަމަވެސް ވަކި ތާރީހެއް މިއަދު އިއުލާން ކޮށްފައެެއް ނުވެ އެވެ.\nފާރިސް ހައިކޯޓަށް ހުށަހެޅި މައްސަލާގެ އަޑުއެހުންތައް ނިންމާލިތާ ވަރަށް ގިސް ދުވަސްތަކެއް ވަނީވެފަ އެވެ. މައްސަލާގެ ބެންޗަށް ބަދަލު ގެނައީ ވެސް އަޑުއެހުންތައް ނިންމާލި ފަހުންނެވެ. މައްސަލަ ބަލާ ބެންޗުގެ ރިޔާސަތު ބަލަހައްޓަވާ ފަނޑިޔާރަކަށް ފަނޑިޔާރު ޝުޖާއު އުސްމާނު ހަމަޖެއްސީ އެ މައްސަލަ ކުރިން ބެއްލެވި ރިޔާސަތުގައި އިންނެވި އަލީ ސަމީރުގެ ބަދަލުގަ އެވެ.\nބެންޗުގައި ދެން ތިއްބަވަނީ ކުރިން ވެސް ތިއްބެވި، އިސް ފަނޑިޔާރު އަބްދުﷲ ދީދީ އާއި ފަނޑިޔާރު އަބްދުއްރައޫފް އިބްރާހިމެވެ.\nރިޝްވަތު ދިނުމުގެ ތުހުމަތުގައި ފާރިސް ހައްޔަރުކޮށް ބަންދުކުރި މައްސަލާގައި ހުކުމް އިއްވުން ލަސްވެފައިވާއިރު އެ މައްސަލާގައި އޭނާގެ މައްޗަށް މިހާރު ވަނީ ދައުވާކޮށް ކުރިމިނަލް ކޯޓުގައި ޝަރީއަތް ފަށާފަ އެވެ.


Varun kaivenikurumun Karan Joahar ufalun\nވަރުން ކައިވެނި ކުރުމުން ކަރަން ޖޯހަރް އުފަލުން\nވަރުން އާއި ކަރަން (ކ) އަދި ވަރުން އާއި ނަތާޝާ ކައިވެނީގެ ރަސްމިއްޔާތުގައި\nމިދިއަ އާދީއްތަ ދުވަހު އިންޑިޔާގެ އަލީބާގުގައި އޮތް ރަސްމިއްޔާތެއްގައި ބޮލީވުޑް އެކްޓަރު ވަރުން ދަވަން އޭނާގެ ޒަމާންވީ ލޯބިވެރިޔާ ނަތާޝާ ދަލާލް އާ ކައިވެނި ކުރުމުން އެކަމާ އެންމެ އުފާވެ އަދި އަސަރުކުރީ ވަރުން ބޮލީވުޑަށް ތައާރަފް ކޮށްދިން ޕްރޮޑީއުސަރު - ޑައިރެކްޓަރު ކަރަން ޖޯހަރެވެ.\n"ސްޓޫޑަންޓް އޮފް ދަ އިޔާ" އިން ވަރުން ބޮލީވުޑަށް ލޯންޗު ކޮށްދިން ކަރަން ވަރަށް އަސަރުގަދަ ނޯޓެއް މި މުނާސަބަތާ ގުޅުވައިގެން ސޯޝަލް މީޑިއާގައި ޝެއާ ކުރި އެވެ. ކަރަން ބުނި ގޮތުގއި ވަރުން އަކީ އޭނާގެ އަމިއްލަ ދަރިއެއްގެ ގޮތުގައި ދެކޭ ކަމަށެވެ. އަދި އޭނާގެ "ދަރިފުޅު" ބޮޑުވެ ކައިވެނިކޮށްފި ކަމަށް ކަރަން ބުނެފައި ވެއެވެ.\nވަރުން އާއި ނަތާޝާގެ ކައިވެނީގެ ފޮޓޯއަކާއެކު ކަރަން އިންސްޓަގްރާމްގައި ޝެއާކުރި މެސެޖުގައި ހަމަ މި ރަސްމިއްޔާތުގައި ވަރުން އާއެކު އޭނާ ނަގާފައިވާ ފޮޓޯއެއް ވެސް ޝެއާ ކުރި އެވެ.\nކަރަން ލިޔެފައިވާ ގޮތުގައި އޭނާގެ ހިތުގައި ތަފާތު އެތަކެއް ޝުއޫރުތަކެއް މިވަގުތު އުފެދިފައި ވެއެވެ.\n"އަހަރެން ހަނދާން އެބަހުރި ފުރަތަމަ ފަހަރަށް ވަރުން އާ ގޯއާގައި ބައްދަލުވީ ދުވަސް. ދިގު އިސްތަށިގަނޑެއް ލާފައި އޭރު އޭނަ ހުންނަނީ. ލޮލުގައި ވަރަށް ވަރަށް ބޮޑެތި ހުވަފެންތަކެއް. ފިލްމީ ދުނިޔެއަށް ވަންނަން ކެތްމަދުވެފަ ހުރި ޒުވާނެއް. އޭގެ އަހަރުތަކެއް ފަހުން އޭނާ އަހަރެންގެ އެސިސްޓެންޓެއްގެ ގޮތުގައި 'މައި ނޭމް އިޒް ހާން' ގައި މަސައްކަތްކުރި. އަހަރެން އޭރުއްސުރެ އޭނަ އުޅޭ ގޮތް އޮބްޒާވް ކުރަމުން ދިޔައިން. އޭނަ މަސައްކަތަށް ބަހައްޓާ ފަރުވާތެރިކަމާއި އަޒުމް އަދި މަޖާ މިޒާޖު އަހަންނަށް ފާހަގަ ކުރެވުނު،" ފުރަތަމަ ފަހަރަށް ގޯއާ އިން ވަރުން އާ ބައްދަލުވީ ދުވަހުގެ ހަނދާން އާ ކުރަމުން ކަރަން ލިޔެފައި ވެއެވެ.\nކަރަން ވަނީ ވަރުން ފުރަތަމަ ފަހަރަށް ކެމެރާ އާ ކުރިމަތިލީ ދުވަހުގެ ތަޖުރިބާ ވެސް ކިޔައިދީފަ އެވެ. އޭނާ ބުނި ގޮތުގައި އެ ދުވަހު އޭނާއަށް ބައްޕައަކަށް ދަރިއަކާ ދޭތެރޭ ކުރެވޭ ކަހަލަ އިހްސާސްތަކެއް ވަރުން އާ ދޭތެރޭ ކުރެވުނެވެ. އަދި ވަރުން އެންމެ ލޯބިވާ އަންހެންކުއްޖާ އާއެކު ކައިވެނީގެ ގުޅުމުން ގުޅުނުތަން ފެނިފައި އޭނާއަށް ބަޔާން ކުރަން ދަތި އުފަލެއް އިހްސާސްވީކަމަށް ވެސް ކަރަން ބުނެފައި ވެއެވެ.\nކަރަން ހިމެނެނީ ވަރުން އާއި ނަތާޝާގެ ކައިވެނީގެ ރަސްމިއްޔާތަށް ދައުވަތުދީ އެ ރަސްމިއްޔާތުގައި ބައިވެރިވި ބޮލީވުޑް މަދު ފަންނާނުންގެ ތެރޭގަ އެވެ. ނަމަވެސް ދެ ދުވަހެއް ފަހުން ބާއްވާ ކައިވެނީގެ ރިސެޕްޝަނަށް ބޮލީވުޑް ގިނަ އަދަދެއްގެ މީހުންނަށް ދައުވަތު ދީފައިވާ ކަމަށް ވެއެވެ.\nވަރި ކައިވެނި ކަރަން ޖޯހަރް ވަރުން ދަވަން


ކުށަކާނުލާ.. (1 ވަނަ ބައި) – Esfiya\nލޯބި August 29, 2013\nކުށަކާނުލާ.. (1 ވަނަ ބައި)\nބޯކޮށް ވާރޭ ވެހެމުންދެއެވެ. ވިދާ ގުގުރަނީއެވެ. ބޭރަށް ފައިލައިގެން ކުޑަދޮރުމަތީ އަހަރެން އިށިނީމެވެ. ހިތަށް ވެރިވެފައިވާ ނުތަނަވަސްކަން ކުޑަކޮން ނަމަވެސް ބޭރުކޮށްލެވޭތޯއެވެ. ހަތަރުވަނަ ފަންގިފިލާ ކަމުން މަގުމަތީގައި ހޭލަމޭލަވަމުން އުޅޭ މީހުން ސާފުކޮށް ފެންނަމުންދެއެވެ. ދުރުނޫން ހިސާބަކުން އަހަރެންގެ ލޮލުގައި އަޅައިގަތީ އަތުގުޅާލައިގެން ދުވަމުން ދިޔަ ޒުވާން ޖޯޑެކެވެ. ބަލާލި ކޮންމެ މީހަކަށްވެސް އެއީ ދެލޯބިވެރިންކަން އެނގޭނެއެވެ. އަހަރެންގެ ލޮލުން ކަރުނަ ހިލުނެވެ. މާޒީގެ ދުވަސްތައް އާލާވާންފެށުމުންނެވެ. ދެލޯ ފުހެލުމަށްފަހު، ދަބަހުން ސިނގިރޭޓެއް ނަގާ ރޯކޮށްލީމެވެ. އެހަނދާންތަކާ ދުރުވެލުމަށެވެ. ނަމަވެސް އެކަންވީ ބޭކާރު ކަމަކަށެވެ. ލޮލަށް ޖަމާވި ކަރުނަތައް ހިފެހެއްޓުމެއްނެތި އަހަރެންގެ ކޯތާފަތުގައި ބޮސްދޭން ފެށިއެވެ.\nއެއީ މީގެ5އަހަރު ކުރިއެވެ. އަހަރެން ކިޔަވަމުން ގެންދިޔައީ އަމީނިއްޔާ ސްކޫލްގެ ގްރޭޑް9ގައެވެ. މަންމައާއި ބައްޕަގެ ހުރި ހަމައެކަނި ދަރިއަށް ވުމުން އަހަރެންނަށް ނުލިބޭ އެއްޗެއް ނެތެވެ. އެއްޗެއް ބޭނުންވުން އޮންނަނީ ލަސްވެފައެވެ. އަހަރެން އެކަމުގެ ފައިދާއެއް ނުނަގަމެވެ. އަހަރެން މަސައްކަތް ކުރީ އެމީހުން ބޭނުންވާ ފަދަ ހެޔޮލަފާ ދަރިއަކަށް ވެވޭތޯއެވެ. އަހަންނަކީ ތޫނު ފިލި ކުއްޖެކޭ އަބަދުވެސް ކިޔާތީ އަޑުއަހަމެވެ. އާނއެކެވެ. އަހަރެން ކިޔެވުމުގައި އެހެން ކުދިންނަށް ވުރެ މޮޅެވެ. ކޮންމެ ކުލާހަކުންވެސް 1 ވަނަ ހޯދަމެވެ. އެކަމަށް ޙުދު އަހަރެންވެސް ފަޙުރުވެރިވަމެވެ.\nއާދައިގެ މަތިން ހެނދުނު7ގެ އެލާމަށް އަހަރެން ތެދުވީމެވެ. މޯޅިއަކަށް ދެމިލުމަށްފަހު ފެންވަރާ ސްކޫލަށް ދާން ތައްޔާރުވީމެވެ. “ދަރިފުޅާ.. މިއަދުވެސް ސައި ނުބޮއެތަ ދަނީ؟” ފޮތް ދަބަސް ކޮނޑަށް ހިޔޮވަރު ކޮއްލުމުން މަންމަ ބުނެލިއެވެ. އަހަރެން މަންމައާ ދިމާއަށް ބަލާލީމެވެ. އަދި އާނއެކޭ ބުނުމުގެ ގޮތުން ބޯ ޖަހާލުމަށްފަހު ގެއިން ނިކުތީމެވެ. އާދައިގެ ހިނގުމެއްގައި އަހަރެން ސުކޫލަށް ދާން ހިނގައިގަތީމެވެ. އެވަގުތު ފޯން ރިންގުވާން ފެށިއެވެ. “ހަލޯ؟” އަހަރެން ފޯނު ނެގީމެވެ. ނަމަވެސް އެކޮޅުން އެއްވެސް ޖަވާބެއް ނުލިބުމުން އަހަރެން ފޯނު ކަނޑާލީއެވެ. އަނެއްކާވެސް ހަމަ އެނަންބަރުން ގުޅަން ފެށިއެވެ. އިރުކޮޅަކު ފޯނަށް ބަލަން ހުރެފައި އަހަރެން ޖަވާބުދިނީމެވެ. މިފަހަރުވެސް ވީ ހަމަ އެހެންނެވެ. އެކޮޅުން ވަހަކައެއް ނުދެއްކިއެވެ. އަހަރެން ގާތަށް ކުޑަކޮށް ރުޅިއައެވެ. ވާހަކަ ދައްކަން ބޭނުން ނެތިއްޔާ ގުޅަނީ ކިއްކުރަންހޭ ހިތާ ހިތާ ކިޔާލެވުނެވެ. ރޭގަވެސް ހައެއްކަ ފަހަރު އެނަންބަރުން ގުޅިއެވެ.\nސުކޫލަށް ދެވުމާއެކު ފުރަތަމަވެސް އަހަރެން ބެލީ ރިޝާ ފެނޭތޯއެވެ. “އޭ.. ފާޑެއްގެ ނަންބަރަކުން ގުޅާވަރުން މިއުޅެނީ. ފޯނު ނެގީމަ ވަހަކައެއް ނުދައްކާ. އެވަރުގެ މީހުން ގުޅަނީ ކިއްކުރަންތަ ދޯ” ރިޝާ ފެނުމާއެކު އަހަރެން އެވާހަކަ ބުނީމެވެ. ރިޝާއަކީ އަހަރެންގެ ކުޑައިރުއްސުރެ އެންމެ ގާތް ރަހުމަތްތެރިޔާއެވެ. ކިރިޔާ ކަމެއް ވިޔަސް އެވާހަކައެއް އޭނާއަށް ކިޔާދެމެވެ. “މަންމަނެއް ކަންނޭގެ ދޯ” ރިޝާ އެކަމާ ސީރިއަސް ނުވާކަން އޭނާގެ ޖަވާބުން އަހަންނަށް އެނގުނެވެ. “ދެން ރިޝް. އައިމް ސީރިއަސް އޭ” އަހަރެން ހިތް ހަމަ ނުޖެހޭ ގޮތް ދައްކާލީމެވެ. “އޯކޭ އޯކޭ ސޮރީ.. މެސެޖް ކޮއްލަންވީނު. ވަހަކަ ނުދައްކަންޏާ ނުގުޅާށޭ ކިޔާފަ.” ރިޝާ އޭނާގެ ޙިޔާލު ހުށައެޅިއެވެ. އަހަންނަށްވެސް އެގޮތް ކަމުދިޔައެވެ. ވަގުތުން މެސެޖެއް ފޮނުވީމެވެ. ޖަވާބަކަށް އިންތިޒާރު ކުރާނެ ފުރުސަތެއް ނުލިބުނެވެ. މުދައްރިސް ދުރުވުމާއެކު ފޯނު ދަބަހަށްލީމެވެ. އަދި ގަޑިތަކައިގެން ކުރިއަށް ދިޔައިމެވެ.\nއިންޓަރވަލްގެ ރަނގަބީލު ޖެހުމާއެކު އަހަރެން އަވަސްވެގަތީ ޖަވާބެއް އައިތޯ ބެލުމަށެވެ. ލިބިފައި އޮތް މެސެޖު އަހަރެން ކިޔާލީމެވެ. ވަރަށްވެސް ކުރެވެ. “އޯކޭ”. މެސެޖުގައި އިނީ ހަމައެކަނި އެހެންނެވެ. އަހަންނަށް އެގޮތެއް ކަމަކު ނުދިޔައެވެ. “ތީ ކާކު؟ ގުޅީ ކިއްކުރަން؟ ކިހިނެތް ނަންބަރު ހޯދީ؟ އަހަރެން ދަންނަންތަ؟” ފަތި ފައްޗަށް އެތަކެއް ސުވާލެއް ލިޔެ އަހަރެން ފޮނުވީމެވެ. “ހާދަ ވަރެއް ތިވަނީ. ގައިމު ދަންނަ މީހެއްވެސް ނޫން ވިއްޔަ” އަހަރެން ފޮނުވި މެސެޖު ކިޔުމަށް ފަހު ރިޝާ ބުނެލިއެވެ. “ދެން އޭނަ އަސްލު ގުޅި ސަބަބެއްވެސް ބަލާލަން ކަމަށް.” އަހަރެން ފަރުވާ ކުޑަ ގޮތަކަށް ރައްދު ދިނީމެވެ. ސުކޫލު ނިމުން އިރުވެސް އެމީހަކު ޖަވާބު ނުފޮނުވުންވީ އަހަރެން ފޫހި ކުރުވި ކަމަކަށެވެ. އިރު އިރުކޮޅުން ފޯނު ބަލައިލަމެވެ. ނަމަވެސް އޭނާގެ ހަބަރެއް އެދުވަހަކު ނުވިއެވެ.\nއަހަރެންގެ ހިތުގައި އެ ނުދަންނަ ނަންބަރުން ގުޅީ ކާކުތޯ ބެލުމުގެ ޝައުގު އިތުރުވަމުންދިޔައެވެ. އެންމެ ފަހުން ކެތް ނުވެގެން އަހަރެން ގުޅީމެވެ. “ހަލޯ” އެކޮޅުން ޖަވާބު ދިނެވެ. “ކީއްވެ ޖަވާބު ނުފޮނުވީ” އަހަރެން ސުވާލު ކޮއްލީމެވެ. “ނީ ހީވަނީ އަހަރެން އެނގިގެން ވަހަކަ ދައްކާހެން.” އަހަރެން ހައިރާންވިއެވެ. އޭނާއަށް އަހަރެންގެ ނަން އެނގުނީމައަވެ. “ތީ ކާކު؟ ކިހިނެތް އަހަރެންގެ ނަން އެނގުނި؟” އަހަންނަށް ވަގުތުން އަހާލެވުނެވެ. “އަހަންނަށް އޭރުވެސް އިނގުން ނީ ގުޅާނެކަން. ހެހެހެ” އަހަރެންގެ އެއްވެސް ސުވާލަކަށް އޭނާ ޖަވާބެއް ނުދިނެވެ. އެކަމަކު ބުނެލާ ކޮންމެ ބަހަކުންވެސް އޭނާއަށް އަހަރެން ވަރަށް ރަނގަޅަށް އެނގޭކަން އަހަރެނަށް ޔަގީންވިއެވެ. “އައި ލަވް ޔޫ ނީ” އެންމެ ފަހުން އެހެން ބުނުމަށް ފަހު އޭނާ ފޯނު ބޭއްވީއެވެ. އަހަރެންގެ ދެލޯ ބޮޑޫވެ އަނގަ ހުޅުވުނެވެ. ކަންފަތުގައި ފޯނު ޖަހައިގެން ހުރެވުނު އިރެއްވެސް ނޭނގެއެވެ.\n” އެންމެ ކުޑަމިނުން ނަންވެސް ނުބުނެ. އެކަމަކު އެބުނީ ލޯބިވޭ ވިއްޔާ. މިދެން ކިހާ ހެއްވާ ކަމެއް”. އަހަރެން ރިޝާއަށް ގުޅާ ހުރިހާ ވަހަކައެއް ކިޔައިދިނީމެވެ. “ނީ އަމިއްލައަކަށްނު ގުޅީ. ކާކުތަ ބުނީ ގުޅާށޭ. އެއްގޮތަކުން ރަނގަޅުތާ. މަންމަނެއް ނޫންކަން އެނގިއްޖެނު މިހާރު. ހަހަހަހަ… އަނެއް ކޮޅުން އަހަރެމެންގެ ނާރޑް އައިނީއަށް ބިޓެއްވެސް ލިބުނީނު” ރިޝާއަށްވީ މަޖާ ކަމަކަށެވެ. “އެއްކަލަ ރިޝް.. އަބަދުވެސް ހުރިހާ ކަމެއް ހަދާނީ މަޖަލަކަށް… އެކަމަކު.. އަސްލު ބުނަންޏާ އޭނަގެ އަޑު ވަރަށް ރީތި. ހިތަށް އަރާ ހުންނާނީ ކޮން ސިފައެއްގަބާއެ.” އަހަރެން ހިތުގެ ޝުއޫރު ރިޝާއަށް އެންގީމެވެ. “ރަނޑަކަށް ވިއްޔާއޯ؟”ރިޝާ ސަމާސާ ކޮއްލިއެވެ. “ހޫނ.. ސާބަސް. އޭނަގެ އަޑުން އިނގެޔޭ ފިރިހެންކަން” އަހަރެން ބުނީމެވެ. އެކި އެކި ވަހަކައިގައި ސަކަރާތް ޖަހަން އޮތުމަށްފަހު އަހަރެން ފޯނު ބޭއްވީމެވެ. އެވަގުތު ފޯނަށް މެސެޖެއް އައެވެ. އެ ނުދަންނަ މީހާގެ މެސެޖެކެވެ. މެސެޖު ހުޅުވާލުމާއެކު އަހަރެން ދިޔައީ ސިއްސައިގެންނެވެ.\nވީމޭ އިންތިޒާރުގައި6ވަނަ ބައި\nލޯބި October 15, 2013\nލޯބިވެވުން އެއީ ކުށަކަށް ވާނަމަ… 5\nލޯބި June 15, 2016\nހިތް އެކީ ދެވިއްޖޭ…21\nލޯބި December 19, 2016\nބުނެދޭށޭ ރުހެމޭ 3\nހިތާމަ މަޖާ ލޯބި March 12, 2019\nހިތާމަ ލޯބި June 25, 2015\nޒީޝާ (ނުވަވަނަ ބައި)\nލޯބި November 19, 2015\nއެދުވަސްތައް އަނބުރާ ލިބި ދާނެބާ 4\nހިތާމަ ލޯބި July 25, 2019


އިންތިޒާރު ކުރުން އެދެމޭ ލޯބިވާ 8 ވަނަބައި – Esfiya\n” ނޫން……. އެގޮތެއް ދެން ބޭނުމެއް ނުވާނެ އެއްނު………….” މާނިޝް ހެވިފައި ބުނެލިއެވެ. ރާޔާ ދެރަވީ މާނިޝް ސީރިއަސް ނުވުމުންނެވެ.\n” ރަނގަޅުވާން ބޭނުންތަ؟” ރާޔާ އެހިއެވެ. މާނިޝްގެ މޫނުގައި ދެއަތުން ހިފަހައްޓާލަމުންނެވެ. މާނިޝްއަށް ރާޔާގެ ލޮލަށް ބަލާލެވުނެވެ. އަދި ބޯޖަހާލިއެވެ. ރާޔާ އަވަސް އަވަހަށް މާނިޝްގެ މޭގައި ލައްވެލިއެވެ.\nގަޑިން މެންދަމު ދެގަޑި ބައިވަނީއެވެ. ރާޔާ އިނީ ދަމުނަމާދުކުރާށެވެ. ސިޓިންގ ރޫމުން މަޑުމަޑުން ހޭ އަޑު އިވެންފެށިއެވެ. ސަލާމްދިނުމަށްފަހު ބުރުގާވެސް ނުބާލާ އޭނާ ހިނގައިގަތީ ކޮޓަރި ދޮރާއި ދިމާއަށެވެ. މަޑުމަޑުން ދޮރާއި ގާތްވާ ވަރަކަށް ހޭއަޑު ބާރަށް އިވެއެވެ.\n” ހޫމ ދެން މާނިޝް ތިހެން ނުހަދަބަލަ……….” ހެމުން ހެމުން އަންހެން ކުއްޖަކު ބުނިއަޑަށް ރާޔާއަށް ދޮރުހުޅުވާލެވުނެވެ. އޭނާއަށް ހުއްޓެވުނެވެ. ދެލޯ ބޮޑުވިއެވެ.\n” ހޫމް ހޫމް…. ރިޒޫ… ދެން …………” މާނިޝް ރިޒޫގެ ބަނޑުގައި ބައްދައިގަނެގެން އޮޅުލަނީއެވެ.ރާޔާއަށް ސިޓިންގ ރޫމަށް ނުކުމެވުނެވެ. މާނިޝްއަށްވުރެން ކުރިން ރާޔާ ފެނުނީ ރިޒޫއަށެވެ. ރިޒޫ މައިތިރި ވުމުން މާނިޝް ބަލާލިއެވެ.\nމާނިޝްގެ މޫނުމަތީގެ ކުލަވަރު ބަދަލުވިއެވެ.\n” ހޭ…. ދޭ… ވަދޭ ކޮޓަރިއަށް………” މާނިޝް ހަޅޭއްލަވައިގަތެވެ. ރާޔާ ފަހަތަށް ޖެހެންފެށިއެވެ. ރާޔާ ކޮޓަރިއަށްވަދެ ދޮރުގައި ލައްވެގެން ހުރެ ވަރަށް ރުޔެވެ. އޭނާ މަޑުހިނގުމެއްގައިގޮސް މުސައްލަމަތީ ކުޑަކަކޫ ޖެހުމަށްފަހު ދުޢާއަށް އަތް އުފުލާލިއެވެ.\n” އަޅުގެ ވެރި ރަސްކަލާކޮ…. މިއަޅާ ތިޔަފަދައިން އިމްތިހާން ނުކުރައްވާ… މިއަޅާ ނެތިގެން ހިނގައިދާނެ… ހިތާމައިން ހިތް ވިރިދާނެ… މިއަޅާގެ ފިރިމީހާއަށް ތެދުމަގު ދައްކަވާ ނުބައި މަގުން އެއްކިބާ ކުރައްވާށި! މިކުދިން ނިކަމެތިކޮއް ނުލައްވާށި! ކޮންމެ އިންތިހާނަކުންވެސް މިއަޅާ ފާސްވާނެ…މާތް ﷲ ކެތްތެރިކަމުގެ ސިފަ މިއަޅާގެ ކިބައިގައި އަށަގެންނުވީތީ ޝުކުރު ކުރަން… ” ގިސްލަ ގިސްލާފައި ރާޔާ ދުޢާކުރަމުން ދިޔައެވެ.\nއެ ބޮޑު ބަނޑާއި އެކު ރާޔާ އެނދުމަތީ އިށީނީ ވަރަށް އުނދަގުލުންނެވެ. މެއަށްވެސް ތަދުވަނީއެވެ. މެއިން ދިލަނަގަނީއެވެ. އޭނާ ކުކުރަ ކުކުރާ އިންދާ މާނިޝް ވަރަށް ބާރަށް ކޮޓަރިއަށްވަދެ ދޮރުޖެހިއެވެ. އައި ގޮތަށް އައިސް ރާޔާގެ އިސްތަށިގަނޑުގައި ހިފިއެވެ.\n” ކީއްކުރަން ބޭރަށް ނުކުތީ.. ތިކުރާ ނަމާދުތައް ކުރަން މިތާ އިންނަމަ……”\n” މާފްކުރޭ…. ދެން… ދޫކޮއްލާ… ތަ… ތަދުވޭ..” ރާޔާ ބަނޑުގައި އަތްޖައްސާލިއެވެ.\nމާނިޝް ދޫކޮއްލުމަށްފަހު ރާޔާއަށް ފުރަގަސްދިނެވެ.\n” އަހަރެންގެ މެއިން ދިލަނަގަނީ މާން………….” ރާޔާ ވަރަށް އުނދަގުލުން ބުނެލިއެވެ.\n” އަހަރެން އުޅޭ ނޫޅޭ ގޮތް ބަލަންޏާ އެހެން ތަންތަނުންވެސް ދިލަނަގާނެ…..” ރާޔާ ދެރަވިއެވެ ވަރަށް ދެރަވިއެވެ. ދިރިއުޅުން ބަދަލުވެގެންދަނީ ކިހިނަކުން ހެއްޔެވެ؟ ތިންވަނަ ދަރިފުޅަށް ބަލިވެ އިނުމުން ރާޔާ ހީކުރީ މާނިޝް ރަނގަޅުވީކަމަށެވެ. އެކަމަކު މިހާރު އެހުރި މަގަކީ ދުރުކުރަން މާ އުނދަގޫ މަގެކެވެ.\n” މާން ބުނީމެއްނު އަހަރެން ނޫން އެހެން އަންހެނެއް……………”\n” ރާޔާ …. އަސްލުގަވެސް މިހާރު ރާޔާގެ ބޭނުމެއް ނެތް…….. އެކަމަކު އަހަރެންގެ ދަރީންގެ މަންމައަށް ވީތީ ދޫކޮއްލަން ބޭނުމެއްނޫން……. ދެންވެސް އަނގަމަޑުން ލައިގެން އިނދެވޭތޯ ބަލާ… ނޫނީ ބޭރުކުރަން ބޭނުން ނުވާ ބަހެއް މަގޭ އަނގައިން ނުކުމެދާނެ………” މާނިޝް ނުކުމެގެން ދަމުން އެބުނި ޖުމުލަތަކުން ރާޔާއަށް ބާރަށް ރޮވުނެވެ.\nރާޔާ އެނދުމަތީ އޮށޯވެލިއެވެ. ގިސްލަ ގިސްލާފައި ރޮމުންދިޔައެވެ. ބަނޑުގައި ފިރުމާލަ ފިރުމާލާ އެހެން އޮންނަތާ އެތައް އިރެއް ވިފަހުން އޭނާއަށް ނިދުނެވެ،\nއޭގެފަހުން ކޮންމެ ރެއަކުވެސް ގެއަށް އަންހެން ކުދިން ގެނައުމުގައި މާނިޝް ވަގުތުތައް ހޭދަކުރެއެވެ. ކޮޓަރީގައި ރޮއިލާރޮއިލާ ރާޔާ ހުރެއެވެ. އެއް ރެއެވެ. މާނިޝް އާއިއެކު އަންހެން ކުއްޖަކު އުޅޭކަން ރާޔާއަށް އެނގުނެވެ. އެކަމަކު ބޭރަށް ނުނިކުތުމަށް އިންޒަރުދީފައި އޮތުމުން ނުކުންނާކަށް ރާޔާ ބޭނުމެއް ނުވިއެވެ. ބަނޑުގައި ރިހުން ގަދަވަމުންދެއެވެ. ކެތް ނުކުރެވުމުން ރާޔާ ވަރަށް ބާރަށް މާން އޭ ކިޔާ ގޮވާލިއަޑުއިވުނެވެ.\n” އޭނަ ބަނޑުގަ ރިއްސަފާނެ އެއްނު…….” ސޯފީ ބުނެލިއެވެ.\n” ދެން… ބަހައްޓާ……… ހޫނނނ ” ސޯފީގެ މޫނުގައި ފިރުމާލަމުން މާނިޝް ބުނެލިއެވެ.\n” އެކަމަކުވެސް….. މަރުވެސް ވެދާނެ……. ތެދުވެގެން ދޭބަލަ………..” މާނިޝްގެ ބުރަކަށީގައި ޖަހާލަމުން ސޯފީ ދެވަނަ ފަހަރަށް ބުނެލިއެވެ.\n” ހުއް ހޫ….. މިދަނިއްޔޭ………..” ފާޑަކަށް ހުރެ މާނިޝް ކޮޓަރި އާއި ދިމާއަށް ހިނގައިގަތެވެ. ކޮޓަރި ދޮރު ހުޅުވުމާއި އެކު އެނދުމަތީގައި އޮތް ރާޔާފެނި އޭނާއަށް ދުއްވައިގަނެވުނެވެ.\nލޯ ހުޅުވާލިއިރު ކައިރީގައި މާނިޝް އިނެވެ.\n” ކޮބާ ބޭބީ؟ ” ރާޔާ އެހިއެވެ.\n” މިއޮތީ.. އަންހެން ކުއްޖެއް…. ” މާނިޝް ކައިރީގައި ހުރި ކުޑައެނދުން ދަރިފުޅު ނަގަމުން ބުނެލިއެވެ. ރާޔާ ދަރިފުޅަށް ބުއްދޭން ފެށިއެވެ.\n” ސޮރީ…” މާނިޝް ބުނެލިއެވެ. މަޑުމަޑުންނެވެ.\nއެއްވެސް އެއްޗެއް ނުބުނެ އޭނާ ހީލިއެވެ.\n” ކޮބާ މިޝްއަލްމެން؟ “\n” ފާތުން ކައިރީގަ… ގޭގަ… ” މާނިޝްގެ ޖަވާބު ލަސްވެފައި ކުރެވެ.\n” ގެއަށް ދޫކޮއްލާނެ މާދަމާ…………” މާނިޝް ރާޔާގެ ބޮލުގައި ފިރުމާލިއެވެ. ރާޔާއަށް ލޯމަރާލެވުނެވެ.\nއަނެއްކާވެސް ރާޔާއަށް މާނިޝްގެ ފަރާތުން ލޯތްބާއި އަޅާލުން ލިބެން ފެށިއެވެ. ރާޔާ އޮތީ މާނިޝްގެ މޭގައި ބޯއަޅާލައިގެންނެވެ.\n” ފާތުން ވެއްޖެ އެ ކޮޓަރީގަ މީޝަމްމެން ގޮވައިގެން ނިންދަވަން ގޮސް… މިދުވަސްކޮޅު ފާތުން ކައިރީ ބުނިން އެއްކޮށް މިގޭގަ އުޅެން… އޭނަ ވަރަށް ރަނގަޅު……..” ރާޔާ އެހެން ބުނިތަނުން މާނިޝްގެ ފޯން ރިންގ ވިއެވެ.\n” ސޯފީ އެއް މިއޮއް ގުޅަނީ……..”\n” ބިޒީކޮއްލާ… ” މާނިޝް އެހެން ބުނުމުން ހިނިތުން ވެލަމުން ރާޔާ ފޯން ކަނޑާލިއެވެ.\n” އަހަރެން ވަރަށް ދެރަވެއްޖެ ރެއިން އާއި މެދު ކަންތައް ކުރެވުނު ގޮތުން،،،،،،،،، ” އާދައިގެ ގޮތަކަށް މާނިޝް އެހެން ބުނުމުން ރާޔާ ވިސްނާލިއެވެ. އެއީ ވަގުތީ ރަނގަޅުވުމެއްކަން ރާޔާއަށް ޔަޤީންވިއެވެ. އަދިވެސް އެއީ ރާޔާ ލޯބިވި މާނިޝްއެއް ނޫނެވެ. ރާޔާ މާނިޝްގެ މޫނަށް ބަލާލިއެވެ.\n” ރެއިންއަށްވުރެން ރާޔާ ކިއްޔާ މާ ރީތި މިހާރު……..” ރާޔާ އެހެން ބުނުމުން މާނިޝް ބަލާލިއެވެ. ރާޔާގެ ހިތައް ތަދުވެފައިވީ ވަރުން ރާޔާ ދެރަވީއެވެ. އޭނާއަށް މާނިޝް އޭނާ ދުރުކުރާކަން އިހުސާސް ވުމުން އަމިއްލައަށް ދުރުވަނީބާވައެވެ؟ ރާޔާ ވަރަށް ބޮޑަށް ހިތުގައި ޖެހިގެން ނޫނީ އެހެން ނުބުނާނެކަން މާނިޝްއަށް އެނގެއެވެ.\n” އަހަންނަށް އެނގޭ ރެއިން އަހަންނަށް މައާފްނުކުރާކަން..” މާނިޝް ބުނެލިއެވެ. ރާޔާ މާނިޝްގެ މޭމަތިން ތެދުވެ އެނދުގައި ލެނގިލަމުން ބުނެލިއެވެ.\n” ނޫނޭ…. އަހަރެން އަބަދުވެސް މާން އާއި މެދު ހިތްހެޔޮ…….. އަހަރެން ބޭނުންވަނީ މާން ތިއީ ރަނގަޅު ދީންވެރި ފިރިއަކަށް ވުމަށް.. އަހަރެމެންގެ މި އާއިލާ ބަލަހައްޓާ ހުރިހާ ޒިންމާއެއް އުފުލައިދިނުމަށް…. މިޝްއަލް އާއި މީޝަމްގެ އިތުރުން މާޝާވެސް ލިބުނީ… އާއިލާއަށް ކުރަންޖެހޭ ޚަރަދުތައްވެސް އިތުރުވާނެ….. އެހުރިހާ ކަމަކަށް ވިސްނަންޖެހޭނެ…… ” ރާޔާ ވާހަކަ ދައްކަމުން ދިޔައިރު ކަޅިޖަހާނުލާ ރާޔާގެ މޫނަށް ބަލަހައްޓައިގެން މާނިޝްއިނެވެ.\n” ކީއްވެތަ ހުރިހާ ދަރިންނަށް އަހަންނާ ގުޅުވައިގެން ނަން ތިކިޔަނީ؟ ރެއިން އާއި ގުޅުވައިގެން އެންމެ ނަމެއްވެސް ކިޔާކަށް ރެއިން ބޭނުމެއް ނުވޭ.. އަހަރެން ބުނިހެން ރާނިޔާ ކިޔުނު ނަމަ ރެއިން އާއި ހާދަ ގުޅުނީހޭ ދޯ……”\n” ދެން…… ތީ ކޮންވާހަކައެއް،،، އަހަރެން މިދެއްކި ވާހަކަ އާއި މެދު ވިސްނަބަލަ… ” ރާޔާ އަވސް އަވަހަށް ބުނެލިއެވެ. މާނިޝް ރާޔާގެ ތުންފަތުގައި އިނގިލި ޖައްސާލުމުން ރާޔާ މާނިޝްގެ އަތުގައި ހިފާލިއެވެ.\n” އަހަރެން މާންދެކެ ވާ ލޯބިން ބޭނުންވަނީ އެކުދިންނަށްވެސް މާންގެ ނަމުން ނަންދޭން.. އޭރުން މާން އަހަރެން ކައިރީގަ ނެތްދުވަހަކުންވެސް އެކުދިންނަށް ގޮވާލާއިރުގައިވެސް އަބަދުވެސް މާން މަތިން ހަނދާންވާނެ،، ” ރާޔާ އެހެން ބުނުމުން މާނިޝް އުފާވިއެވެ.\nސޯފީ ހުރީ ކޮޓަރިތެރޭގައި ދެކޮޅަށް ހިނގާލަ ހިނގާލައެވެ. އެނދުމަތީގައި ޒޫބީވެސް އިނެވެ. އެހެން މީހުން ތިބީ ނިދާފައެވެ.\n” ދެން ސޯފީ…..ކީއްވެގެންތަ ތިއުޅެނީ؟ މާޓިން އެއީ މީހެއްގެ ފިރިއެއް.. ތިން ކުދިންގެ ބައްޕަ..އޭނަ އަންނާނެތަ އެ ލައިފް ދޫކޮއްލާފަ.. ކަޔެ މޮޔަވީތަ؟ “\n” އާނ… މަގޭ މިހުރީ މޮޔަވެފަ… މަގޭ މާޓިން ބޭނުން… އޭނަ ކީއްވެތަ މަށާއެކު…. މަށާއެކު….. ” ސޯފީ ހުއްޓާލިއެވެ.\nޒޫބީ އެނދުން ތެދުވެގެން އައިސް ސޯފީއާއި ދާދި ގާތުގައި ހުއްޓުނެވެ.\n” ކަޔެއަށް އޭނަ ކަމެއް ކުރީތަ؟ ކީއްވެގެންތަ ތިއުޅެނީ މާ ވަރުތަކެއްވެގެން… “\n“އޭނަ އަހަންނާ ވަރަށް ގާތްވި.. އެކަމު އެއްވެސް ވަރަކަށް އަހަރެންގެ އެދުމަކަށް ފުރުސަތެއް ނުދިން.. އެކަމު މާޓިން އަކީ ވަރަށް އާދަޔާޚިލާފް މީހެއް.. ވަރަށް ލޯބިވަރުގަދަ މީހެއް… ” ސޯފީ ދުރަށް ބަލަމުން ދިޔައެވެ. ޒޫބީ ދެފަރާތަށް ބޯހޫރާލިއެވެ.\n” އޭނަ އެރޭ ބޮއިގެން ހުރީމަ ނޭނގުނީ ކަންނޭނގެ… އޭނަ ހާދަ ލޯބިވެޔޭ ވައިފްދެކެ.. އަހަރެމެން މީހަކު އޭނަގެ ވައިފްއަށް އެއްޗެއް ބުންޏަސް ހޭއަރުވާލާނެ… ތިހިޔާލު ދޫކޮއްލާ… “\n” އޭނަ ވައިފްދެކެ ލޯބިވިޔަސް އެހެން މާމަލުންވެސް ފޮނިބޮމުންދިޔައީ……. މަށަށް އެނގޭ އެކަން… ” ސޯފީ ޖޯޝާއި އެކު ބުނެލިއެވެ.\nޒޫބީ އިސްހަޖާލީ އިތުރަށް ބުނާނެ އެއްޗެއް ނެތިގެންނެވެ.\nSala haadha molhey vaahaka liyan , ekamu raayaa thee boduvaru ingey , firimieehaa dheke loabi viyas amilla life halaaku kollafa hunnaka nujeheyne , adhi ekahala goas kantha kuraameehaka ekee ulhun hudda ehves nuvaane.amilla agevves onnan vaane dho,\nhehehe thankx aju.. hmm raayaa ehuree hama maan aai hedhi moya vefa.. balahchey dhen vaane goiy ves inge\nSala vvvvvvv molhu vaahaka liyan…v happi ginain up kohdheythi thnxalot… n keep it up\nMulhi eku kithah part himeneytha? Reethi mibaives <3\ne neynge mihaaru bunaakah.. araamaguga genai varah vuren thankolheh thafaathukoh mi gennany.. mibuny nimmaa hisaabu thafaathuvaaney… ehenve bai bayah bahaalevey goiy thafaathuvefa meenee.. 15 varu vaanee hen heevey\n????Next part when :'(\nv reethi………… kn irakun nest part…. awaskurey mihaaru kiya hithun keh vany eh noon……


Apple Ge Phone Thakun Nubai Number Akah Message Fonuvenee - Vaguthu\nއެޕަލްގެ ފޯނުތަކުން ނުބައި ނަމްބަރަކަށް މެސެޖް ފޮނުވެނީ!\nއެޕަލް ޑިވައިސްތަކުގެ އޮޕަރޭޓިން ސިސްޓަމްގެ އެންމެ ފަހު ވާޝަން ކަމަށްވާ އައިއޯއެސް 12 ބޭނުން ކުރާ ފަރާތްތަކުން ފޮނުވޭ "އައިމެސެޖް" މެސެޖް ފޮނުވާ ފަރާތް ނޫން އެހެން ފަރާތަަކަށް ލިބެމުންދާ ކަމަށް ރިޕޯޓްތައް ބުނެފިއެވެ.\n"ފޯބްސް" އިން ރިޕޯޓް ކުރާ ގޮތުގައި މެސެޖް ފޮނުވަން ބޭނުންވާ ކޮންޓެކްޓް ނޫން އެހެން ކޮންޓެކްޓްތަކަށް މެސެޖްތައް ދަނީ ފޮނުވެމުންނެވެ.\nމިމައްސަލަ މިހާރު ވަނީ އެޕަލްގެ ސަޕޯޓް ކޮމިއުނިޓީސް ފޯރަމްގައި ވެސް ބައެއް މީހުން ހިއްސާ ކޮށްފައެވެ.\nނުބައި ނަމްބަރުތަކަށް މެސެޖް ފޮނުވުމުގެ މައްސަލަ އައިއޯއެސް 12 ބޭނުން ކުރާ ހުރިހާ ފަރާތްތަކަކަށް ދިމާވެފައިވާކަމެއް އަދި ކަށަވަރެއް ނުވެއެވެ. ބައެއް ރިޕޯޓްތައް ބުނާ ގޮތުގައި މިމައްސަލަ ދިމާވެގެން އުޅެނީ އެޕަލް އައިޑީ ހިއްސާ ކުރާ މީހުންގެ މެދުގައެވެ.\n"އެއް މޯބައިލް ނަމްބަރެއް ބޭނުން ކޮށްގެން ހަދާފައިވާ އެޕަލް އައިޑީތަކެއް އާއިލާ މެންބަރުންގެ މެދުގައި ގެންގުޅޭ ނަމަ މިމައްސަލަ ދިމާވާ ކަމަށް ފާހަގަ ކުރެވިފައިވޭ." ރިޕޯޓެއްގައި ބުނެފައި ވެއެވެ.\nކޮންމެ މީހަކު ވެސް ވަކި އެޕަލް އައިޑީއެއް ބޭނުން ކުރުމަކީ އެޕަލް އިން ކަންކުރަން އަންގާފައި އޮންނަ ގޮތެވެ. ނަމަވެސް ބައެއް މީހުން ދަރިން އުޅޭ ގޮތް ބަލަން ދަރިފުޅުގެ ފޯނުގައި މައިންބަފައިންގެ އެޕަލް އައިޑީ ބޭނުން ކުރެއެވެ. އަދި ބައެއް އެހެން ބޭނުންތަކުގައި ވެސް އާއިލާ މެންބަރުން އެޕަލް އައިޑީ އެހެން މެންބަރުންގެ ފޯނުތަކުގައި ބޭނުން ކުރެއެވެ. މީގެ ކުރިން މިއީ މާބޮޑު މައްސަލައަކަށް ނުވި ނަމަވެސް މިހާރު މިއޮތީ ކޮންމެ މީހަކު ވެސް އެމީހެއްގެ އަމިއްލަ އެޕަލް އައިޑީއެއް ގެންގުޅެން ޖެހިފައެވެ.\nއައިއޯއެސް 12 އިން ނުބައި ނަމްބަރުތަކަށް މެސެޖް ފޮނުވެމުންދާ މައްސަލައިގައި އެޕަލް އިން އަދި އެއްވެސް އެއްޗެއް ނުބުނެއެވެ.\nއޮކްޓޯބަރ 3, 2018 13:59


Ithuru 29 Minute Ge Nidhin Dhuvahuge Dhiriulhumah Ethah Faidhaaeh Kurey! - Vaguthu\nއިތުރު 29 މިނިޓުގެ ނިދިން ދުވަހުގެ ދިރިއުޅުމަށް އެތައް ފައިދާއެއްކުރޭ!\nދުވާލުގެ މަސައްކަތަށް ފަސޭހަ ކުރުމަށް ނުވަތަ ވަރުބަލިކަމެއްނެތި މަސައްކަތް ކުރުމަށް ރޭގަނޑުގެ ނިދި ހަމަ ކުރަންޖެހޭ ވާހަކައަކީ އަބަދުވެސް އަހަރެމެންނަށް އިވޭ ވާަހަކަތަކެކެވެ. ނަމަވެސް އެންމެ ފަހުގެ ދިރާސާތަކުން ދައްކާގޮތުގައި ނިދުމަށް ކަނޑައެޅިފައިވާ މިންވަރަށްވުރެ 29 މިނިޓް އިތުރަށް ރޭގަނޑު ނިދާލުމަކީ ދުވަހުގެ ދިރިއުޅުމަށް ފައިދާަ ކުރާ ކަމެކެވެ.\nހޭލައި ހުރުމަކީ ނުނިދާ ހުރުން ކަމުގައި ބުނެވޭކަށް ނެތެވެ. ހޭލައި ހުރެގެން ވެސް އަބަދު އާފުރި ނުވަތަ ނިދި އައިސްގެން މަސައްކަތަށް ސަމާލުކަން ނުދެވޭނަމަ އެއީ ހޭލެވުނީ ނޫންކަމަށް ފަހުގެ ދިރާސާތަކުން ބުނެއެވެ. ރަނގަޅަށް ހޭލައި ހުރެއްޖެނަމަ އެ މީހާގެ މަސައްކަތަށް ސަމާލުކަން ދެވޭނެއެެވެ.\nޔުނިވަރސިޓީ އޮފް ސައުތު ފުލޮރިޑާގައި މި ދިރާސާ ކުރުމަށް ބޭނުންކޮށްފައިވަނީ 61 ނަރުހުންނެވެ. ނަރުހުންނަކީ އެ މީހުންގެ މަސައްކަތަށް ހާއްސަ ސަމާލުކަމެއް ދީގެން މަސައްކަތް ކުރަންޖެހޭ ބައެކެވެ.\nދެ ހަފުތާ ވަންދެން ކުރެވުނު މި ދިރާސާގައި ދައްކާ ގޮތުގައި ރޭގަނޑުގެ ނިދީގެ އިތުރަށް 29 މިނިޓު އިތުރަށް ނިދާލުމުން މީހާގެ އުޅުމަށާއި ސިއްހަތަށް ބަދަލުތަކެއް އާދެއެވެ. އަދި މީގެ އިތުރުން ސަމާލުކަން ދެވޭ މިންވަރު އިތުރުވެގެން ދެއެވެ. ވަކީން ހާއްސަކޮށް ސިއްހީ ދާއިރާގައި މަސައްކަތް ކުރާ ފަރާތްތަކަށް މިއީ ވަރަށް މުހިންމު ކަމެކެވެ.\nއިތުރު 29 މިނިޓުގެ ނިދާލުމުން އަނެއް ދުވަހު މީހާ ހުންނާނީ ހިތްހަމަޖެހިފައެެވެ. ކަންކަމަށް ހުޝިޔާރުވާނެއެވެ. ވަގުތު ސަލާމަތް ކުރެވޭނެއެވެ. ކުރާ ކަންތައްތައް ރަނގަޅަށް ކުރެވޭނެއެވެ. މިއީ ދިރާސާގައި ބައިވެރިވި 61 ނަރުހުން ދެ ހަފުތާ ތެރޭގައި ތަޖުރިބާ ކޮށްފައިވާ ކަންތައްތަކެވެ.\nއެހެންކަމުން ދުވާލުގެ މަސައްކަތަށާއި ދުވަހުގެ އެހެން ކަންކަމަށް ވެސް ސާބިތުކަމާއިއެކު ކުރިމަތިލުމަށް އިތުރު 29 މިނިޓު ނިދާލުން ރަނގަޅުވާނެއެވެ.\nނިދަން އޮންނަ ގޮތަކުން ތިމާގެ ޝަހުސިއްޔަތު ދެނެގަނެވިދާނެ\nރޭގަނޑުގެ ނިދި ނަގާލުމަކީ ހީކުރާވަރަށް ވުރެ ގެއްލުން ބޮޑު ކަމެއް


Dho?! Neshuntheriyakah nuvi nama ehreehee rukah, dhiyaeehee raalhah\nނެށުންތެރިޔަކަށް ނުވިނަމަ އެރީހީ ރުކަށް، ދިޔައީހީ ރާޅަށް\n"ދޯ"ގެ އޮރިޖިނަލް މި ސެގްމަންޓްގައި ކިޔައިދެނީ ހުނަރުވެރިންގެ ނޭނގޭ ހުނަރުވެރިކަމެވެ. ފުރަތަމަ މި ގެނެސްދެނީ ނެށުންތެރިޔަ ސުނީތާ އަލީ އެވެ.\n"ނުވިނަމަ" އަކީ ހަފުތާއަކު އެއް ފަހަރު ގެނެސްދޭން މިހާރުގެ ޓީމުން އުފައްދާފައިވާ "ދޯގެ އޮރިޖިނަލް ސެގްމަންޓެކެވެ." މީގައި ގެނެސްދޭނީ އާދަޔާހިލާފު މަޝްހޫރު ކަމަކާއި މަގްބޫލުކަމެއް އާންމުންގެ މެދުގައި ހޯދައި ހިތްތަކަށް ވާސިލުވެފައިވާ ހުނަރުވެރިންގެ އަހަރެމެންނަށް ނޭނގޭ ހުނަރާއި ހުވަފެންތަކުގެ ވާހަކަ އެވެ.\nއުރީދޫއާ ގުޅިގެން ގެނެސްދޭ މި ސެގްމެންޓުގެ މި ހަފުތާގެ ހޮވުމަކީ ކުޅަދާނަ ނެށުންތެރިޔާ ސުނީތާ އަލީ އެވެ. ސުނީތާ މަޝްހޫރު ނެށުންތެރިޔަކަށް ނުވި ނަމަ ދިވެހިންގެ އެންޓަޓެއިންމަންޓުގެ ޑެއިލީ ޑޯޒުން ނިކަން ބޮޑުބައެއް އުނިވީހެވެ. މުނިފޫހިފިލުވުމުގެ ދާއިރާގައި އޮތް ނުލާހިކު ބޮޑު ހުސްކަމެއް މި ވަނީ ސުނީތާގެ ދިގުދެމިގެންދާ ޑާންސް ސްޓެޕްތަކަކުން ފުރައި ފަޅުފިލުވާލަދީފަ އެވެ.\nއއ. އުކުޅަހަށް އުފަން ސުނީތާ ނެށުންތެރިޔަކަށް ބަދަލުކޮށްލީ 1995 ވަނަ އަހަރު މާލޭގައި ބޭއްވި "ގެލެކްސީ ޝޯއެއް"ގެ ތެރެއިންނެވެ. އޭގެ ކުރިން ސުނީތާ އަކީ ނަށަން ލަދުގަތް މީހެކެވެ. ނަށަން ޝައުގުވެރިވި އަންހެނެއް ވެސް ނޫނެވެ. އެ ހުރިހާ ލަދަކާއި އަމިއްލަ އީގޯ އެއްފަރާތް ކޮށްލާފައި އޭނާ އެ ދުވަހު ގެލެކްސީގެ މި ޝޯއަކަށް އަރައި ނެށީ ކީއްވެގެންކަން އެނގޭ ހެއްޔެވެ؟\nލަވައަކަށް ނަށަން ހަމަޖެހިފައިވީ އަންހެން ކުއްޖާ ނެތިގެން އެ ކުއްޖާގެ ބަދަލުގައި ސްޓޭޖަށް އަރާނެ މީހަކު ނުލިބިގެން އުޅެނިކޮށް އެ ރޯލު ފުރާލަދޭންވީ ނޫން ހެއްޔޭ ކިޔާފައި ގޮސް މީހަކު ސުނީތާ އަށް އާދޭސްކުރުމުންނެވެ. އެ ދުވަހުން ފެށިގެން ސުނީތާ އަހަރެމެން ހެއްވަމުން ރޮއްވަމުން ފޫހިފިލުވައިދެމުން އަންނައިރު ވެސް އަހަރެމެންނަށް އޭނާގެ އާދަޔާހިލާފު މި ކެރިއަރުން ނޭނގި އޮތް ސިފައަކީ މިއީ އެވެ.\nސުނީތާގެ ހިތުގައި އިމެއް ނެތެވެ. މި ބޮޑު ހިތައިގެން އޭނާ އަބަދުވެސް އެންމެ ބޭނުންވީ އެހެން މީހުންނަށް އެހީވާށެވެ. މީހަކު ކަމަކު ބުނެފި ނަމަ އޭނާގެ ފެންވަރުން އަބަދުވެސް އެ މީހަކަށް އެހީތެރިވެދޭށެވެ. އޭނާގެ ނެށުމުގެ ހަޔާތް ވެސް ފެށުނު ސަބަބަކީ މިއީ އެވެ.\nއެހެންވީމަ ނެށުންތެރިޔަކަށް ނުވިނަމަ ސުނީތާވުން ގާތީ ކޮން ކަހަލަ މީހަކަށްކަން ލަފާކޮށްލަން މިހާރު އެނގޭނެ ހެއްޔެވެ؟ ރާޅާއެޅުންތެރިޔަކަށް ނޫނެވެ. ރާވެރިއަކަށް ވެސް ނޫނެވެ.\nއެކަމަކު މި ވީޑިއޯގައި އޭނާގެ އެ ހުރިހާ ހުވަފެނެއްގެ ވާހަކަ ކިޔައިދޭނެ އެވެ.


Zaid ge bandhah5dhuvas ithuru koffi | Mihaaru\nމާލެ ސިޓީ ކައުންސިލްގެ މެމްބަރު ޒައިދުލް އަމީން. އޭނާގެ ބަންދުގެ މުއްދަތު ހަތް ވަނަ ފަހަރަށް ވަނީ ކްރިމިނަލް ކޯޓުން އިތުރުކޮށްދީފައި.\n04 އެޕްރީލް 2017 - 22:15\nމިއީ އޭނާ ހައްޔަރުކުރި ފަހުން ބަންދުގެ މުއްދަތު އިތުރުކުރި ހަތް ވަނަ ފަހަރެވެ. ޒައިދުލް އަމީންގެ ބަންދުގެ މުއްދަތު އެންމެ ފަހުން އިތުރު ކުރީ މިދިޔަ މަހުގެ 20 ގަ އެވެ.\nޕީޕީއެމް ދެ ބައިވެ ޕާޓީގެ ރައީސްކަމުން ދުރުކޮށްފައިވާ މައުމޫން އަބްދުލްގައްޔޫމްގެ ފެކްޝަނަށް ނިސްބަތްވާ ޒައިދު މިދިޔަ ޖެނުއަރީ މަހު ހައްޔަރުކުރުމަށް ފަހު ޖެނުއަރީ މަހުގެ ފަހުކޮޅު ގޭ ބަންދުގައި ވެސް ބެހެއްޓި އެވެ. ނަމަވެސް މަހެއްހާ ދުވަސް ފަހުން އަނެއްކާވެސް ދޫނިދުއަށް ބަދަލުކުރި އެވެ.\nޒައިދު މީގެ ކުރިން ވިދާޅުވީ އޭނާއަށް ކުރަނީ އަސްލެއް ނެތް ތުހުމަތެއް ކަމަށާއި ބޭނުމަކީ ކުރީގެ ރައީސް މައުމޫން ހައްޔަރުކުރެވޭ ފަދަ ބަޔާނެއް ހޯދުން ކަމަށެވެ. އޭނާއާ ސުވާލުކުރަނީ ޕީޕީއެމް ތެރޭގައި އުފެދުނު މައްސަލަތަކުގެ ތެރެއިން ގެއްލުނު ހާޑްޑިސްކާ ގުޅޭ ގޮތުން ކަމަށް ވެސް ވިދާޅުވި އެވެ.\nބްލެއިކްމެއިލް ކުރަން އުޅުނީ ކާކު ކަމެއް ތުހުމަތުގައި މިހާތަނަށް ފުލުހުން ސާފުކޮށްދީފައި ނުވާ ކަމަށް ވެސް ޒައިދު ވިދާޅުވެފައިވެ އެވެ. އޭގެ ބަދަލުގައި ސުވާލުކުރަނީ "ދައުލަތުގެ އެއްވެސް އިސް ވެރިއެއްގެ ގެއަށް ގޮސް އެ މީހަކު ދެއްކި ވާހަކަ ރެކޯޑު ކުރިންތޯ" ކަމަށް އޭނާ ވިދާޅުވި އެވެ.\nފުލުހުން ކްރިމިނަލް ކޯޓް މާލެ ސިޓީ ކައުންސިލް ބްލެކްމެއިލް ޕީޕީއެމްގެ ކޯޅުން\nއެންމެމަޖާ ތަންކޮޅަކީ މީނަ ޔާމީނު ފެކްޝަނާގުޅޭތަނުން އެނުވާނެ އެއްވެސް މައްސަލައަކަށް..ވަގުތުން މިނިވަނަކަށްވާނެ...!\nއެއްވެސް ނުފޫޒެއްނުއޮންނާނެ މިރއީސްގެ. އަމުރާއި އެއްގޮތަށް ކުރަންޖެހޭނީ ރަގަޅު.


Burnley balikoh Manchester United 1 vana ah | Mihaaru\nބާންލީ ބަލިކޮށް މެންޗެސްޓާ ޔުނައިޓެޑް އެއް ވަނަ އަށް\nލަނޑު ޖެހުމަށް ފަހު ޔުނައިޓެޑްގެ ޕޮގްބާ އުފާފާޅުކުރަނީ.-- ފޮޓޯ: އޭއެފްޕީ\n13 ޖެނުއަރީ 2021 - 09:48\nލަންޑަން (ޖެނުއަރީ 13) - އިނގިރޭސި ޕްރިމިއާ ލީގުގައި ރޭ ބާންލީ އަތުން 1-0 އިން މޮޅުވެ މެންޗެސްޓާ ޔުނައިޓެޑް ލީގުގެ އެއް ވަނަ އަށް ޖެހިލައިފި އެވެ.\nޔުނައިޓެޑް އެއް ވަނަ އަށް އެރީ 17 މެޗުން 36 ޕޮއިންޓް ހަމަކޮށްގެންނެވެ. ދެ ވަނައިގައި އޮތީ އެންމެ ފަހުގެ ޗެމްޕިއަން ލިވަޕޫލެވެ. ލިވަޕޫލަށް 17 މެޗުން ލިބިފައިވަނީ 33 ޕޮއިންޓެވެ. ލީގުގައި އާދިއްތަ ދުވަހުގެރޭ ލިވަޕޫލް އަމިއްލަ ދަނޑުގައި ނުކުންންނާނީ ޔުނައިޓެޑާ ދެކޮޅަށެވެ.\nމިއީ 2013 ވަނަ އަހަރު ޔުނައިޓެޑުން ޕްރިމިއާ ލިގު ކާމިޔާބުކުރި ސީޒަނަށް ފަހު އެ ޓީމުން ލީގުގެ 17 މެޗު ނިމުނުއިރު އެއް ވަނައިގައި އޮތް ފުރަތަމަ ފަހަރެވެ. ޔުނައިޓެޑްގެ ކޯޗު އޮލެ ގުނަ ސޯލްޝެއާ ބުނީ މި ވަގުތު ޔުނައިޓެޑްގެ ފޯކަސް އަކީ މި ރަނގަޅު ފޯމު ދެމެހެއްޓުން ކަމަށާއި ލީގަށް ވާދަކުރުމަކީ ޔުނައިޓެޑްގެ އަމާޒެއްކަމަށާއި އެކަން ކުރެވޭނެ ފެންވަރު މި ޓީމުގެ ކިބައިގައި އެބަހުރި ކަމަށެވެ.\n"މިހާރު އަހަރެމެން މެޗުތަކަށްދާއިރު ކުރިން ނެތް އިތުބަރު އެބައޮތް. ދެން މި އޮތީ އެ އިތުބާރުގެ ބޭނުންކުރަންޖެހޭނެ އެންމެ ރަނގަޅު މެޗު. ޗެމްޕިއަނުންނާ (ލިވަޕޫލާ) ދެކޮޅަށް ކުޅޭ މެޗު. އެއީ އަހަރެމެންނަށް ރަނގަޅު ޓެސްޓަކަށްވާނެ،" މެޗަށް ފަހު ސޯލްޝެއާ ބުންޏެވެ.\nބާންލީ ދަނޑުގައި ރޭ ކުޅުނު މެޗުގައި ޔުނައިޓެޑްގެ ކެޕްޓަން ހެރީ މެގުއާ ގޯލެއް ޖެހި ނަމަވެސް އޭނާ އެ ބޯޅަ ގޯލަށް ފޮނުވާލުމުގެ ކުރިން ބާންލީގެ އެރިކް ޕިއެޓާސް އަށް ފައުލުކުރިކަމަށް ބަލައި ރެފްރީ ނިންމީ އެ ގޯލު ބަލައިނުގަންނާށެވެ. ޔުނައިޓެޑްގެ ހަމައެކަނި ގޯލު މެޗުގެ 71 ވަނަ މިނިޓްގައި ކާމިޔާބުކުރީ ޕައުލް ޕޮގްބާ އެވެ. ޔުނައިޓެޑްގެ އެންތަނީ މާޝިއަލް އަށް އިތުރު ގޯލެއް ޖަަހަން ލިބުނު ނަމަވެސް އެންމެ ރަނގަޅަށް ބޭނުމެއް ނުކުރެވުނެވެ.\nބާންލީ އަށް އެއްވަރުކޮށްދޭން އެންމެ ރަނގަޅު ފުރުސަތުތަކެއް ލިބުނީ ޖޭމްސް ޓާކޯސްކީގެ އިތުރުން ބަދަލު ކުޅުންތެރިއެއްގެ ގޮތުގައި ދެ ވަނަ ހާފުގައި ކުޅެން އެރި މަޓޭއި ވިޑްރާ އަށެވެ. ވިޑްރާ ފޮނުވާލި ދެ ބޯޅައެއް ގޯލާ ސީދާވާގޮތެއްނުވިއިރު، ޓާކޯސްކީ ޖެހި ބޯޅަ ފައިގައި ލައްވާލާ ގޮތެއްނުވި އެވެ.\nލީގުގައި ރޭ ކުޅުނު އަނެއް ދެ މެޗަށް ބަލާއިރު އެންމެ ފުލުގައި އޮތް ޝެފީލްޑް ޔުނައިޓެޑް ވަނީ 1-0 އިން ނިއުކާސަލްގެ މައްޗަށް ކުރިހޯދައި މި ފަހަރު ލީގުގައި ފުރަތަމަ ފަހަރަށް މޮޅުވެފަ އެވެ. ރަށުން ބޭރުގައި އެވަޓަން އިން 2-1 އިން ވުލްވްސް ބަލިކޮށް ވަނީ ލީގުގެ ހަތަރަކަށް އަރައިފަ އެވެ. އެ ޓީމަށް 17 މެޗުން ވަނީ 32 ޕޮއިންޓް ލިބިފަ އެވެ.\nމެންޗެސްޓާ ޔުނައިޓެޑް އިންގްލިޝް ޕްރިމިއާ ލީގް


ކައުންސިލްގެ ދަރަނި ދެއްކުމުގެ މަސައްކަތް ހަލުއިކަމާއެކު ދަނީ ކުރިއަށް : މުޙައްމަދު ރަޝީދު — Ihavandhoo.com\nކައުންސިލްގެ ދަރަނި ދެއްކުމުގެ މަސައްކަތް ހަލުއިކަމާއެކު ދަނީ ކުރިއަށް : މުޙައްމަދު ރަޝީދު\n6 ޖުލައި 20170ޢަބުދުﷲ ޙަމީދު\nއިހަވަންދޫ ކައުންސިލްގެ3ވަނަ ދައުރު ފެށުނު އިރު، ދަރަނީގެ ގޮތުގައި ހުރި ފައިސާތަކުގެ ތެރެއިން އެއްލައްކަ އަށްވުރެ ގިނަ ފައިސާ މަސްދުވަސްތެރޭ ދައްކާފައިވާ ކަމަށް ކައުންސިލްގެ ރައީސް މުޙައްމަދު ރަޝީދު ވިދާޅުވެއްޖެ އެވެ.\nރޭ އިހަވަންދޫ ކައުންސިލުން ރައްޔިތުންނާއެކު ބޭއްވި ބައްދަލުވުމުގައި ކައުންސިލްގެ މާލީ ހިސާބުތައް ހާމަ ކުރައްވަމުން، މުޙައްމަދު ރަޝީދު ވިދާޅުވީ، ނުދެއްކި ހުރި ބިލްތަކުގެ ޖުމުލަ ނިމިދިޔަ ޖޫން މަހުގެ ނިޔަލަށް މިހާރު ހުރީ 2951892.88 ރުފިޔާ ކަމަށެވެ. ނުދެއްކި ހުރި ގިނަ ބިލްތަކެއްގެ ފައިސާ ދައްކަމުންދާކަމަށް ހާމަކުރައްވާ ރައީސް ވިދާޅުވީ، އިއްޔެވެސް 60،000 ރުފިޔާގެ ބިލއްތައް ދައްކާފައި ވާ ކަމަށާއި ބުރާސްފަތި ދުވަހުވެސް 70 ހާސް ރުފިޔާގެ ބިލްތަކުގެ ފައިސާ ދެއްކޭނެ ކަމަށެވެ. މިފައިސާ ދައްކަމުން މިދަނީ ކައުންސިލަށް ލިބިފައިވާ އިދާރީ ބަޖެޓުގެތެރެއިން އެކިއެކި ގޮތްގޮތުން ހޯދައިގެން ކަމަށް ރައީސް ވިދާޅުވިއެވެ.\nދަރަނީގެ ބޮޑުބައެއް ދައްކަން ޖެހެނީ ސަރުކާރުގެ އެކިއެކި ކުންފުނި ތަކަށާއި މުވައްސަސާތަކަށްކަން ފާހަގަ ކުރައްވާ،2މިލިޔަނަށްވުރެ ގިނަ ފައިސާ ސަރުކާރުގެ ކުންފުނިތަކާއި މުވައްސަސާތަކަށް ދަންކަން ޖެހޭކަމަށް ރައީސް ފާހަގަ ކުރެއްވިއެވެ. މީގެތެރެއިން ރައްޔިތުންނާއި ފިހާރަތަކަށް ދައްކަންޖެހޭ ފައިސާތައް ވީހާވެސް އަވަހަކަށް ދެއްކުމުގެ މަސައްކަތް ކުރަމުންދާކަމަށް ރައީސް ފާހަގަ ކުރެއްވިއެވެ. ހަމަ އެހެންމެ ދައުލަތަށް ދައްކަން ޖެހޭ ފައިސާތައްވެސް ދެއްކުމުގެ މަސައްކަތް ބަޖެޓު ސެކުޝަނުން ކުރިއަށްދާ ކަމަށް ވަނީ ފާހަގަ ކުރައްވާފައެވެ.\nރޭގެ ބައްދަލުވުމުގައި ކައުންސިލްގެ ރައީސް މުޙައްމަދު ރަޝީދު ވިދާޅުވީ، އަމާޒަކީ އަންނަ އޯގަސްޓު މަހުގެ ނިޔަލަށް ކައުންސިލްގެ ދަރަނި އަދާކޮށް ހަލާސްކުރުން ކަމަށެވެ.\nގެވަޅުދިނުމުގައި ޕޮއިންޓްދޭ އުސޫލަށް ބަދަލު ގެނެސްފައިވޭ!\nހާއްސަ ރިޕޯޓް: ގެވަޅު ޕޮއިންޓް ދިނުމުގައި ބޮޑެތިސިންގާ ޖަރީމާ! މިއީ އިހަވަންދޫގައި ހިންގާފައިވާ އެންމެ ބިޔަ ފަސާދައަށް ވެދާނެ!\n"ގޯއްޗަށް އެދި ކުރިމަތިލި ފަރާތްތަކަށް ޕޮއިންޓްދިނީ އިއުލާނުގައިވާ އުސޫލާއި އެއްގޮތަށް"\nކައުންސިލަރުން ސަސްޕެންޑްކުރުމުން ސަރުކާރުގެ ގޮތެއްފޮތެއް ނެތްކަން ހާމަވޭ – މުހައްމާ\nއިހަވަންދޫންއިން ވޯޓުލުމުގެ ހައްޤު ލިބިފައިވަނީ 2211 މީހަކަށް - 11 ޖޫން 2018\nއިހަވަންދޫ ކައުންސިލް ސަސްޕެންޑްކުރެވުނުކަން "އެލްޖީއޭ" ހަނދާންނެތިއްޖެ! - 10 ޖޫން 2018\nއެމެޒަން ގެ އެލެކްޒާ، މިހާރު އެންޑްރޮއިޑްގައި - 8 ޖޫން 2018\nގެވަޅުދިނުމުގައި ޕޮއިންޓްދޭ އުސޫލަށް ބަދަލު ގެނެސްފައިވޭ! -5ޖޫން 2018\nޝޯމީގެ އެމްއައި 8، އައި ފޯން އެކުސް ގެ ނަކަލެއް!؟ -4ޖޫން 2018\nއެ މީހުންގެ ހުނަރު: "ފޮޓޯ ނަގަނީ އެ ދާއިރާއިން ކިޔަވައިގެންނެން ނޫން" - މާޖީ -4ޖޫން 2018\nހާއްސަ ރިޕޯޓް: ގެވަޅު ޕޮއިންޓް ދިނުމުގައި ބޮޑެތިސިންގާ ޖަރީމާ! މިއީ އިހަވަންދޫގައި ހިންގާފައިވާ އެންމެ ބިޔަ ފަސާދައަށް ވެދާނެ! -3ޖޫން 2018\nޝާއިރާ "އެ މީހުންގެ ހުނަރު" ފަށަނީ! -2ޖޫން 2018\nކައުންސިލް ސަސްޕެންޑްކުރަނީ ބައެއްގެ އަމިއްލަ މުހުތާދު ތަކެއް ފުއްދަން – މުހައްމަދު ރަޝީދު - 1 ޖޫން 2018\nކައުންސިލްގެ ސަސްޕެންޝަނާއިމެދު ބައެއްފަރާތްތަކުން ދެކޭގޮތް! -2ޖޫން 2018\nއިހަވަންދޫ ގޮނޑުދޮށަށްވެސް މަސްތުވާތަކެތި ލައްގަނީ! -2ޖޫން 2018


India Parliament Membarun ge kushuge record inthihaa ah matheegai | Mihaaru\nއިންޑިއާގެ ޕާލަމެންޓް އިމާރާތް: ޕާލަމެންޓް މެންބަރުންގެ ގޮތުގައި ހިމެނޭ ކުށްކޮށްފައިވާ މީހުންގެ މައުލޫމާތު އާއްމު ކުރަން ސުޕްރީމް ކޯޓުން ވަނީ އަންގާފައި. --ފޮޓޯ: ބްލޫމްބާގު\nއިންޑިއާ ޕާލަމެންޓް މެންބަރުންގެ ކުށުގެ ރެކޯޑް އިންތިހާ އަށް މަތީގައި\n14 ފެބުރުއަރީ 2020 - 12:266comments\nނިއު ދިއްލީ (ފެބްރުއަރީ 14) - އިންޑިއާގެ ޕާލަމެންޓް މެންބަރުންގެ ޖިނާއީ ކުށްތަކުގެ ރެކޯޑް މަތިވުމުން، ކުށުގެ ރެކޯޑް އޮތް ކެންޑިޑޭޓުންގެ ނަންތައް ހާމަކުރުމަށް ސިޔާސީ ޕާޓީތަކަށް އެ ގައުމުގެ ސުޕްރީމް ކޯޓުން އަންގައިފި އެވެ.\nއިންޑިއާގެ އެންމެ މަތީ ކޯޓުން ބުނީ ގާނޫނު ހަދާ މަޖިލީހުގައި ކުށުގެ ރެކޯޑް އޮތް މެންބަރުން ތިބީ ކަންބޮޑުވާން ޖެހޭ މިންވަރަކަށް ކަމަށާއި އެފަދަ ކެންޑިޑޭޓުން އިޚްތިޔާރުކުރި ސަބަބެއް ޕާޓީތަކުން ސާފުކޮށްދޭން ޖެހޭ ކަމަށެވެ. އަދި ކުށުގެ ރެކޯޑް އޮތް ކެންޑިޑޭޓުންނާ ބެހޭ މައުލޫމާތު ޕާޓީތަކުގެ ވެބްސައިޓްތަކުގަ އާއި ސޯޝަލް މީޑިއާ މެދުވެރިކޮށް އާއްމު ކުރުމަށް ވަނީ އިއްޔެ އިން ފެށިގެން 48 ގަޑިއިރު ދީފަ އެވެ.\nމިދިޔަ އަހަރު އިންޑިއާގައި ބޭއްވި އާއްމު އިންތިޚާބުގައި އަލަށް ހޮވުނު ކެންޑިޑޭޓުންގެ ތެރެއިން 43 ޕަސެންޓް މެންބަރުންގެ ކުށުގެ ރެކޯޑް އޮތެވެ. ދެހާސް ސާދަ ވަނަ އަހަރު ކުށުގެ ރެކޯޑް އޮތް ކެންޑިޑޭޓުންގެ އަދަދަކީ 34 ޕަސެންޓެވެ. މި މައުލޫމާތު ހާމަކޮށްފައި ވަނީ އެސޯސިއޭޝަން ފޯ ޑިމޮކްރެޓިކް ރިފޯމްސް (އޭޑީއާރު) އިންނެވެ.\nއަހަރުން އަހަރަށް ދަނީ ޕާލަމެންޓް މެންބަރުންގެ ކުށުގެ ރެކޯޑް އިތުރުވަމުންނެވެ. ދެހާސް ހަތަރު ވަނަ އަހަރު އަލަށް އިންތިޚާބުވި މެންބަރުންގެ ތެރޭން ކުށުގެ ރެކޯޑް އޮތް މީހުންގެ ނިސްބަތަކީ 24 ޕަސެންޓް ކަމަށްވާ އިރު 2009 ވަނަ އަހަރު އެ އަދަދު ވަނީ 30 ޕަސެންޓަށް މައްޗަށް ޖެހިފަ އެވެ.\nބައެއް މެންބަރުންގެ އާދައިގެ ކުށްތަކުގެ ރެކޯޑް އޮތް ނަމަވެސް އަނެއް ބައި މެންބަރުންގެ މީހުން މެރުމާއި ރޭޕުގެ ރެކޯޑް އެބައޮތެވެ.\nއިންތިޚާބުތަކަށް ޕާޓީތަކުން "ސާފު" ކެންޑިޑޭޓުން ނުނެރެނީ ކީއްވެތޯ ސުޕްރީމް ކޯޓުން ވަނީ ސުވާލު އުފައްދައިފަ އެވެ. އަދި ހަމައެކަނި އިންތިޚާބު ކާމިޔާބު ކުރެވޭނެ ކަމަށް ބަލައި "ކުށްވެރިން" އިންތިޚާބުތަކަށް ނެރުން ބަލައި ނުގަނެވޭނެ ކަމަށް ވެސް ބުނެފައިވެ އެވެ.\nއިތުރު ލިޔުންތައް އިންޑިއާ ކުށްވެރިން